ދިނީ ޒަހަރު… 21 – Esfiya – Dhivehi Vaahaka Site\n- by Ushaali - 28- February 18, 2019\n20 ވަނަބައިގެ ތެރެއިން….\n“ބިޒީތަ!” ހީލަމުން ޝިފާ އަހާލިއެވެ. ޔަނާލް ނޫނެކޭ ބުނުމުގެ ގޮތުން ބޯހޫރާލިއެވެ.\n“ބައްޕަ އެބަގޮވާ. ނާލް ރެސްޓްކުރަން އޮތިއްޔާ ނަޔަސް އެންމެ ރަނގަޅޭ ބުނީ” ޝިފާ ބުނެލިއެވެ.\n“ނޫނޭ. ރަނގަޅުވާނެ. ރެސްޓްކުރާނީ ފަހުން. ޑޮކްޓަރވެސް ބުނެފައި އޮތީ ގިނައިން ހިނގާށޭ” އެނދުން ތެދުވަމުން ޔަނާލް ބުނެލިއެވެ.\n“މިރޭ ދާންޖެހޭ ސްކޭން ހަދަން. ޝިފައްތަ ދާނަންދޯ” ކޮޓަރިން ނިކުންނަމުން ޔަނާލް ބުނެލިއެވެ. ޝިފާ ހިކިކޮށް ކުޑަކޮށް ހުންނާތީ ޔަނާލަށް ދެކެނީ ފަހަރިއަކަށް ވުރެ ބޮޑަށް އެކުވެރިއެއް ފަދައިންނެވެ.\nހާރޫންގެ ކޮޓަރި ދޮރުހުޅުވާލާފައި ޔަނާލް ވަންއިރު އެތެރޭގައި ހުރިހާ މީހުން ތިއްބެވެ. ޔަނާލަށް ބަލާލެވުނީ ކޮޅަށް ތިބި ތިން ބޭބެއިންނަށެވެ.\n“ދޮންބެމެންވެސްތަ؟” އެމީހުންނަށް ވަކިވަކިން ބަލާލަމުން ޔަނާލް ބުނެލިއެވެ. ޔަނާލް އެހެން ބުނީ އޮފީސް ހެދުމުގައި އެއިން ކޮންމެ މީހަކު ރަސްމީކޮށް ފެންނާތީއެވެ.\n“އާނ.. މުހިންމު ބައްދަލުވުމެއް ވީމަ ވާނެތާ އަންނަން” ޒާކިން ޖަވާބުދިނެވެ. ޒާކިން ކައިރީގައި ނާދުވެސް ހުއްޓެވެ.\n“ނާލް ކިހިނެއްތަ؟” ރާކިން ޔަނާލަށް ބަލާލަމުން އަހާލިއެވެ.\n“ރަނގަޅު. ތިއްތި ކިހިނެއް؟ ކިހިނެއް ދަތުރު ކަންތައް؟” ޔަނާލް އަހާލިއެވެ. އެއީ ރާކިން އެއައީ ހަފްތާއަކަށް ރަސްމީ ކަމެއްގައި ރާއްޖެއިން ބޭރުގައި އުޅެފައި ކަމަށްވާތީއެވެ.\n“ކޮޅަށް ހުންނާނެ ކަމެއް ނެތް ދަރިފުޅާ. އާދޭ އިށީންނަން” ހާރޫން ޔަނާލް ގެނެސްބޭންދީ އެނދުގައެވެ. އެނދުގައި މާއިރާވެސް އިނެވެ. މައިރާ ހީލަމުން ޔަނާލްގެ ބޮލުގައި ފިރުމާލިއެވެ.\n” މިއަދު ބައްޕަގެ ހުރިހާ ދަރިން މިއެއްކޮށްލީ ވަރަށް މުހިންމު ވާހަކައެއް ދައްކަންވެގެން. ބައްޕަ ވަޒީފާއަށް ދެން ނުނިކުންނާނަން. މަންމަވެސް ބައްޕައާއިއެކު ދެން ގޭގައި މަޑުކުރާނީ. މިއަދަށްފަހު ބައްޕަ ކުރަމުން އައި ހުރިހާ ކަމެއް ކުރާނީ ދަރިފުޅު އާކިން” ހާރޫން ހީލަމުން ބުނެލިއެވެ. މާއިރާއަށް ހުރިހާ ދަތްތަކެއް ފެންނަ ވަރަށް ހީލެވުނެވެ. އާކިންއަށްވެސް ހާރޫންގެ މޫނަށް ބަލާލެވުނީ ޤަބޫލުނުކުރެވިފައެވެ.\n“އާނ.. ދަރިފުޅުގެ ޒިންމާބޮޑުވީ. ދަށުން މަސައްކަތްކުރާ މުވައްޒަފުންނަށް ހެޔޮކޮށް ހިތުމާއި ތަފާތުކުރުން އެއްގޮތަކަށްވެސް އޮވެގެން ނުވާނެ. ދަރިފުޅުގެ މަސައްކަތް ބައްޕަ ގޭގައި ހުރެގެންވެސް ބަލާނަން” ހާރޫން ބުނެލިއެވެ.\n“ނަމޫނާއަކަށް ބައްޕަ ބަލައިގެން މަސައްކަތް ކުރިއަށް ގެންދެވޭތޯ އަޅުގަނޑު ބަލާނަން” އާކިން ހާރޫނަށް ޔަޤީންކަން ދިނެވެ.\n“ދެން މިތިބީ ރާކްއާއި ޒާކް. މިދެކުދިން ވެސް މީގެފަހުން މަސައްކަތްކުރާނީ ދޮންބެގެ ހިޔަނީގެ ފަހަތުން. ތިކުދިން ބޭނުން ކޮންމެ ވަޒީފާއެއް އަދާކުރުމުގެ މިނިވަންކަން އަބަދުވެސް އޮންނާނެ” ހާރޫން ބުނެލިއެވެ.\n“ބައްޕާ! ރާކު އަޅުގަނޑުގެ މަންމަގެ އޮފީހުގައި މަސައްކަތް ކުރިޔަސް އެންމެ ރަނގަޅެއްނު. އޭރުން ރާކް ޖެހޭނީ ވަރަށް މަދު ދުވަހެއްގައި ރާއްޖޭގައި މަޑުކުރަން. މަންމަގެ ވިޔަފާރި އެ އޮންނަނީ ރާއްޖެއިން ބޭރުގަ. އަޅުގަނޑު ބޭނުމީ ރާކް އަމިއްލަ މަސައްކަތުން ވަޒީފާއަދާކޮށް ލާރި ރައްކާކުރަން” ޝިފާ ބުނެލިއެވެ.\n“ނޫން. ތިއީ އެއްގޮތަކަށްވެސް ރަނގަޅު ޚިޔާލެއްނޫން. ރާކު މަސައްކަތްކުރާނީ މިއޮފީހުގައި އާކުގެ ދަށުން” ވަގުތުން މާއިރާ ދެކޮޅުހެދިއެވެ. ޝިފާއަށް ޖެހުނީ އިސްޖަހާލާށެވެ.\n“ހެހެހެ… އެއްވެސް ކުއްޖަކަށް މަޖްބޫރުކަމެއް ނޯންނާނެ. ހަލާލު މަސައްކަތެއް ވިއްޔާ ބައްޕަގެ މައްސަލައެއްނެތް ކޮންމެ މަސައްކަތެއްވެސް” ހާރޫން ބުނެލިއެވެ. ރާކިން އެއްޗެއް ނުބުނެ ހުރުމުން ޝިފާ ހިތްހަމަނުޖެހުނީ ރާކިންދެކެއެވެ.\n“ދެންހުރީ ބައްޕަގެ މިދަރިފުޅު. މިހާތަނަށް އެންމެ ނިކަމެތިކަމެއްވެސް ލިބިފައިވަނީ މިދަރިފުޅަށް” ޔަނާލް ބޮލުގައި ފިރުމާލަމުން ހާރޫން ބުނެލިއެވެ. ހިތްދަތި ހިނިތުންވުމަކާއެކު ހާރޫންގެ މޫނަށް ޔަނާލް ބަލާލިއެވެ.\n“ނާލްއަށް އަށާރަ އަހަރުވުމާއެކު މިގޭ ވެރިފަރާތަކީ ނާލް. ބައްޕަ ކުރިން ހަމަޖައްސާފައި އިންނާނީ ނާލްގެ ހަޔާތުގެ ބައިވެރިއަކަށް އަންނަ ކުއްޖަކަށްވެސް މިގެއިން ދެބައިކުޅަ އެއްބައި ލިބޭގޮތަށް. އެއީ ބައްޕައަށް ޔަޤީންކަން އެބައޮތް ނުރަނގަޅު ކުއްޖަކު ނާލް ހަޔާތުގެ ބައިވެރިއަކަށް ނުހޮވާނެކަމުގެ. ނާލްގެ ފިރިއަކަށްވީ ބައްޕަ ވަރަށް ލޯބިވާ އަދި ވަރަށް ހިތްހަމަޖެހޭ ކުއްޖެއް. އެކަމަކު…. ތަޤްދީރުގައި އޮތީ މުޅިން އެހެން ރޭވުމެއް……” ހާރޫންގެ ވާހަކަތަކުން ޔަނާލްގެ ހިތަށް އަސަރުކުރިއެވެ.\n“ދެން މިހާރު އޭތި އިންނާނީ ބަދަލުވެފައެއްނު” މާއިރާ ބުނެލިއެވެ.\n“އާނ… ބައްޕަގެ މިގެއާއި މުދަލުގެ ޙައްޤުވެރިންނަކީ ނާލްއާއި ލިބެން އުޅޭ ދަރިފުޅު. ބައްޕަ ހުރިހާ އެއްޗެއް ބަދަލުކޮށް ސޮއިކޮށް މިހާރު ވާނީ ލިޔުންތައް ވަކީލާއި ހަވާލުކޮށްފައި. ބައްޕަ ބޭނުމެއްނޫން އެއްވެސް މީހަކު މިކަމަށް ފާޑުކިޔަން. މާދަމާ ބައްޕަ ލޯމަރާލިޔަސް ނާލްއަށް އެއްވެސް ހާލެއްޖެހެން ބައްޕަ ނޭދެން. ބައްޕައަށް އިނގޭ ތިއިން އެއްވެސް ކުއްޖެއް އެގޮތް ބޭނުންނުވާނެކަން” ހާރޫން ވާހަކަދެއްކިއެވެ. ހުރިހާ މީހުންގެ ތުންފަތްމަތިން ފެންނަނީ ހިނިތުންވުމެވެ. މާއިރާ ފިޔަވައެވެ. އޭނާ އެ ވިސްނަނީ ކޯއްޗެއްކަމެއް ނޭނގެއެވެ.\nއަދި އެބައޮތް ވަރަށް މުހިންމު އެއްވާހަކަ” ހާރޫން ބުނެލިއެވެ. އެވަގުތު އެންމެން ހިމޭންވިއެވެ.\n“ބައްޕަ ބޭރު ވިޔަފާރިވެރިއަކާއި އެކު ހެދި ޑީލްއެއްގެ ދަށުން ވަރަށް އަގުބޮޑުކޮށް ގަތް ސަފާރީއެއް މިހާރު އެއޮތީ ރިޔާޒް ހިންގާ ރިސޯޓް ބޭރުގަ. ބައްޕަ ވާނީ އެސަފާރީ މަންމައަށް ދޭން ނިންމާފައި. އަދި އެވާހަކަ މަންމަ ކައިރީގައިވެސް ބުނެފައި އޮންނާނީ” ހާރޫން ބުނެލިއެވެ. އަދި މާއިރާގެ މޫނަށް ބަލާލިއެވެ. މާއިރާގެ ތުންފަތްމަތީގައި ވަނީ ހިނިތުންވުމެވެ.\n“އާނ… މިހާރު އެއަށް ކިޔާނެ ނަމެއްވެސް އިންނާނީ ވިސްނާފައި” މާއިރާ ހިނިތުންވުމަކާއެކު ބުނެލިއެވެ.\n“އެހެންތަ! އެކަމަކު ސޮރީ ޑާލިންގް. އެ ސަފާރީ އިންނާނީ މިހާރު ނާލްއަށް ދީފައި. އެކަމަކު އެއީ ބޭބީ އުފަންވަންދެން. ބޭބީ އުފަންވުމާއެކު ބޭބީއަށް ލިބޭނީ” ހާރޫން ބުނެލިއެވެ. ވަގުތުން މާއިރާގެ ތުންފަތުގައިވި ހިނިތުންވުން ފިލައިގެން ދިޔައެވެ. ޔަނާލަށް ބަލާލެވުނީ މާއިރާގެ މޫނަށެވެ. އެވަގުތު މާއިރާގެ މޫނުގެ ބަދަލުވަމުން ދިޔަ ކުލަވަރު ޔަނާލަށް ސިއްރެއްނުވިއެވެ.\n“ދެޓްސް ނޮޓް ފެއަރ. ކީއްވެ ތިގޮތަށް ނިންމީ” މާއިރާ ހިތްހަމަނުޖެހުނެވެ.\n“ކީއްވެ ފެއަރ ނުވާންވީ. ބަލަ ޔަނާލް ވިހާނީ މާއިރާގެވެސް ފުރަތަމަ މާމަ ދަރިފުޅެއްނު. މާމަ އާއި ކާފަގެފަރާތުން އެދަރިފުޅަށް އެވަރުގެ ހަދިޔާއެއް ދިނުން އެ ރަނގަޅުކަމަކަށް ނުވާންވީ ސަބަބެއް ނުވިސްނުނު” ހާރޫން ހިތްހަމަނުޖެހުނެވެ. މާއިރާ އެއްޗެއް ނުބުނެއެވެ.\n“ދެން ފިހާރަތަކާއި މިގެއާއި އިންވެގެން ތިހަދާ ބައި ކާކަށްދިނީ” މާއިރާ އަހާލިއެވެ.\n“އަހަރެން މިހިރީނު. އެތަންތަނުގެ ވެރިއަކީ މަށާ ފައިޒަން. ސަބަބަކީ އެތަނުގެ ޙިއްސާދާރެއް ރިޔާޒަކީވެސް. ރިޔާޒްވެސް ނެތި ޔަޒްދާންވެސް ނެތި ދެން ހުންނާނީ ފައިޒަންނެއްނު. އެބަޔަކަށް އަހަރެން އަމިއްލައަށް އެއްވެސް ގޮތެއް ނުނިންމޭނެ” ހާރޫން އޮޅުންފިލުވައިދިނެވެ.\nބައްދަލުވުން ނިމުނުކަން އިއުލާން ކުރުމާއެކު ހުރިހާ މީހުން ކޮޓަރިން ނިކުތެވެ. ޔަނާލް ފިޔަވައެވެ. އެނދުގައި އިން ޔަނާލް ފެނުމުން ހާރޫން ބަލާލީ ލޯބިން ފުރިގެންވީ ބެލުމަކުންނެވެ.\n“ކަމެއް ބޭނުންވީތަ ދަރިފުޅާ” ހާރޫން އަހާލިއެވެ.\n“ނޫން. އެކަމަކު ބައްޕަ ކަންތައްކުރެއްވި ގޮތާއި މެދު ފާޑެއްކިޔަނީއެއްނޫން. މަންމަ ހުރީ ވަރަށް ދެރަވެފައި. ކީއްވެ މަންމައަށް އެހެން ހެދީ. މިދަރިފުޅަށް ދުނިޔޭގައި ހުރިއްޔާ ލިބޭނެ އެއްޗެހި ވަރަށް ބައިވަރެއްނު” ބަނޑުގައި ފިރުމާލަމުން ޔަނާލް ބުނެލިއެވެ.\n“ބައްޕަ ވަރަށް އުފާވޭ ދަރިފުޅަށް ތިހާ ވިސްނެތީ. ދަރިފުޅަށް ހީވޭތަ ބައްޕަ މަންމައަށް ގޮތެއް ހަދާފާނެހެން. މަންމައަށްޓަކައި ބައްޕަ އަތުގައި އޮތީ ވަރަށް ބޮޑު ސަޕްރައިޒެއް. އަދި ނާންގާތީ މަންމައަށް މިކަން. ބައްޕަ ހުޅުވަން މިއުޅޭ ގެސްޓްހައުސްގެ ސީއީއޯއަކަށް ހަމަޖައްސާނީ މަންމަ. އެލިޔުންތައްވެސް މިދަނީ ތައްޔާރުކުރަމުން” ޔަނާލްގެ ތުންފަތަށް ވެރިވެގެން ދިޔައީ ހިނިތުންވުމެކެވެ.\n“އަސްލުތަ! އެކަމު މަންމަ އެހާ ދެރަކޮށްލަން ނުވާނެއްނު” ޔަނާލް ބުނެލިއެވެ.\n“ތިންމަސްފަހުން މަންމަ އާއި ބައްޕަގެ ކައިވެންޏަށް އާ އަހަރެއް އިތުރުވެގެންދާނެ. އެރޭގެ ބައްޕަ އެހަދިޔާ މަންމައަށް ހަވާލުކުރާނަން” ހާރޫން ޔަނާލްގެ ކޮލުގައި ޖަހާލަމުން ބުނެލިއެވެ.\nދުވަސްތައް ފާއިތުވަމުން ދާވަރަކަށް ޔަނާލަށް މާއިރާގެ ދުރުކަން އިހުސާސްވަމުން ދިޔައެވެ. އުމުރުން އެހާ ޅައިރުގައި މާބަނޑުވެފައިވާ އަންހެންދަރިއަކަށް އެންމެބޮޑަށް ބޭނޫންވާނީ މައިމީހާގެ ލޯބި ނޫން ކާކުގެ ލޯބި ހެއްޔެވެ؟ ޔަޒްދާންގެ ހަނދާންތަކަކީ ޔަނާލްގެ އެންމެފަހު ވިންދާއި ޖެހެންދެންވެސް ދެގޮތެއްނުވާނެ ހަނދާންތަކެކެވެ. އެހަނދާންތަކުން އަބަދުވެސް އޭނާގެ ހިތް ރޮށްވައެވެ. އަބަދުވެސް އެހިތާމަ އޭނާ ކުރާނެއެވެ. ނަމަވެސް އެހިތާމައަށް ވުރެ ވެސް ބޮޑަށް އޭނާ ހިތާމަކުރަނީ އޭނާގެ އެކަނިވެރިކަން އިހުސާސްކޮށްފައެވެ. އަމިއްލަ އުފަން މަންމައަށް ވުރެ ބޮޑަށް ފަހަރިންވެސް އޭނާއަށް ރަނގަޅެވެ. ކިތަންމެ ފަހަރަކު މާއިރާއާއި ވާހަކަދައްކާލުމަށް އޭނާގެ ހިތްއެދެއެވެ. މާއިރާގެ އަތުގެ ފިރުމުންތަކަށް އަބަދުވެސް އޭނާ އިންތިޒާރުކުރެއެވެ.\nމިރޭވެސް ޔަނާލަށް ނުނިދިގެން އެއުޅެނީ ބަނޑަށް އުނދަގުވާވަރުންނެވެ. އޭނާ ކޮޅަށް ތެދުވީ އެނދުގައި ނޯވެވިގެންނެވެ. ބުރަކަށީގައިވެސް އިންތިހާއަށް ރިއްސަނީއެވެ. ހެޑްބޯޑުމަތީގައި ހުރި ބާމޫފުޅި ނަގާފައި ބުރަކަށީގައި ހާކަން އޭނާ މަސައްކަތްކުރިއެވެ. ނަމަވެސް ކާމިޔާބެއް ނުވިއެވެ. ޔަނާލް ހަނދާންވީ ޝިފާ މަތިންނެވެ. ޝިފާއަށް ގުޅަން އުޅެފައިވެސް އޭނާ ހުއްޓުވީ ވަގުތެވެ. ވަގުތަކީ ރޭގަނޑުގެ ފަހު ވަގުތެވެ. މިވަގުތު ޝިފާއަށް އުނދަގުކުރަން އޭނާ ބޭނުމެއްނުވިއެވެ. އޭނާ ހިތްއެދެމުން ދިޔައީ މާއިރާއަށެވެ. އެންމެފަހަރަކު މާއިރާ އެތަނުގައި ފިރުމާލިޔަސް ހުރިހާ ވޭނެއް ފިލައިގެންދާނެއެވެ. ޔަނާލް ބާމޫފުޅި ހިފައިގެން ކޮޓަރިން ނިކުތީ ކެތްނުވާވަރަށް ބުރަކަށީގައާއި އުނަގަނޑުގައި ރިއްސަން ފެށުމުންނެވެ. އޭނާ މާއިރާގެ ކޮޓަރީގައި ޓަކިޖެހިއެވެ. ދޮރު ހުޅުވާލިއިރު ކުރިމަތީގައި ހުރީ ހާރޫނެވެ.\n“ދަރިފުޅާ! ކިހިނެއްވީ ބަނޑުގައި ރިއްސަނީތަ؟” ޔަނާލްގެ މޫނުމަތި ފެނުމުން ހާރޫން އަހާލިއެވެ.\n“ނޫން. ބަނޑުގައި ނުރިއްސާ. ބުރަކަށީގައި ރިއްސަނީ. ކޮބާ މަންމަ؟” ޔަނާލް އެތެރެއަށް ބޯދިއްކޮށްލަމުން ބުނެލިއެވެ.\n“އެބައޮތް. ވަދެ ގޮވާލާ. ބައްޕަ މިވަންނަނީ ފާހާނާއަށް” ހާރޫން ބުނެލިއެވެ. ޔަނާލް އެތެރެއަށް ވަދެ ބަލާލިއެވެ. ކުއިލްޓް ދަށުގައި އަރާމު ނިދީގައި އޮތް މާއިރާއަށް ޔަނާލް ބަލާލިއެވެ. މާއިރާގެ އަރާމު ނިދުކޮޅު ގެއްލުވާލަން އޭނާ ބޭނުންނުވިޔަސް މިވަގުތު ގޮވުން ނޫން އެހެންގޮތެއް ނެތެވެ.\n“މަންމާ!” ޔަނާލް އެނދު ކައިރިއަށް ހުއްޓިފައި ގޮވާލިއެވެ.\n“މަންމާ! ބުރަކަށީގައި ރިއްސާވަރުން ނުނިދިގެން މިއުޅެނީ. މަންމާ!” ޔަނާލް މާއިރާއަށް ގޮވަމުން ދިޔައެވެ. ނަމަވެސް މާއިރާގެ ކަހާތަން ހިރުވާވެސް ނުލިއެވެ. ހޫނއެއް ލައްވާލާފައިވެސް އޭނާ އޮތް ކޮޅު ނޫން އަނެއްކޮޅަށް ބަދަލުވިއެވެ. އެންމެފަހަށް މާޔޫސްކަމާއެކު ޔަނާލް ކޮޓަރިން ނިކުންނަން ދިޔައީ ހިތުގައި ޖެހިފައިވިލެއް ބޮޑުކަމުންނެވެ.\n“ދަރިފުޅާ. ނިމުނީތަ؟” ފާހާނާއިން ނިކުތް ހާރޫން ކޮޓަރީގައި ދޮރު ހުޅުވާލި ޔަނާލަށް ބަލާލަމުން ބުނެލިއެވެ.\n“ނޫން. މަންމައަށް ހޭވެރިކަމެއް ނުވި. އެހެންނޫނަސް މިހާރު ތަންކޮޅެއް ލުއި” ޔަނާލް ނިކުމެގެން ދިޔައެވެ. އޭނާ ދިޔައީ ޝިފާއަށް ގޮވުމަށެވެ. އިއްތިފާގުން ބަދިގެއިން ފެންޖަގެއް ހިފައިގެން އައި ނާދުއާއި ދިމާވެގެން އޭނާ އެހީއަކަށް އެދުނީ ނާދު ކައިރިންނެވެ. ވަގުތުން ފެންޖަގު ބަހައްޓާފައި ޔަނާލަށް އެހީވިއެވެ. ޔަނާލް ކޮޓަރިއަށް ވަތްކަން ޔަޤީންކުރަން ބޭރަށް ބޯދިއްކޮށްގެން އޮތް ހާރޫން އެތެރެއަށް ވަންއިރު އެނދުގައި ފޯނު ހިފައިގެން ހެވިފައި އޮތް މާއިރާފެނި ދެބުމަ ގޮށްޖެހިގެން ދިޔައެވެ. މާއިރާގެ ތުންފަތްމަތީގައިވި ހިނިތުންވުން އޭނާގެ ދެލޮލުގައި ނިދީގެ އަސަރުނުވާކަން ހެކިދެއެވެ.\n“މާއިރާ!! އެމަންޖެ އެވަރަށް ގޮވިއިރުވެސް އަޅާނުލީތަ؟ ތީ މައެއްތަ؟ އަހަރެން ހަމަ ހައިރާންވެއްޖެ” ހާރޫން ހިތްހަމަނުޖެހުނެވެ.\n“ކީކޭ؟ އަހަރެން ނިދާފައޭ އޮތީ. ހާރޫނަށްވެސް އެނގޭއެއްނު އަހަރެން ނިދައިފިއްޔާ އެހާ ފަސޭހައިން ހޭނާރާނެކަން” ރުންކުރު ރާގަކަށް މާއިރާ ބުނެލިއެވެ.\n“އަހަރެން ހުވާކޮށްފާނަން މާއިރާ އޮތީ ނިދާފައި ނޫންކަން. އެހެންނަމަ ހެވި ދިލިފަ އެހާ އަވަހަށް ފޯނު ހިފައިގެން ނޯންނާނެ. އަހަރެން މާއިރާއާއި ކައިވެނިކުރި ފަހުން މިވީ އަދި އެއްދުވަހެއްނޫން” ހާރޫން ބުނެލިއެވެ.\n“ކިކޭ ކިޔަން ތިއުޅެނީ ހާރޫން. އަހަރެން ނުބައިކަމުން އަޅާނުލީއޭތަ؟ ނޫނީ ހަޤީޤަތުގައިވެސް އަހަރެންނަކީ ރަހުމެއްނެތް މައެކޭތަ؟ އާނ އެހެންޏަ. ފޯނެއް އައިސްގެނޭ ތެދުވެވުނީ” މާއިރާ ހިތްހަމަނުޖެހުނެވެ.\n“އަހަންނަކަށް ނޭނގޭ މާއިރާ ތިދައްކާ ވާހަކަތަކުގެ ހަޤީޤަތެއް. އެނގޭހާވެސް އެއްޗަކީ ނާލް މިވަގުތު އޭނީ އަންހެނަކަށް ޖެހޭނެ އެންމެ ނިކަމެތި ހާލު ޖެހިފަ. އެކުއްޖާއަށް މިއަދު ހިތްވަރެއްދިނަސް ދޭން ހުރި މީހަކީ ތީ. އެކަމަކު މިގޭތެރެއިން މަށަށް އެމަންޒަރެއް ނުފެނޭ. ކުއްލިއަކަށް މާއިރާއަށް ތިއައީ ކޮންބަދަލެއް” ހާރޫން ބުނެލިއެވެ.\n“ޔަނާލްވެސް އެއީ އެއްޗެއް ނުވިސްނޭވަރުގެ ކުޑަ ކުއްޖެއްނޫން މިހާރު. ކަންތައްތައް އޭނައަށް ވިސްނޭނެ. އަހަރެންނަށް އަބަދު އޭނާގެ ފަސްފަހަތުގައި ނުހުރެވޭނެ. އަހަރެންގެ އަމިއްލަ ހަށިގަނޑަށްވެސް ރެސްޓް ބޭނުންވާނެއްނު” މާއިރާ ވާހަކަދެއްކިއެވެ. ލޯގަނޑު ކުރިމަތީގައި ހުރި ހާރޫނަށް މާއިރާއަށް ބަލާލެވުނެވެ. މާއިރާއަކީ ކުރިން ވާހަކަދެއްކުމުގެ ރާގު އެގޮތަށް ހުންނަ މީހެއްނޫނެވެ.\n“މިއަދު ފުރަތަމަފަހަރަށް އަހަރެންނަށް އިހުސާސްވެއްޖެ މާއިރާ ތިއީ އަހަރެންގެ ދަރިފުޅުގެ ދޮންމަންމަކަން. ވަރަށް ބޮޑަށް ޝުކުރިއްޔާ. މާއިރާ އަހަރެންގެ ދަރިފުޅު ދޫކޮއްލިޔަސް އަހަރެންގެ މިހަށީގައި ފުރާނަ ހުރިހާ ހިނދެއްގައި އަހަރެންގެ ދަރިފުޅު ރައްކާތެރިކުރާނަން. އެކަން ހަނދާނުގަ ބަހައްޓާތި” ހިތްހަމަނުޖެހިފައި ހާރޫން ވާހަކަދެއްކިއެވެ. އަދި އަނެއްފަރާތުން ގޮސް އެނދުގައި އޮށޯވެ މާއިރާއަށް ފުރަގަސްދިނެވެ.\nހާރޫންގެ ވިޔަފާރިއާއި ކުދިންގެ މެދުގައި ބަހާލިގޮތާއި މެދު ހިތްހަމަނުޖެހިގެން ކުދިންގެ މެދުގައި އެވާހަކަދައްކާލަން މާއިރާއަށް ވަގުތެއް ލިބުނީ އެރޭގެ މެންދަމުއެވެ. ގަޑިން އެކެއް ޖެހިއިރު މާއިރާގެ ތިން ދަރިންނާއިއެކު އޭނާ އިނީ ބަގީޗާގައެވެ.\n“ކަންތައްތައް މިވާގޮތް އެއްގޮތަކަށްވެސް ރަނގަޅެއްނޫން. ޔަނާލެއްނޫން ހުރިހާ އެއްޗަކީ. އަތުންފައިން ގޯހެއް ނަހަދަން ވަރަށް މަސައްކަތްކުރަން. އެންމެފަހުން މަށަށް ލިބެން އޮތް ސަފާރީވެސް އެ ޔަނާލްގެ ދަރިއަށް ލިބޭނީ” މާއިރާ ހިތްހަމަނުޖެހިފައި ވާހަކަދެއްކިއެވެ.\n“ދެން ކިހިނެއްހަދާނީ މަންމާ” އާކިން އަހާލިއެވެ.\n“މިއީ ކަލޭމެންގެ ސަބަބުން ވީގޮތް. ކައިވެނިކުރި ރޭގައި ޔަޒްދާނާއި ޔަނާލަށް ވަގުތުދިނީ ކަލޭމެން. އޭރުވެސް މަބުނިގޮތަށް ކަންތައްކުރިނަމަ” މާއިރާ އާކިންއަށް އިނގިލި ދިއްކޮށްލަމުން ބުނެލިއެވެ.\n“މަންމަ ބުނިގޮތަކަށްނޫންތަ ކަންތައްކުރީ. އޭނަ ދުނިޔޭގަ އެބަހުރިތަ؟ މަންމަ ބުނިގޮތަށް ކަންތައް ނުކުރިނަމަ މިއަދު މިގޭ ވެރިކަންކުރާނީ ޔަޒްދާނެއްނު” އާކިން ވާހަކަދެއްކިއެވެ.\n“އަހަރެން ބުނިގޮތަށް ކަންތައް ކުރިނަމަ ޔަނާލާއި ގާތްވާން ޔަޒްދާނަށް ފުރުސަތެއް ނުލިބުނީސް. މު ނުބުނަންތަ އެދެމީހުން ކޮޓަރިއަށް ނުވަންނަނީސް ޔަޒްދާން ގެންދާށޭ” މާއިރާ ވާހަކަދެއްކީ މަޑުން ކަމުގައި ވިޔަސް އަޑުގައިވަނީ ހަރުކަށިކަމެވެ.\n“ލަސްވީ ތަން ރެޑީ ނުކުރެވުނީމަ. އެހެންނޫނަސަ ވެދާނެއްނު ކައިވެނީގެ ކުރިން އެދެމީހުން ގަތްގަނޑެއް ކަމަށްވެސް އެއީ” އާކިން ވާހަކަދެއްކިއެވެ. ޒާކިންއާއި ރާކިން ވާހަކަނުދެއްކިޔަސް އާކިން ދައްކާ ކޮންމެ ވާހަކައަކަށް ބޯޖަހަމުން ދިޔައެވެ.\n“ތީ ތެދެއްކަމަށް ވެދާނެ. އޭރުގައިވެސް މަގޭ ސިކުނޑިއަށް ތިކަހަލަ އެއްޗެއް އެރި. އެކަމަކު ހާރޫނާއި ޒުވާބުކުރަން ބޭނުންނުވާތީ ތިވާހަކަ ނުދެއްކީ. މަށަކީ އަމަޔަށް ވެފައި އެކަހަލަ ވާހަކައެއް ދެއްކީމަ އެވާނީ ތިމާގެ އަންހެންދަރިއަށް އިތުބާރުނުކުރާ ކަމަށްނު” މާއިރާ ވާހަކަދެއްކިއެވެ.\n“އެހެންވީމަ މަންމަ މިހާރު އެކަން ފަޅާލަންވީނު” އާކިން ބުނެލިއެވެ.\n“މިހާރު އެވާހަކަ ދައްކައިގެން ވާނެ ފައިދާއެއް ނޯންނާނެ. ކައިވެނިކުރި ފަހުން އެދެމީހުން ކޮޓަރީގައި ވަގުތުތަކެއް ހޭދަކުރިއެއްނު. އެތެރޭގައި ހިނގީ ކޮންކަމެއްކަން އެނގޭނީ އެދެމީހުންކަށްނު. މިހާރު އެކަހަލާ ވާހަކައެއް ދައްކައިފިއްޔާ އަވަށްޓެރިންގެ މަލާމަތް ރައްދުވާނީ މަށަށް” މާއިރާ ވާހަކަދައްކަމުން ދިޔައީ ވަރަށް ވިސްނުންތެރިކަމާއެކުއެވެ.\n“ކޮންމެގޮތެއް ވިޔަސް ހެޔޮ. އުފަލެއް ލިބެން ލާހިކެއްނޫން. ފުރާނަ ރޮއެގަންނަވަރު ކުރާނަން” މަތިން ފެންނަންހުރި ޔަނާލްގެ ކޮޓަރިއާއި ދިމާލަށް ބަލަންހުރެ ނުލަފާ ހިނިތުންވުމެއް ތުންފަތަށް ވެރިކުރުވަމުން މާއިރާ ވާހަކަދެއްކިއެވެ.\nރަސްމީ މަސައްކަތެއް ކުރުމަށްޓަކައި ހާރޫން ރާއްޖެއިން ބޭރަށް ފުރައިގެން ދިޔައީ ޔަނާލަށް ނަޞޭޙަތާއި ވަރަށް ހިތްވަރުދީފައެވެ. އަދި ވަކިން ޝިފާއާއި ބައްދަލުކޮށް ޔަނާލްގެ ކަންތައްތައް ރަނގަޅަށް ބެލެހެއްޓުމަށް އެދިފައެވެ. މާއިރާގެ ކަންތައް ހުންނަގޮތުން މިހާރު އެދެމެދުގައިވެސް ވަނީ ފާރެއް ލެވިފައެވެ. މާއިރާވެސް އެކަން މާބޮޑު ކަމަކަށް ނަހަދާތީ ހާރޫންވެސް ފިޔަވަޅެއް އަޅަން ބޭނުންނުވެއެވެ.\nއެއްރެއެއްގެ މެންދަމު ވަގުތެވެ. ޝިފާއަށް ހޭލެވުނުއިރު ކައިރީގައި ރާކިން ނެތެވެ. ގަޑި ބަލާލިއިރު ދޭއްޖަހަން ދިހަ މިނިޓް ހުއްޓެވެ. ރާކީން ވާނީ ފާހާނާއިގާ ކަމަށް ހީކޮށް ޝިފާ މަޑުކޮށްލައިގެން އޮތެވެ. ނިދިޖެހިފަ ދެން ޝިފާއަށް ހޭލެވުނުއިރުވެސް ރާކިން ނެތެވެ. ގަޑި ބަލާލިރު އޭގެފަހުން ތިރީހަކަށް މިނިޓް ފާއިތުވެއްޖެއެވެ. ޝިފާ ތެދުވެގެން ގޮސް ފާހާނާ ބަލާލިއެވެ. ރާކިން ނެތްކަން އެނގުމުން ޝިފާ ހާސްވާގޮތްވިއެވެ. ފޯނު ނަގައިގެން ރާކިންގެ ނަންބަރަށް ގުޅަން ފެށުމުން ރިންގްވީ ކޮޓަރި ތެރެއިންނެވެ. އެނދުމައްޗަށް ފޯނު އެއްލުމަށްފަހު ޝިފާ ކޮޓަރި ދޮރުހުޅުވާލާފައި ކޮރިޑޯ ހުރަސްކޮށް ސިޑިއާއި ދިމާލަށް ދިޔައެވެ. ހުރިހާ މީހުންގެ ކޮޓަރިތައް ހުރީ ލައްޕާފައެވެ. ދޮރު ދަށުން ފެންނަން ހުރީ ނިދާބޮކީގެ ފަނޑު އައްޔެވެ. ހޯލުން ބަޔަކު ވާހަކަދައްކާ އަޑު އިވެންފެށުމުން މަތީގައި ހުރެފައި ޝިފާ ބަލާލިއެވެ. އޭރު ސިޓިންގްރޫމުގައި މާއިރާއާއި އޭނާގެ ތިން ފިރިހެންދަރިން އަދި އިފްނާ އިނެވެ. އެއިން މީހެއްގެ ލޮލުގައި ނިދީގެ ކަންފުޅެއްވެސް ނެތީއެވެ. ދައްކާ ވާހަކަ ސާފުކޮށް ނީވުނަސް އެމީހުން ދިޔައީ ބޮޑު މަޝްވަރާއެއް ކުރަމުންކަން ޝިފާއަށް އެނގުނެވެ. މޫނުމަތިން ހިނިތުންވުމެއް ފެންނަން ނެތީ ހަމައެކަނި ރާކިންގެއެވެ.\n“ރާކް” ޝިފާ ތަންކޮޅެއް ބާރަށް ގޮވާލިއެވެ. ވަގުތުން ތަނަށް ވެރިވެގެން ދިޔައީ ހިމޭންކަމެވެ. އަޑު އައި ދިމާލަށް އެންމެންނަށް އެކީގައި ބަލާލެވުނެވެ. އޭރު މަތީގައި އެމީހުންނަށް ބަލަހައްޓައިގެން ޝިފާ ހުއްޓެވެ.\n“ޝިޓް” އާކިންގެ މޫނަށް ބަލާލަމުން މާއިރާ ބުނެލިއެވެ.\n“ޝިފް! އާދޭ އާދޭ” ރާކިން ބުނެލިއެވެ. މާއިރާ ބަލާލީ ރާކިންއަށެވެ.\n“ކީތްކުރަން އޭނަ ތިގެންނަނީ” މާއިރާ ހިތްހަމަނުޖެހިފައި ބުނެލިއެވެ.\n“އެއީ އަޅުގަނޑުގެ އަންހެނުންނެއްނު” ރާކިން ޖަވާބުދިނެވެ. އޭރު ސިޑީގެ ހަރުފަތްތައް ގިރާކޮށްފައި ޝިފާ އައިސް ރާކިން ކައިރީގައި މަޑުކޮށްލިއެވެ. ރާކިން އިޝާރާތުން ޝިފާއަށް އޭނާ އިން ގޮނޑީގެ އަތްގަނޑު ދައްކާލާފައި އިށީނުމަށް ބުނެލިއެވެ.\n“މިގަޑީގަ. މިއީ ކޮން ޕާޓީއެއް” ޝިފާ އެހެން އަހާލީ މޭޒުމަތީގައި ހުރި ކޯކްފުޅިއާއި ކުކީސްތައް ފެނުމުންނެވެ.\n“މީ… މަންމަ ބާއްވާ ޕާޓީއެއް” ރާކިން ބުނެލިއެވެ. ޝިފާ ކުރިމަތީގައި ހަޤީޤަތް ހާމަކުރަން ރާކިންއަށް ނުކެރުނެވެ.\n“ތެދެއް މަންމާ. ނޮޓް ފެއަރ އަޅުގަނޑާއި ނާދު ނުލާ….” ޝީފާ އަނގަ ހަދާލިއެވެ.\n“ޝިފާ ބައިވެރިވާނެތަ މިކަހަލަ ކަންތަކުގަ. ދޭބަލަ ނިދަން” އިފްނާ ބުނެލިއެވެ.\n“ތެދަށް ތިބުނީ. އަޅުގަނޑަށް ހީވަނީ މިނޫނަސް ޕާޓީ ބާއްވާނެ ކިތަންމެ ވަގުތެއް ލިބޭނެހެން” ޝިފާ ހިތްހަމަނުޖެހިފައި އިފްނާއަށް ޖަވާބުދިނެވެ.\n“ކޮބާ މައްސަލައަކީ؟…” މާއިރާ ބުނެލިއެވެ.\n“މަންމާ! މައްސަލައަކީ ދަންވަރު ބޭކާރުގޮތުގައި ތިގޮތަށް ހޭލާ އުޅުމަކީ އެހާ ރަނގަޅުގޮތެއްނޫން. ފަތިސް ނަމާދަށް ހޭލެވޭނީ އަވަހަށް ނިދީމަ. މިބުނީ އިޝާނަމާދު ކޮށްގެން ނިދާށޭ ނޫން.” ޝިފާ ބުނެލިއެވެ. ޝިފާއަކީ އަބަދުވެސް ޙައްޤުބަސް ބުނާ ދީނަށް ލޯބިކުރާ ރަނގަޅު ކުއްޖެކެވެ.\n“ޝިފާ ދޭބަލަ ނިދަން. އަހަރެމެން ނިންމަން ހުރި ކިތަންމެ ކަމެއް އެބަހުރި” މާއިރާ ބުނެލިއެވެ. ހިތްހަމަނުޖެހިފައެވެ.\n“އޯކޭ… ދެން ހުއްޓާލިއްޔޯ. ކުރިއަށް ގެންދަބަލަ. އަޅުގަނޑު ނިދަން ދާނީ ރާކް ގޮވައިގެން” ޝިފާ ބުނެލިއެވެ. ބަހެއްވެސް ނުބުނެ ރާކިންއިނެވެ.\n“ރާކިން! ޝިފާ ކޮޓަރިއަށް ފޮނުވާލާ” މާއިރާ ހިންހަމަނުޖެހިފައި ބުނެލިއެވެ. ޝިފާ ހައިރާންވެފައި މާއިރާގެ މޫނަށް ބަލަމުން ދިޔައެވެ.\n“ވަރަށް ހެއްވާ. އަޅުގަނޑު މިތަނުން ފޮނުވާލަން ތިއުޅެނީ ކީއްވެތަ؟ ސިއްރު ކަންތައްގަނޑެއް ހިންގާލަނީތަ؟” ޝިފާ ބުނެލިއެވެ. އޭނާއަށް މިހާރު އެމީހުންނަށް ޝައްކު ކުރެވެން ފަށައިފިއެވެ.\n“އާނ… މުސީބާތެއް ބޮލުން ނައްޓާލާނެ ގޮތެއްވޭތޯ މިބަލަނީ. އަހަރެން ކުރާ ހުރިހާ ކަމެއްވެސް މިކުރަނީ ކަލޭމެންނަށް ރަނގަޅަކަށް. އަހަރެން ފުރާނަ ޤުރުބާންކޮށްގެންވެސް ކަލޭމެންގެ ދިރިއުޅުން އުޖާލާ ކޮށްދެވޭތޯ މަސައްކަތް މިކުރަނީ. ޝިފާ ކަލޭ ޔަނާލަށް މާހެޔޮ އެދިގެން ތިއުޅެނީ އެއީ ޝިފާގެ ކާކު؟ އޭނައަކީ ކުޑަކުއްޖެއްނޫން. އަމިއްލައަށް ކަންތައް ކުރެވޭނެ އޭނައަށް” މާއިރާގެ ވާހަކަތައް ހުރިގޮތުން ޝިފާއަށް އިންތަނުން ކޮޅަށް ތެދުވެވުނެވެ. ހައިރާނުން ފުރިގެންވީ ބެލުމަކުން ޝިފާ ދިޔައީ މާއިރާގެ މޫނަށް ބަލަމުންނެވެ.\n“މަންމާ!” ޝިފާއަށް ގޮވާލެވުނެވެ.\n“ކިހިނެއްވީ؟ މީގެފަހުން ޝިފާ ކަންތައްކުރަން ޖެހޭނީ އަހަރެމެން ކަންތައްކުރާ އުސޫލުން. މީހުންނަށް މާހެޔޮ އެދިގެން އުޅުމުން ދަތްއަޅާނީ ކާންދޭ އަތުގައި. ޔަނާލަކީ އެހެން ހުއްޓަސް ހަމަ ވަރަށް ނުބައި ޑައިނެއް. ހާރޫންގެ ބޮލަށް އެރިގެން ކަލޭމެންނަށް ލިބެންއުޅުނު ކިތަންމެ އުފަލަކުން މަހުރޫމްކޮށްފި. އެއްޗެއް ނުވިސްނޭތަ؟” އަހަރެން ބޭނުމީ އޭނައަށް ދަތިކުރުމުގެ ފިޔަވަޅު އަޅައިގެން ނަމަވެސް މިގެއިން ނެރެން” މާއިރާ ވާހަކަދައްކަމުން ދިޔައެވެ.\n“އެކަމަކު އެއީ ތިމަންމަގެ ދަރިއެއްނޫންތަ؟ ހުރި ހަމައެކަނި އަންހެން ދަރިއެއްނޫންތަ؟” ޝިފާ ބުނެލިއެވެ.\n“އެއީ މަގޭ ދަރިއެއްނޫން. އެއީ މަށާ ޖެހުނު ބަލާވެރިކަމެއް. މުސީބާތެއް. ޔަޒްދާނަކީވެސް މިއާއިލާއަށް ޖެހުނު ނުބައި ބައްޔެއް. އެބަލި މަޑުކަން ނިމިގެން ދިޔައިރު މި މުސީބާތްގަނޑުވެސް އެކީގައި ގެންދިޔަނަމަ” މާއިރާ ހަޅޭއްލަވަމުން ދިޔައެވެ.\n“ތިބުނީ އެއީ…..” ހިނދަކަށް ފަހު ހިނދެއް ޝިފާއަށް ލިބެމުންދިޔަ ހައިރާންކަން ދިޔައީ އިތުރުވަމުންނެވެ.\n“އއާނ.. އެއީ މަގޭ ދަރިއެއްނޫން. ދޮންދަރިއެއް. މަގޭދަރިއެއްވިއްޔާ މިވަގުތު މިތާ މިތިބީ” މާއިރާ ބުނެލިއެވެ.\n“ބުނަންތަ މަންމާ! މަންމައަށް އަޅުގަނޑު ވަރަށް ގަދަރުކުރަން. ތިއީ އަޅުގަނޑުގެ ފިރިމީހާގެ މަންމައަށް ވެފައި އަޅުގަނޑަށް ވުރެ އުމުރުގެ ގޮތުންވެސް ބޮޑު މީހަކަށް ވީތީ. އެކަމަކު މަންމަގެ ހިތުގައި އަށަގަނެފައިވާ އަމިއްލަ އެދުންތަކުގެ ސަބަބުން ތިމަސައްކަތްކުރަނީ ކުށެއްނެތް އުމުރުން ހަގު މާބަނޑު އަންހެންކުއްޖަކަށް އެތައް ހާލެއް ޖައްސަން. އެކުއްޖާގެ އޮތީ ކޮންކުށެއް؟ ނާލްއަށް އެކަން އެގިއްޖެނަމަ ކިހާ އަސަރެއް ކުރާނެ. އެކުއްޖާއަށް މިވަގުތު އަޅާލާނީ ކާކު؟؟” ޝިފާއަށް ރޮވެމުން ދިޔައެވެ.\n“އެއްކަލަ ކަޓު އަންހެނާ. ރާކް! ކަލޭ ވެއްޖެއްނު މި އަންހެނާއަށް ކްލާސް ނަގައިދޭން. އެހެންޏަ. ނާދުވެސް އެހެރީނު. އެހުންނަނީނު ނުބެހޭ ކަންތަކާއި ނުބެހި” އިފްނާއަށް އެއްޗެއް ނުބުނެ ނީންދެވުނެވެ.\nmi bai ves huriha kudhinnah kamudhaane kamah 🙂\nIdiots..😠😠😤😤😤😤😤I hate them.😤..mi ifnaa vec heevany mivaruge meehaku neiyy henn..😠😠😠😠😠. ushaali dear plz mimeehun nahh gotheh hadhaalabala avahah.. I ah ketheh nuvaane dheneh…. haadha rulhi eh aadheyey… Bt luv ur stry dear❤❤❤❤❤❤❤❤❤❤❤\nemeehunnah gotheh nuvanees story nueh nimeyne ingey SCARLET. dont worry\nAishath Lewsher says:\nAishath Lewsher aneh bai up kurany kon dhuvahaku\nmaadhama. insha allah\nBarbie Mulla says:\nIfna haadha gadha kollaigen miulheny…hithi gothakah nimeyne baeh mee dhw Ushaa\nyeah… story nimey iru vaa gotheh balamaa dhw mi baigandah\n🙂 thankyou Rose\nShukurihyaaaa Ushaali 💙 mibaa dhigukoh genes dhineyma v uffavehje …. dhn konirakun vaahaka upvaaney … vaahaka v reethi ❤\n🙂 miadhu try kuraanan up kureveytho and thankyou so much\nStory nimeny tha\nnooney. adhi ebuhuri varah kanthathah\nkobaa next part sis\n🙂 miadhu kollaanan ingey\nthank u ur the best above the all


Villa Air ah seaplane operate kuran Hulhule in jaaga eh nudhin | Mihaaru\nޚަބަރު / ވިލާ އެއާ\nވިލާ އެއާއަށް ސީޕްލޭން އޮޕަރޭޓްކުރަން ހުޅުލެއިން ޖާގައެއް ނުދިން\n20 ފެބުރުއަރީ 2020 - 11:56\nސީޕްލޭން އޮޕަރޭޝަންތައް ފަށަން ހުޅުލެއިން ޖާގަ ހޯދަން 2013 އިން ފެށިގެން ވިލާ އެއާއިން ރަސްމީކޮށް އެދުނު އެދުންތަކަށް ޖަވާބެއް ނުދީ، އެކަމަކު އޭގެ މާ ފަހުން މަންޓާ އެއާއަށް ޖާގަ ދިނުމަކީ، އެމްއޭސީއެލުން ވަކި ބައެއްގެ މަސްލަހަތަށް މަސައްކަތްކުރާކަން އެނގޭ ސަބަބެއް ކަމަށް، ވިލާ އެއާއިން މިއަދު ބުނެފި އެވެ.\nމެނޭޖިން ޑިރެކްޓަރު އަބްދުﷲ ނާޝިދު ވިދާޅުވީ ހުޅުލެއިން ޖާގަ ހޯދަން އެމްއޭސީއެލަށް މީގެ ހަތް އަހަރު ކުރިން ފެށިގެން ފޮނުވި ސިޓީތަކަށް އެއްވެސް ޖަވާބެއް ލިބިފައި ނުވާ ކަމަށެވެ. އަދި ދިވެހި އެއާލައިނަކުން ޓޫރިޒަމް ދާއިރާގެ ކުރިއެރުމަށް ކޮށްފައި އޮތް ޕްލޭނަކަށް އަމަލީ ސިފަ ގެންނަން އެމްއޭސީއެލުން ހުރަސްއެޅުމަކީ ވަރަށް ބޮޑު މައްސަލައެއް ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންނަށް ޖާގަ ނުދޭ ސަބަބު ހޯދަން އާދޭސްކުރުމުން ވެސް ޖަވާބެއް ނުދެއްވާ،" ނާޝިދު ވިދާޅުވި އެވެ.\nރާއްޖޭގެ ޑޮމެސްޓިކް ވައިގެ ދަތުރުފަތުރުގެ ތެރެއަށް 2011 ގައި ވިލާ އެއާއިން ވަދެ، އޭގެ ދެ އަހަރު ފަހުން ފެބްރުއަރީ 14، 2013 ގައި، އެމްއޭސީއެލަށް ސިޓީއެއް ފޮނުވީ ސީޕްލޭންގެ އޮޕަރޭޝަން ވެސް ކުރިއަށް ގެންދަން ހުޅުލެއިން ޖާގަ ހޯދަން އެދި އެވެ. އެ ސިޓީގައި އެދިފައި އޮތީ، ހުޅުލޭގެ އިރުމަތީ ފަރާތުން މޫދާ ކައިރިން 4،500 އަކަމީޓަރުގެ ޖާގައެއް، ސީޕްލޭން ދުއްވާ އެހެން އޮޕަރޭޓަރުންނަށް ވެސް ދީފައިވާ އަގުގައި ފޯރުކޮށްދިނުމަށެވެ.\nއޭރު ޓީއެމްއޭގެ އިތުރުން އެއާ ޓެކްސީ ވެސް ވަކިން ސީޕްލޭން އޮޕަރޭޓްކުރި އެވެ. އެކަމަކު ފަހުން މި ދެ ކުންފުނި އެއްކޮށްލާ، ހަމައެކަނި ޓީއެމްއޭގެ ނަމުގައި ހިދުމަތް ފެށި އެވެ.\nނާޝިދު ވިދާޅުވި ގޮތުގައި މިއަދާ ހަމައަށް ވެސް އެ ސިޓީއަށް ޖަވާބެއް ނުލިބެ އެވެ.\nސީޕްލޭންގެ ހިދުމަތަށް ވަންނަން އާ ބޯޓެއް ވެސް ވިލާ އެއާއިން ރާއްޖެ ގެނަ އެވެ. އެ ބޯޓު ބޭއްވީ ވިލާ ކުންފުނީގެ ވެރިޔާ ގާސިމް އިބްރާހިމްގެ އުފަން ރަށް، މާމިގިލީގައި އޭނާ ހައްދަވާފައިވާ އެއާޕޯޓްގަ އެވެ. އެންމެ ފަހުން ހުއްދަ ނުލިބުމުން، އެ ބޯޓު ބޭރު ބަޔަކަށް ވިއްކާލީ އެވެ.\nނާޝިދު ވިދާޅުވި ގޮތުގައި ބޯޓެއް ގެނެސް އެ ދުއްވޭނެ ގޮތެއް ނުވުމުން ވިލާ އެއާއަށް 4.2 މިލިއަަން ޑޮލަރު (64 މިލިއަން ރުފިޔާ) ގެ ގެއްލުމެއް ލިބުނެވެ.\nއޭނާ ވިދާޅުވީ ސީޕްލޭން އޮޕަރޭޝަނަށް މަންޓާ އެއާއަށް ޖާގަ ދިނުމަކީ މައްސަލައެއް ނޫން ކަމަށެވެ.\n"މައްސަލައަކަށް ވަނީ އަޅުގަނޑުމެން އެދުނީމާ ޖާގަ ނުދިނުން. އޭގެ ސަބަބެއް ހަމަ ނޭނގޭ،" ނާޝިދު ވިދާޅުވި އެވެ.\nމަންޓާ އެއާއިން ވައިގެ ދަތުރުފަތުރުގެ ހިދުމަތް ފެށީ މިދިއަ އަހަރުގެ ކުރީކޮޅެވެ.\nސީޕްލޭން އޮޕަރޭޝަނަކީ، ނާޝިދު ވިދާޅުވި ގޮތުގައި، ހުޅުލެއިން ޖާގަ ނުލިބި ކުރިއަށް ގެންދެވޭނެ ކަމެއް ނޫނެވެ. އެހެންކަމުން އެމްއޭސީއެލްގެ ބޯޑުން އެ ފުރުސަތު ވިލާ އެއާއަށް ނުދީ މިހާ ދުވަސް ވަންދެން ހިފެހެއްޓީ އަމިއްލަ މަސްލަހަތުގައި ކަމަށް އޭނާ ގަބޫލުކުރައްވަ އެވެ.\n"ވަކި ވިޔަފާރިވެރިން ބޯޑުގައި ތިބޭތީ ވިލާ އެއާއަށް އެއްބާރުލުން ނުލިބުނީ. އެއީ އަޅުގަނޑު ގަބޫލުކުރާ ގޮތަކީ،" ނާޝިދު ވިދާޅުވި އެވެ.\nއެމްއޭސީއެލްގެ ބޯޑުގެ ޗެއާމަން މުހައްމަދު އުމަރު މަނިކު (އެމްޔޫ މަނިކު) އަކީ މަންޓާ އެއާގެ އެއް ހިއްސާދާރުގެ ބައްޕާފުޅެވެ. ދެން އެ ބޯޑުގައި، ވިޔަފާރިވެރިޔާ އަދި ކުރިން ޓީއެމްއޭގެ އެންމެ ބޮޑު އެއް ހިއްސާދާރު ޗަމްޕާ ހުސެއިން އަފީފުގެ އަރިސް ބައެއް ބޭފުޅުން އޭރު ވެސް އަދި މިހާރު ވެސް ހިމެނެ އެވެ. އެހެންކަމުން ބައެއް މީހުން ބުނަނީ އެމްއޭސީއެލް ބޯޑުން ވަކި ބައެއްގެ މަސްލަހަތު ހިމާޔަތްކޮށްދޭ ކަމަށެވެ.\nMU Manik, MACL gai inneviyas Mata ah favour koffaeh neiy\nއެކަމަކު އެމްޔޫ މަނިކުގެ އެއްވެސް ކަހަލަ ފޭވާއެއް މަންޓާ އެއާއަށް ނެތް ކަމަށް، މާލިއްޔަތު ކޮމިޓީގައި އެ އެއާލައިންގެ ސީއީއޯ މުހައްމަދު ހަލީލް ވަނީ ވިދާޅުވެފަ އެވެ. އޭނާ އެގޮތަށް ވާހަކަ ދެއްކެވީ، އާ ސީޕްލޭން ޓާމިނަލް ޓީއެމްއޭއަށް ދިގު މުއްދަތަކަށް ކުއްޔަށް ދޭން އުޅުނު މައްސަލާގައި، އެމްއޭސީއެލްގެ ބޯޑުގައި މަސްލަހަތު ފުށުއަރާ ބޭފުޅުން ތިއްބެވުމާއި އެ ބޭފުޅުން މަންޓާގެ މަސްހަލަތު ވެސް ހިމާޔަތްކޮށްފާނެ ކަމާ ބެހޭ ގޮތުން ކުރި ސުވާލުތަކެއްގަ އެވެ.\n"މަަންޓާގެ އެއް ޝެއާހޯލްޑަރުގެ ބައްޕާފުޅު އެބަ އިންނަވާ އެމްއޭސީއެލްގައި. އެކަމަކު އެމްއޭސީއެލްގައި، އެތާގައި އިންނަވައިގެން ފޭވާތަކެއް ކުރާ ނަމަ، އަޅުގަނޑުމެންނަށް ހިއެއް ނުވޭ މިތަނަށް އައިސް އަޅުގަނޑުމެން މިވާހަކަ މިއަދު ދައްކަން ޖެހޭނެ ހެނެއް،" ހަލީލް ވިދާޅުވި އެވެ.\nވިލާ އެއާއިން އެމްއޭސީއެލަށް މިހާތަނަށް 36 މިލިއަން ޑޮލަރު\nވިލާ އެއާއަށް ސީޕްލޭން އުދުއްސަން ހުޅުލެއިން ޖާގަ ނުދިން އިރު، ނާޝިދު ވިދާޅުވީ، ވިލާ އެއާގެ ފްލައިމީގެ އޮޕަރޭޝަންތަކުން އެމްއޭސީއެލަށް އަހަރަކު ގާތްގަނޑަކަށް ފަސް މިލިއަން ޑޮލަރުގެ އާމްދަނީއެއް ލިބޭނެ ކަމަށެވެ.\n"އަޅުގަނޑުމެން މިހާތަނަށް އެމްއޭސީއެލަށް ދައްކައިފިން 36 މިލިއަން ޑޮލަރު [555 މިލިއަން ރުފިޔާ]،" ސަރަހައްދީ އެއާޕޯޓްތަކަށް ވިލާ އެއާގެ ދަތުރުތައް ފެށި ފަހުން، އެމްއޭސީއެލަށް ލިބުނު ފައިދާއާ ބެހޭ ގޮތުން ވާހަކަ ދައްކަވަމުން ނާޝިދު ވިދާޅުވި އެވެ.\n"އަޅުގަނޑަކަށް ނޭނގޭ ޓީއެމްއޭ އިން ދައްކަނީ ކިހާ ވަރެއް ކަމެއް. އަޅުގަނޑު ބުނާނީ ޓީއެމްއޭއަށް ވުރެ ކުޑައެއް ނުވާނޭ އަޅުގަނޑުމެން ދައްކާވަރު."\nއެކަމަކު ސީޕްލޭންގެ އޮޕަރޭޝަނަށް ބޭނުންވާ ޖާގަ ނުލިބުމަކީ ވިލާ އެއާ ފުޅާކުރަން އެމްއޭސީއެލުން އަޅާފައި އޮތް ހުރަހެއް ކަމަށް އޭނާ ގަބޫލުކުރައްވަ އެވެ.\nވިލާ އެއާ އެމްއޭސީއެލް މަންތާ އެއާ ފްލައި މީ ސީޕްލޭން ޓާމިނަލް ވެލާނާ އިންޓަނޭޝަނަލް އެއާޕޯޓް\n54 ކޮމެންޓް, 145 ރިއެކްޝަންސް\nވިލާ އެއާ އެއީ ބެސްޓް ފްލައިމީ ނެތްނަމަ ދަރަވަންދޫ އަށް ވެސް 995 ރުފިޔާއަށް ދިވެހިން ދަތުރުކުރަން ޖެހޭނީ މީ ހަޤީގަތް ޝުކުރިއްޔާ ވިލާ ގުރޫޕް\nމާިގިލީ އެއާރޕޯރޓުން ސަރުކާރަށް ވިލާއިން ދެނީ ކޯންޗެއްބާ؟ އެއޮތީ ބޮޑު ގަވްމެއް ވަރު ރަށެއް އަމިއްލަކޮށްލައިފަ. އަދިވެސް އިތުރަށް ކާންދޭންވީތޯ؟\nވަކި ބަޔަކަށް ވަކި ގޮތެއް ހެދިގެންނުވާނެ. ދިވެހ ޤައުމުގެ ކުންފުނިތަކަށް އިސްކަން ދެވެންޖެހޭނެ. އަދި ކުންފުނިން އެމްޔޫ މަނިކުފަދަ އެއްފަރާތަށްޖެހޭ މީހުން ވަކިކުރެވެންޖެހޭނެ. ޤައުމުގެ ކުންފުނތަށް ކުރިއރުވާން އެކަމަށް ސަޕޯޓު ކުރާފަދަ ރަގަޅު ތެދުވެރި ބަޔަކު އެކުންފުނީގެ މެންބަރުކަމަށް ލުން ބުއްދިވެރި ކަމުގައި ފެނޭ\nޥިލާ އައް އަދިވެސް ސީޕުލޭން އޮޕެރޭޓިން ލިސެންސް ނުލިބޭދޯ!! ޢެކަމަކު އެމްއޭސީއެލް ގޯސްވާއނީ!!!\nސަރުކާރު ވިޔަފާރިކުރަންޏާ ވާނެގޮތަކީ ތީ! ކޮން ސަރުކާރުގެ ހިއްސާ އެއްތަ؟\nވިލާ މީހުނަށް ތިޔަ ސިޓީ ފޮނުވެނީ ނުބައި ތަނަކަށް، އެމްއޭސީއެލް އަކަށް ހުޅުމާލެއިން ޖާގަ ނުދެވޭނެ\nސަރުކާރުގެ އިދާރާ ތަކަށް ފޮނުވާ ސިތީ އަށް ޖަވާބު ދިނުން މިއޮންނަނީ ބަންދު ނު3ދުވަސް ތެރޭގައެވެ. މިނިސްޓްރީ އަށް ލީ ސިޓީ އަށް ޖަވާބު ލިބުނީ3މަސް ފަހުންނެވެ. ހައްލެއް ބޭނުން ވެއެވެ\nވިލާއެއާއައް ޖާގަދޭން ނުޖެހޭ ސަބަބު ވަރައްގިން ފުރަތަ މަކަ މަކީ މުވައްޒަފުންނައް ރަނގަޅު މުސާރަ ނުދިނުން ސާވިސްޗާޖައް މަކަރު ހެދުން ސަންސިޔާ މު އެދަނީ ބުރިޖު ހެދި ކުންފުނި ލައްވާ ނ އަތޮޅުގަ ރާއްޖޭގެ އެން މެބޮޑު ރިސޯޓު ހަދަ މުން ވައްކަ މާ ފަސާދައިން ފުރިގެންވާ އަނދިރި ވެރިކަމެއްގެ ތެރެއިން ހިންގާލި ޖަރީ މާ މިކަން ބަލަނީ ކާކު ކޮބާ ނިކަ މެތި މީހާގެ ހައްގު\nދިވެހިރާއްޖޭގެ ކޮންމެ ރައީސަކަށް ވެރިކަމުގަ ހުރެވޭނީ ބުރުމާ ގާސިމް ރުއްސައިގެން\nސަރުކާރުން ދިވެހި ކުންފުނިތަކަށް ފުރުސަތު އިތުރު ކޮށްދޭން ޖެހެ އެވެ. އޭރުން ދިވެހީންނަށް ލިބޭ ވަޒީފާ ތައް އިތުރު ވާނެ އެވެ. ބިދޭސީން ނައް ހުއްދަ ދިނުމުން އެމީހުން ދިވެހީންނަށް ދެނީ ވ މަދު ވަޒީފާ ތަކެކެވެ. އެކަން އޮތީ ހާމަ ކަން ބޮޑު ކޮށް ފެންނާށެވެ.


Rakkatheri Kamuge Fiyavalhehge Gothun Hajju Verinnah Zamzam Fenaai Hila Bassavany | Dhiislam\nފާތިމަތު ކިފާޙު ޤުބާދު ޖުލައި 9, 2020\nސަޢުދީ ޢަރަބިއްޔާއިން، ރައްކާތެރިކަމުގެ ފިޔަވަޅެއްގެ ގޮތުން، މިއަހަރު ހައްޖާޖީންނަށް ބަންދުކުރެވިފައިވާ ޒަމްޒަމް ފެނާއި ހިލައާއި ދެއްވުމަށް ނިންމަވައިފިއެވެ.\nމިއަހަރުގެ ކޯވިޑް 19 އިގެ ޢަލަމީ ވަބާއާއި ވިދިގެން، ސަޢުދީ ޢަރަބިއްޔާގެ ޙައްޖުގެ އަޅުކަމުގެ ބައެއް އުޞޫލުތަކަށް ވަނީ ބަދަލުތަކެއް ގެންނަވާފައެވެ. ޙައްޖުވެރިން ކިޔަމަންވާންޖެހޭ މިއުޞޫލުތައް ސަޢުދީ ސަރުކާރުންވަނީ މިހާރުވަނީ ޢާއްމު ކުރައްވާފައެވެ.\nމިއުޞޫލުތަކުގައި ބަޔާންކުރެވިފައިވާ ގޮތުން މިއަހަރު މަސްޖިދުލް ހަރަމާއި މަސްޖުދުއް ނަބަވީގެ ފެން އިސްކުރުތަކުން ފެން ނުލިބޭނޭ ގޮތް ހެދުމަށްވަނީ ނިންމަވާފައެވެ. މީގެ ކުރިން ހަމަޖެހިފައިވާ ގޮތުން، މިދެ މިސްކިތުގައިވާ ފެން އިސްކުރުބަރި ތަކުގެ ކައިރީގައި ބެހެއްޓިފައިވާ ޕްލާސްޓިކް ތަށިތަކުން ޙައްޖާޖީންނަށް ފެން ބުއިމުގެ އުޞޫލުވަނީ ހަމަޖެހިފައެވެ.\nމިއަހަރު ޙައްޖާޖީންނަށް ޒަމްޒަމް ފެން ފޯރުކޮށްދެއްވުމަށް ސަޢޫދީ ސަރުކާރުން ހަމަޖައްސަވާފައިވަނީ 330 އެމްއެލްގެ ފުޅިފުޅީގައެވެ.\nހަމަ މިފަދައިން، ކުރިއާއި ޚިލާފަށް، ޖަމްރާތަކަށް އުކާނޭ ހިލަވެސް، ސްޓެރިލައިޒް ކުރެވިފައިވާ ކޮތަޅުތަކުގައި، ހައްޖުވެރިންނަށް ފޯރުކޮށްދެއްވުމަށް މިއަހަރުވަނީ ހަމަޖެހިފައެވެ. ޙައްޖުގެ އަޅުކަމުގައި ޙާއްޖާޖީން ހިލަކޮޅުތައް ހޮވާނީ ޢަރަފާތުގެ މާތް ބިމުން، މިނާއަށް ދަތުރުކުރާ މަގުމަތީގައި، މުޒްދަލިފާގައި ރޭކުރާއިރުއެވެ. އެހެނަސް، މިއަހަރު، މިއުޞޫލަށް ބަދަލު ގެނެވިފައިވަނީ، ކޯވިޑް 19 އާއި އިދިކޮޅަށް އެޅޭ ސަލާމަތީ ފިޔަވަޅެއްގެ ގޮތުގައެވެ.\nސަޢުދީ ސަރުކާރުން ޚަބަރު ދެއްވާ ގޮތުގައި ޖަމްރާއަށް ހިލައުކުމަށްވެސް މިއަހަރުވަނީ ވަކި ވަޤުތުތަކެއް ކަނޑައެޅިފައެވެ. މިގޮތުން އެއްފަހަރާ ހިލަ އުކަން ތިބެވޭނީ 50 މީހުންނަށް ކަމާއި، ކޮންމެ ދެމީހެއްގެ ދޭތެރޭގައި 1.5 މީޓަރު ހުންނަންވާނޭ ކަމަށްވެސް ސަޢުދީ ސަރުކާރުން ވިދާޅުވެފައިވެއެވެ. އަދި ހަމަ މިއާއިއެކު، ގެފުޅުގައިވެސް، އަދި ހަޖަރުލް އަސްވަދުގައިވެސް އަތްލުން މިއަހަރު މަނާކަމަށާއި، ޠަވާފުގެ އަޅުކަމުގައިވެސް، ކޮންމެ ދެ ޙާޖީއެއް ދޭތެރޭ 1.5 މީޓަރު ހުންނަން ވާނޭ ކަމަށްވެސް ސަޢޫދީ ސަރުކާރުން ވިދާޅުވެފައިވެއެވެ.\nކޯވިޑް 19 އާއި ވިދިގެން ސަޢޫދީ ޢަރަބިޢްޔާގެ ޙައްޖު މިނިސްޓްރީން މިއަހަރުވަނީ ސަޢުދީ ޢަރަބިއްޔާގެ ދައުލަތުގެ ތެރޭގައި ތިބި، އެކި ޤައުމުތަކުގެ ޙައްޖާޖީންނާއި އެކު، ޙައްޖުގެ އަޅުކަން ކުރިއަށް ގެންދެވުމަށް ނިންމަވާފައެވެ. މިގޮތުން އެބޭފުޅުންވަނީ މިއަހަރު 10000 މީހުންނަށްވުރެ އިތުރަށް ޙައްޖުގެ އަޅުކަން އަދާ ކުރުމުގެ ފުރުޞަތު ނުދެއްވުމަށް ނިންމަވާފައެވެ. މި 10000 ޙައްޖާޖީންގެ ތެރެއިން 70% އަކީ ސަޢޫދީ ނޫން އެހެން ބޭރު ޤައުމުތަކަށް ނިސްބަތްވާ ރައްޔިތުންނެވެ.


ވަޒީފާގެ ފުރުޞަތު: ވޮޗަރ - R. Fainu Council\nވަޒީފާގެ ފުރުޞަތު: ވޮޗަރ\nފައިނު ކައުންސިލް އިދާރާ 1:40 AM އިޢުލާން, ވަޒީފާ\nމަޤާމުގެ ގިންތި: ވަގުތީ (31 ޑިސެމްބަރ 2018) ގެ ނިޔަލަށް\nމުސާރަ: -/3000 ރުފިޔާ\n1. ލިޔަން ކިޔަން ދަތުމާއެކު، މަޤާމުގެ މަސައްކަތް ކުރުމުގެ ހުނަރު / ޤާބިލްކަން ލިބިފައިވުން.\n1. ކައުންސިލްގެ އިދާރާއާއި، ކޯޓް ހިމެނޭ ސަރަޙައްދުގެ ސެކިއުރިޓީ ބެލެހެއްޓުން.\n2. ސެކިއުރިޓީ ބަލަހައްޓަން ޖެހޭ ގަޑިޔަކީ ރަސްމީ އަދި ނުރަސްމީ ދުވަސްތަކުގައިވެސް ކޮންމެ ދުވަހެއްގެ ހަވީރު 6:00 ން ހެދުނު 6:00 އަށެވެ.\n3. ކައުންސިލްގެ އިދާރާ ހިމޭނޭ ޢިމާރާތުގެ ގޯތިތެރޭގައި އިންދާފައިވާ ބަގީޗާ ގަސްތަކަށް ފެންދީ ބެލެހެއްޓުން.\n4. ކައުންސިލްގެ އިދާރާއިން ކުރިޔަށްގެންދާ ޚާއްސަ މަސައްކަތްތަކުގައި ބައިވެރިވުމާއި، އިދާރާގެ މަސައްކަތްތަކުގެ ދާއިރާތަކުގެ ތެރެއިން ޙަވާލުކުރެވޭ މަސައްކަތްތައް ކުރުން.\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާއާއި ރަމަޟާންމަހުގެ އިނާޔަތް ދެވޭނެއެވެ. އަދި އަހަރީ ޗުއްޓީއާއި އާއިލީ ޒިންމާ ޗުއްޓީ، އަދި ސަލާމް ޗުއްޓީ ހަމަޖެހިފައިވާ އުޝޫލުން ހަމަޖައްސަވައި ދެވޭނެވެ.\nމި މަގާމަށް މީހަކު ހޮވުމަށް ބާއްވާ އިންޓަވިއު އޮންނާނީ، 02 ޖޫން 2018 ވާ ހޯމަ ދުވަހުއެވެ. އިންޓަވިއުއަށް ކިޔާނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު ހޮވޭ ފަރާތްތަކަށް އެކަންޏެވެ.\nތަކެތި ހުށަހެޅުމުގެ ސުންގަޑިއަކީ، 31 މެއި 2018 ވާ ބުރާސްފަތި ދުވަހުގެ 13:30 އެވެ.\nވަޒީފާގެ ފުރުޞަތު: ވޮޗަރ Reviewed by ފައިނު ކައުންސިލް އިދާރާ on 1:40 AM Rating: 5


Raajjeyge 67 rasheh gai park hadhaa saamaanu India sarukaaun hadhiyaakoffi | Mihaaru\nރާއްޖޭގެ 67 ރަށެއްގެ ޕާކު ހަދަން ބޭނުންވާ ސާމާނު އިންޑިއާ އިން ހަދިޔާކޮށްފި\nއިންޑިއާގެ ފޮރިން ސެކެޓަރީ ހަރްޝް ވަރްދަން ޝްރިންގްލާ، ރަށްރަށުގައި ޕާކު ހަދާ ތަކެތި ޔޫތު މިނިސްޓަރު އަހުމަދު މަހްލޫފާ ހަވާލުކުރައްވަނީ -- ފޮޓޯ: ޔޫތު މިނިސްޓްރީ\n10 ނޮވެމްބަރ 2020 - 11:17\nރާއްޖޭގެ 67 ރަށެއްގައި ކުޑަކުދިންގެ ޕާކު ހަދަން ބޭނުންވާ ސާމާނު އިންޑިއާ ސަރުކާރުން އިއްޔެ ހަދިޔާކޮށްފި އެވެ.\nގަލޮޅު ދަނޑުގައި ބޭއްވި ރަސްމިއްޔާތެއްގައި، މި ތަކެތި ހަވާލު ކޮށްދެއްވީ ރަސްމީ ދަތުރެއްގައި މިދިޔަ އާދިއްތަ ދުވަހު ރާއްޖެ ވަޑައިގަތް، އިންޑިއާގެ ފޮރިން ސެކްރެޓަރީ ހަރްޝް ވަރްދަން ޝްރިންގްލާ އެވެ. ދިވެހި ސަރުކާރުގެ ފަރާތުން އެ ތަކެއްޗާ ހަވާލުވެވަޑައިގަތީ ޔޫތު މިނިސްޓަރު އަހުމަދު މަހްލޫފެވެ.\nރާއްޖޭގެ އެކި ރަށްރަށުގައި ޕާކުތައް ހެދުމުގެ މި މަސައްކަތަށް އިންޑިއާ ސަރުކާރުން ހަދިޔާކުރީ 6.7 މިލިއަން ރުފިޔާގެ ތަކެއްޗެވެ.\nFS @harshvshringla participated in an event to handover equipment foraHigh-Impact project across 67 islands of the 🇲🇻 executed by @MoYSCEmv under Indian grant assistance of MVR 6.7 mn. FM @abdulla_shahid, @MoYSCEmv Minister @AhmedMahloof & 65 MPs attended the event. pic.twitter.com/dxJmIAn8Bw\nއިންޑިއަން ހައި ކޮމިޝަނުން އިއްޔެ ކުރި ޓްވީޓު\nއިއްޔެގެ ރަސްމިއްޔާތުގައި މިނިސްޓަރު މަހްލޫފު ވިދާޅުވީ، މަގާމަށް ހަވާލުވެވަޑައިގަތުމަށް ފަހު، ގިނަ ރަށްރަށަށް ދަތުރު ކުރެއްވި ކަމަށާއި ނަމަވެސް ކުޑަކުދިންނަށް ހާއްސަ ޕާކު ފެނިވަޑައިގަތީ ވަރަށް މަދު ރަށަކުން ކަމަށެވެ. އިންޑިއާ ސަރުކާރުގެ އެހީގައި ޕާކުތައް ހެދުމަކީ ކުޑަ މަސައްކަތެއް ކަމަށް ބައެއް މީހުން ގަބޫލުކުރި ނަމަވެސް، އެފަދަ ވަސީލަތްތައް ނެތް ރަށްރަށަށް މިއީ ވަރަށް މުހިއްމު ކަމެއް ކަމަށް އޭނާ ވިދާޅުވި އެވެ.\nމި މަސައްކަތް ކުރިއަށް ގެންދަން އިންޑިއާ ސަރުކާރުން ދިން އެހީތެރިކަމަށް މިނިސްޓަރު ޝުކުރު އަދާކުރެއްވި އެވެ.\nފޮރިން މިނިސްޓަރު އަބްދުﷲ ޝާހިދާއި ރާއްޖޭގައި ހުންނަވާ އިންޑިއާގެ ސަފީރު ސަންޖޭ ސުދީރުގެ އިތުރުން ރައްޔިތުންގެ މަޖިލީހުގެ ބައެއް މެމްބަރުން ވެސް އިއްޔެގެ ރަސްމިއްޔާތުގައި ބައިވެރިވަޑައިގަތެވެ.\nއިންޑިއާ އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު އިންޑިއާ ހައި ކޮމިޝަން ރާއްޖެ-އިންޑިއާ ކުޑަކުދިންގެ ޕާކް ސަންޖޭ ސުދިރް (އިންޑިއާގެ ސަފީރު) ޔޫތު މިނިސްޓްރީ\n14 ކޮމެންޓް, 25 ރިއެކްޝަންސް\nތިކަހަލަ ކުދިކުދި ކަންތަކުގައި ބޭރު ްައުމުތަކުގެ ކުރިމައްޗައް ދާކައްނުޖެހޭ އެރަށެއްގެ ވިޔަފާރި ވެރިންނައް އެވަރުގެ އިޖުތިމާޢީ ކަންކަން ވާނެ.\nއިންޑިޔާފަގީރުން ފަގީރުކަމުގާ ބަހައްޓާފާ ދިވެހިންނާހެދި މިވެރިން ހާދަވަރަކަށޭ މިއުޅެނީ. ގަބޫލުކުރިޔަސް ނުކުރިޔަސް ގަބޫލުކުރާންޖެހޭ ހަގީގަތަކީ އެދުމެއް ނެތި ވެދުމެއްނުކުރާނެކަން. ބުނަންނޭންގޭ އެއްޗަކީ ކޯންޗެއްތޯ ވެދުމަށްއަރުވާން އެއްބަސްވީ.\nހެހެ މިރާއްޖެ އަށް އެންމެ ބޭނުންވަނީ ރައްޔިތުން ގުނބޯހައްދަން ޕާކުވިއްޔާ!\nތި 67 ރަށުގަ ސާފު ބޯފެން ލިބޭތަ؟ ރަނގަޅު ސްކޫލެއް އެބަހުރިތަ؟ ނަރުދަމާ ނިޒާމު ރަނގަޅުތަ؟ ރަނގަޅު ސިއްޚީ ޚިދުމަތް ލިބޭތަ؟ ޕާރކެއް ނަހަދާށެކޭ ނޫން. އެކަމަކު ޕްރައޮރިޓައިޒް ކުރަން ހުރި ކަންކަން އެބަހުރި ދޯ ސޭޑްލީ.\nތިތަން ތަން ހިންގަން މާލޭގަ ގޮތަށް ރަޖިސްޓްެީ ކޮށްގެން ދޭނީ ކަންމަތީ ޖަމިއްޔާތަކަށްތޯ؟ މަހުލޫފު ބުނެދީބަލަ؟\n34 ބިލިއަން ރުފިޔާ ތަޅާ ހުސްކޮށްލާއިރު، ކުޑަކުދިންގެ ޕާކެއް ހަދާލަން މިލިއަނެއްހާ ރުފިޔާ ޚަރަދުކޮށްލެވޭ ވަރު މިސަރުކާރަކަށް ނުވެއެވެ. އެވަރުގެ ކަމެއްވެސް ކުރަން މިޖެހެނީ ޤައުމުގެ އާބާދީގެ 240 މިލިއަން މީހުންނަށް ކަރަންޓްގެ އަލިކަން ފޯރުކޮށް ނުދެވޭ އިންޑިޔާއަށް ސަލާން ޖަހައިގެންނެވެ. މިތިބީ މިމީހުންގެ ފެންވަރެވެ.\nމިވާހަކަ ދައްކާއަޑު އިވެންފެށި މިސަރުކާރު ހޮވުނުތަނުންހެން. ނިމޭނީވެސް ހަމަ މިވާހަކަ ދައްކާދައްކާތިއްބާ. ރަސްމިއްޔާތުތައް ގިނަކަމުން އެކަމުގެ އަމަލީ މަސައްކަތަށްވުރެ އިސްތިހާރު ތައް ގިނަ.\nޢިންޑިޔާ ކަ އިރި ނުބުނެ ދިވެހި ކުންފުންޏެ އއް ކަ އިރީ ބުންޏަސް ތި އެ އްލަކަ ރުފިޔާ އެރަށަކުން ދޭނެ\nސަރުކާރުގެ ނާގާބިލުކަމުން ޕާކެއްވެސް އަމިއްލައަށް ހަދާލާނެ ހިތްވަރު ނެތް.\nއަނިޔާ ވެރި ވެރިކަން\nސާފު ބޯފެން ނުލިބިފައި އަދި ޤާޝާ ހާޖަތު ނުކުރެވިފައި އަހަރެމެން ތިއްބާ އަނެއްކާ އެމީހުންގެ ތަށުގާ މަގު ތާރަ އަޅާފައި ޕާކް ވެސް އަޅަން ފެށީތާއެވެ. ކިހާ އަނިޔާވެރި ސިޔާސަތެއް ތޯއެވެ؟


Syria ge vaige dhifaaee baaruthakun Israel ge missile thah huttuvaifi\nއިސްރާއީލުގެ މަތިންދާބޯޓުތަކުން ސީރިޔާގެ ހަމާ ޕްރޮވިންސާއި ގާތުގައިވާ ހިސާބުތަކަށް މިސައިލް ހަމަލާތަކެއް ދޭން މަސައްކަތްކޮށްފި އެވެ. ސީރިޔާގެ ޤައުމީ ޓީވީ އިން ރިޕޯޓްކޮށްފައިވާ ގޮތުގައި އިސްރާއީލުން ފޮނުވާލި މިސައިލްތައް ސީރިޔާގެ ވައިގެ ދިފައީ ބާރުތަކުން ވަނީ ވައްޓާލާފަ އެވެ.\nސަންއާ ނިޔުސް އެޖެންސީ އާއި ސީރިޔާގެ ޓީވީއިން ބުނާގޮތުން އިސްރާއީލުގެ މަތިންދާބޯޓުތަކުން ވަނީ މަސްޔަފް ނަމަކަށް ކިޔުނު ސިޓީގައިވާ ސީރިޔާ ސިފައިންގެ އަމާޒުތަކަށް ވެސް ހަމަލާދޭން މަސައްކަތްކޮށްފަ އެވެ. ސަންއާގެ ރިޕޯޓްތަކުގައި ވާގޮތުން އިސްރާއީލުން ފޮނުވާލި ގިނަ މިސައިލްތައް އޭގެ އަމާޒުތަކަށް ވާސިލުވުމުގެ ކުރިން ވަނީ ވައްޓާލާފަ އެވެ. ނަމަވެސް ބައެއް އިމާރާތްތަކަށް ގެއްލުންވެ ތިން މީހުން ޒަޚަމްވިކަމަށް ވަނީ ބުނެފަ އެވެ.\nމިފަހަކަށް އައިސް ޔަހޫދީ އިސްރާއީލުން ދަނީ ދޭތެރެދޭތެރެއިން ސީރިޔާގެ ތަންތަނަށް ހަމަލާދެމުންނެވެ. އިސްރާއީލުން އެގޮތަށް އަމަލުކުރަން ފަށާފައި ވަނީ ރައީސް ބައްޝާރުލް އަސަދުގެ ސަރުކާރު ވައްޓާލުމަށް ހަނގުރާމަކުރަމުން ދިޔަ ތަކްފީރީ ޓެރަރިސްޓް ޖަމާއަތްތައް ހަނގުރާމައިގައި ބަލިވާން ފެށުމުންނެވެ.


Mulhi raajje in 91 team akun vaadhakuraa Sonee Sports Golden futsal challenge 2022 ge guru nagaifi - One Online\nސޮނީ ސަޕޯޓްސް ގޯލްޑަން ފުޓްސަލް ޗެލެންޖުގެ ގުރު ނެގުމަށް މިއަދު ކޭވް ކެފޭގައި ބޭއްވި އިވެންޓްގެ ތެރެއިން — ވަން ފޮޓޯ/ ޔޫސުފް ސޮފްވާން\nމުޅި ރާއްޖެއިން 91 ޓީމަކުން ވާދަކުރާ ސޮނީ ސްޕޯޓްސް ގޯލްޑަން ފުޓްސަލް ޗެލެންޖު 2022ގެ ގުރު ނަގައިފި\nރާއްޖޭގެ ރަށްތަކަށް ހުޅުވާލައިގެން ބާއްވާ އެންމެ ބޮޑު ފުޓްސަލް މުބާރާތް، ސޮނީ ސްޕޯޓްސް ގޯލްޑަން ފުޓްސަލް ޗެލެންޖު 2022 ގެ ގުރުއަތުލުން މިއަދު ބާއްވައިފިއެވެ.\n"ކޭވް" ކެފޭގައި މިއަދު ބޭއްވި ގުރު ނެގުމުގެ ރަސްމިއްޔާތުގެ މުބާރާތުގެ އޮފިޝަލުންނާއި ސްޕޮންސަރުންގެ އިތުރުން ޓީމުތަކުންވެސް ބައިވެރިވެފައިވެއެވެ. 91 ޓީމު ވާދަކުރާ ގޯލްޑަން ފުޓްސަލް ޗެލެންޖު 2022 ގެ ގުރު ނެގުމުގައި މިއަދު ވަނީ އަތޮޅު ބުރުތަކުގެ އިތުރުން ޒޯން ބުރާއި ގަދަ 16 ގެ ގުރުވެސް ނަގައިފައެވެ.\nމިއަހަރުގެ މުބާރާތުގައި ޖުމްލަ 177 މެޗެއް ކުޅޭނެއެވެ. އޭގެ ތެރެއިން ފުރަތަމަ އަތޮޅު ބުރު ކުޅޭ އިރު، ކޮންމެ އަތޮޅު ބުރެއްވެސް ކުޅޭނީ ލީގު އުސޫލުންނެވެ. އަތޮޅު ބުރުގައި ޓީމުތައް ބައިވެރިވި އަދަދަށް ބަލައި ގުރޫޕް ބަހަން މިފަހަރުވެސް ނިންމާފައިވާ އިރު، އަތޮޅު ބުރުގައި ފަސް ޓީމަށްވުރެ މަދުން ބައިވެރިވެފައިވާ އަތޮޅު ތަކުގައި ކުޅޭނީ ލީގު އުސޫލުންނެވެ.\nއެހެން ނަމަވެސް ހަ ޓީމަށްވުރެ ގިނައިން ބައިވެރިވެފައިވާނަމަ އެ އަތޮޅެއްގެ މެޗުތައް ކުޅޭނީ ދެ ގުރޫޕަކަށް ބަހާލައިގެންނެވެ. ދެ ގުރޫޕުގެ އެއް ވަނަވެސް ޒޯން ބުރަށް ދާއިރު، އަތޮޅު ޗެމްޕިއަން ޓީމު ހޮވަން ކުޅޭނީ ފައިނަލް މެޗެކެވެ.\nހަ ޓީމަށްވުރެ ގިނައިން ބައިވެރިވެގެން މިފަހަރު ދެ ގްރޫޕަކަށް ކުޅޭނީ ހއ. އަތޮޅާއި، ހދ. އަތޮޅާއި، ށ. އަތޮޅާއި، ކ. އަތޮޅާއި، އދ. އަތޮޅުގެ އިތުރުން ތ. އަތޮޅާއި. މ. އަތޮޅު އަދި ގއ. އަތޮޅުގެ މެޗުތަކެވެ.\nއެއް ޓީމެއް ބައިވެރިވުމުން ނ. ކުޑަފަރީއާއި ފުވައްމުލަކު ސިޓީ މާލެގަން މިހާރުވެސް ޒޯން ބުރު ޔަގީންވެފައިވާ އިރު، ޒޯން ބުރުވެސް ކުޅޭނީ ލީގު އުސޫލުން ހުރިހާ ޓީމެއް ހުރިހާ ޓީމަކާ ގުޅޭ ގޮތަށެވެ. ދެ ގްރޫޕަށް ބަހާލި އަތޮޅުތަކުން ދެ ޓީމު ޒޯން ބުރަށް ދާއިރު، ދެން ހުރިހާ އަތޮޅެއްގައިވެސް ޒޯނަށް ދާނީ ލީގު އުސޫލުން ކުޅޭ އަތޮޅު ބުރުގެ ޗެމްޕިއަން އެކަންޏެވެ.\nމުބާރާތުގެ ގަދަ 16 ގައި ޒޯން ބުރުގެ ޗެމްޕިއަނުން ވާދަކުރާނީ ރަނަރަޕް ޓީމުތަކާ ދެކޮޅަށެވެ. އެ ތަރުތީބުން ކުއާޓާ ކުޅެ، ސެމީއަށް ޓީމުތައް ދަތުރު ކުރާ އިރު، ފައިނަލް އޮންނާނީ މާޗު 30 ވަނަ ދުވަހުއެވެ.\nދެ ގްރޫޕަށް ބަހާލި އަތޮޅުތަކުގެ ގްރޫޕުތައް\nސޮނީ ސްޕޯޓްސް ގޯލްޑަން ފުޓްސަލް މުބާރާތް ހުޅުމާލޭގެ ރެހެންދި ފުޓްސަލް ދަނޑުގައި ކުޅުމަށް ހަމަޖެހިފައިވާ އިރު، މިއަހަރުވެސް މާލެ އަދި ފުވައްމުލަކު ސިޓީ ފިޔަވައި ކޮންމެ ރަށަކުންވެސް އެރަށަކަށް ނިސްބަތްވާ އެއް ޓީމު މުބާރާތުގައި ބައިވެރިކުރުމަށް ފުރުސަތު ދީފައިވެއެވެ.\nމާލެ އާއި ފުވައްމުލަކުގެ ކޮންމެ އަވަށަކަށް ޓީމެއް ބައިވެރިކުރުމަށް ވަނީ ފުރުސަތު ދީފައެވެ. އެފުރުސަތާއެކު 91 ޓީމުން މުބާރާތުގައި ބައިވެރިވުންވީ މުބާރާތަށް އޮތް ތަރުހީބު ދައްކުވައިދިން ކަމަކަށެވެ. މިއީ ގޯލްޑަން ފުޓްސަލް މުބާރާތް ކާމިޔާބު ކަމާއެކު ބާއްވާ ހަވަނަ އަހަރެވެ.\nގޯލްޑަން ފުޓްސަލް ޗެލެންޖް ފެށުމަށް ހަމަޖެހިފައި ވަނީ އަންނަ މަހުގެ 19 ވަނަ ދުވަހުއެވެ. މިފަހަރުގެ މުބާރާތުގެ އޮންލައިން މީޑިއާ ޕާޓްނަރަކީ "ވަން" އޮންލައިންނެވެ. މުބާރާތުގެ ކަވަރޭޖް "ވަން" ތަފާތު ފޯރިއެއްގައި ގެނެސް ދިނުމަށް ވަނީ ނިންމައިފައެވެ.\nގުޅޭ ޓެގު ގޯލްޑަން ފުޓްސަލް ޗެލެންޖް ފުވައްމުލައް ސިޓީ ނ. ކުޑަފަރީ


ޓެލެމެޑިސިން ޑައިބެޓިސް ކްލިިނިކެއް ފުވައްމުލައް ސިޓީގައި ފެށުން – Mikal News\nމިއަދު ފުވައްމުލައް ސިޓީގައި އިފުތިތާހު ކުރި ޑިބެޓިސް ކްލިނިކު.\nދުނިޔޭގެ ހަކުރުބަލީގެ ދުވަހާއި ގުޅުވައިގެން މިއަދު (14 ނޮވެމްބަރު 2021) ފުވައްމުލަކު ހޮސްޕިޓަލުގައި ޓެލެމެޑިސިން ޑައިބެޓިސް ކްލިިނިކެއް ހުޅުވައިފިއެވެ. މިއަދު ފުވައްމުލަކުް ހޮސްޕިތަލުގައި ބޭއްވި ރަސްމިއްޔާތެއްގައި މިކްލިނިކް ހުޅުވައިދެއްވީ ފުވައްމުލައް ސިޓީގެ މޭޔަރު އިސްމާއީލް ރަފީގުއެވެ.\nފުވައްމުލައް ސިޓީގައި މިއަދު އިފުތިތާހު ކުރި ޑިބެޓިސް ކްލިނިކު.\nމިއީ ޤައުމީ ފެންވަރުގައި ދުނިޔޭގެ ހަކުރު ބަލީގެ ދުވަސް ފާހަގަކުރުމަށް ހިންގޭ ހަރަކާތްތަކުގެ ތެރޭގައި ހިމެނިގެން ނޭޝަނަލް ޑައިބެޓިސް ސެންޓަރުގެ ފަރާތުން ހުޅުވި ކްލިނިކެކެވެ. އެ ސެންޓަރުން ދިވެހިރާއްޖޭގެ5އަތޮޅެއްގައި ޓެލެމެޑިސިން ޑައިބެޓިސް ކްލިިނިކް ހިންގުމަށް ހަމަޖެހިފައިވެއެވެ.\nއެގޮތުން މިއަދު ފުވައްމުލައް ސިޓީގައި އިފްތިތާހް ވެގެން އެދިޔާއި މީގެ ފުރަތަމަ ކްލިނިކުމަށް މައުލުމާތު ލިބެއެވެ. މިފަދަ ކްލިނިކެއްގެ ސަބަބުން ފުވައްމުލައް ސިޓީގައި ހަކުރު ބައްޔަށް ފަރުވާ ކުރައްވާ ފާރާތްތަކުގެ ފަރުވާގެ ކަންތައްތަކުގައި އިތުރު ފަސޭހަތަކެއް ލިބިގެންދާނެ ކަމަށް ފުވައްމުލަކު ހޮސްޕިޓަލުގެ ފަރާތުން ހާމަކުރައްވައެވެ.\nހަކުރުބައްޔަށް އާއްމުން ހޭލުންތެރިކުރުމުގެ ގޮތުން ރޭ އެމްޖޭއެސް ހޯލުގައި ބޭއްވި ސެޝަނުގެ ތެރެއިން. ފޮޓޯ: އެސްޓީއޯ\nމިއހަރު ގައުމީ ފެންވަރެއްގައި ހަކުރުބަލީގެ ދުވަސް ރާއްޖޭގައި ފާހަގަކުރަމުން އަންނަނީ ފުވައްމުލައް ސިޓީގައެވެ. އެގޮތުން ގިނަ ހަރަކާތްތަކެއް އިއްޔެ އާއި މިއަދުވެސް ކުރިޔަށް އެބަގެނެދެއެވެ. މިއަދުވެސް ވަނީ މެޑިކަލް ކޭމްޕް ޒުވާނުންގެ މަރުކަޒުގެ ހޯލުގައި ކުރިޔަށް ގެންގޮސްފައެވެ. މިއަދު ހަވީރުވަނީ ޑައިބެޓިސް ޑޭގެ ޚާއްސަ ރަން އެއްވެސް ބާއްވާފައެވެ. އަދި މިރޭ ހަކުރުބަލިގެ ދުވަހުގެ ރަސްމީ ޖަލްސާ ހާފިޒު އަހުމަދު ސްކޫލުގައި އޮންނާނެއެވެ. އެޖަލްސާގެ ދައުވަތު ވަނީ އާއްމުކޮށް އެންމެނަށް ހުޅުވާލާފައެވެ.\nހަކުރުބަލިގެ ދުވަހާއި ގުޅުވައިގެން ކުރިޔަށްގެންދިޔަ މެޑިކަލް ކޭމްޕް ނިންމާލުން މިއަދު ހަވިރު.\nގުޅުންހުރި މައުލޫތައް:ހަކުރުބަލީގެ ދުވަސް, ފުވައްމުލަކު ހޮސްޕިޓަލް\nހަކުރު ބަލީގެ ދުވަހާއި ގުޅުވައިގެން ޚާއްސަ ހަރަކާތްތަކެއް


ބޯހިޔާވަހިކަން ކަށަވަރުކޮށްދެއްވުމަށް ރައީސް ޔާމީން ކުރެއްވި މަސައްކަތް ހުރީ ފެންނަން: ޝިޔާމް\nރައްޔިތުންނަށް ބޯހިޔާވަހިކަން ކަށަވަރުކޮށްދެއްވުމަށް ރައީސް ޢަބްދުﷲ ޔާމީން ކުރެއްވި މަސައްކަތް ދިވެހި ރައްޔިތުންނަށް ފެންނަން އެބަހުރި ކަމުގައި ރައްޔިތުންގެ މަޖިލިހުގެ ނައިފަރު ދާއިރާ މެންބަރު އަޙްމަދު ޝިޔާމް ވިދާޅުވެއްޖެއެވެ.\nއިދިކޮޅު ޕީޕީއެމްގެ ނައިބުރައީސް ޝިޔާމް މިފަދައިން ވިދާޅުވީ މި ސަރުކާރުން ބޯހިޔާވަހިކަމުގެ މައްސަލަ ހައްލުކުރާނެ ކަމުގައި ވިދާޅުވެ، އެމްޑީޕީގެ ޤައުމީ މަޖިލިހުގައި ރައީސް އިބްރާހީމް މުޙައްމަދު ޞާލިޙު ދެއްކެވި ވާހަކަފުޅާ ގުޅިގެން މިއަދު ކުރެއްވި ޓުވީޓެއްގައެވެ. ރައީސް ޞާލިޙު ވިދާޅުވީ ހިޔާ މަޝްރޫޢުގެ 7،000 ފުލެޓު ނިންމީ މި ސަރުކާރުން ކަމަށެވެ. ނަމަވެސް 2018 ވަނަ އަހަރު އެ ފުލެޓުތަކުގެ ސްޓްރަކްޗާ މަސައްކަތް އެކީ ނިމިފައިވާކަން ފާހަގަކުރެވެއެވެ.\nރައީސް ޔާމީންގެ ވެރިކަމުގައި ހިޔާ މަޝްރޫޢުގެ ދަށުން ޖުމްލަ 12،000 އެއްހައި ހައުސިން ޔުނިޓު އަޅާފައިވެއެވެ. އޭގެ ތެރޭގައި 7،000 ފުލެޓު އިތުރަށް ސަރުކާރު ކުންފުނިތަކުން އެޅި ހައުސިން ޔުނިޓުތައް ހިމެނެއެވެ. އަދި އެފޯޑަބަލް ހައުސިން މަޝްރޫޢުގެ ދަށުން 1500 ހައުސިން ޔުނިޓުގެ މަސައްކަތްވެސް އެ ސަރުކާރުގައި ހިންގާފައިވެއެވެ. އެ ޔުނިޓުތަކުގެ ސްޓްރަކްޗާ މަސައްކަތްތައް ނިމިފައިވަނީ ފާއިތުވި އަހަރުގައެވެ.\nބީހިޔާވަހިކަމަކީ ރައްޔިތުންނަށް އެންމެ ބޭނުންވާ އެއްކަންތައް ކަމުގައި ދެކެވަޑަިއގެން އެމަނިކުފާނުގެ ވެރިކަމުގެ5އަހަރު ތެރޭގައި މޫދުން ބިމެއް ހިއްކެވި ކަމުގައި ޝިޔާމް ވިދާޅުވިއެވެ. އޭނާ އިޝާރާތްކުރައްވާފައިވަނީ ހުޅުމާލޭގެ ދެވަނަ ފިޔަވެއްސެވެ. އެއީ ރައީސް ޔާމީނުގެ ވެރިކަމުގެ ފުރަތަމަ އަހަރުގައި ފަށައި ދެވަނަ އަހަރުގެ ފަހުކޮޅުގައި ނިންމި މަޝްރޫޢެކެވެ.\nއޭގެ އިތުރަށް ޝިޔާމު ވިދާޅުވީ އެ ބިން ހިއްކަވައި އެތަނުގައި ރައީސް ޔާމީން ކުރައްވާފައިވާ މަސައްކަތް ފެންނަ އެބަހުރި ކަމުގައެވެ. އަދި އެތަނުގައި ބިނާކޮށްފައިވާ އެތައް ހާސް ފުލެޓުގެ ތެރޭގައި ރައީސް ޔާމީނުގެ ފުލެޓެއް ނުހުންނާނެ ކަމުގައި ޝިޔާމު ވިދާޅުވިއެވެ. އަދި ރައީސް ޔަމީން އެދިވަޑައިގަންނަވަނީ އަދި ބޭނުންފުޅުވަނީ ފުލެޓުތައް އޭގެ ޙައްޤުވެރިންނަށް ލިބުން ކަމަށްވެސް ޝިޔާމު ވިދާޅުވިއެވެ.\nއަރުޝީފަށް ނެގީ 15/02/2021 13:39\nއެންމެފަހުން އަޕްޑޭޓްކުރީ 15/02/2021 13:39\nހަނާން ހުސައިން 22 މިނެޓު ކުރިން\nޕޮލިސް ސްޓާފް ސަރޖަންޓް އައިމިނަތު ރައިހާނާ 23 މިނެޓު ކުރިން


Maldivian Idol ge baiveringe vaahaka thakah vure asarugada!\nމޯލްޑިވިއަން އައިޑޮލްގެ ބައިވެރިންގެ ވާހަކަތަކަށް ވުރެ އަސަރުގަދަ!\nޝޯ އާއި ބެލުންތެރިންނާ ދެމެދު ފާލަން އަޅައިދޭ ލިޔުންތެރިޔާ\nކުރީގެ ހިތްދަތި ދިރިއުޅުމަށް ވަނީ އުފާވެރިކަން ގެނެސްފައި\nމޯލްޑިވިއަން އައިޑޮލް ޓީމުގެ ޒުވާން ލިޔުންތެރިޔާ ރިލްވާން އިއްޔެ "އަވަސް" އަށް އިންޓަވިއު ދެނީ. --ފޮޓޯ:އަވަސް\nމޯލްޑިވިއަން އައިޑޮލް އަކީ އޭގެ އަސަރުގަދަ ނުވަތަ ނަހޫ-ސްޓައިލްގެ ހިނދުކޮޅުތަކަށް މަޝްހޫރު ޝޯއެކެވެ. ދައްކާ މަންޒަރަކުން ބެލުންތެރިން ހެއްވައި އުފާކޮށްދޭއިރު އަސަރުގަދަ މަންޒަރުތަކާ އެކު ބެލުންތެރިންގެ ލޮލުން ކަރުނަ ހިލުވައިލުމުގެ ގާބިލުކަން ވެސް ލިބިފައިވާ ޝޯ އެކެވެ.\nއެކަމަކު އެނގޭ ހެއްޔެވެ؟ އާންމުކޮށް ޝޯގެ އޮޑިޝަނުގައި ވާދަކުރާ ބައިވެރިންގެ ތެރެއިން މިފަދަ އަސަރުގަދަ ކަރުނަޔާ ގުޅިފައިވީ ވާހަކަތަކެއް ބެލުންތެރިންގެ އުނގަށް ފޭދުނަސް މިފަހަރު އޭގެ ވާހަކައެއް މި އޮތީ އެއަށް ވުރެ ތަފާތު ގޮތަކަށެވެ. މި ވާހަކައިގެ ބަތަލަކީ މޯލްޑިވިއަން އައިޑޮލްގެ 30 އެޕިސޯޑްގެ އެންމެ މުހިންމު އެއް ލިޔުންތެރިޔާގެ ގޮތުގައި މަސައްކަތްކުރަމުން އަންނަ، ޕީއެސްއެމްގެ ޒުވާން ނޫސްވެރިޔާ އަހުމަދު ރިލްވާނެވެ.\nޔަގީނަށް ވެސް މޯލްޑިވިއަން އައިޑޮލްގެ ބެލުންތެރިން ހެއްވުމާއި އެމީހުން ރޮއްވުމަށް ޝޯ އަށް އަޅަން ޖެހޭ ހުރިހާ އިންގްރިޑިއެންޓެއް ކޮށައި މަށައި ގާނައި ދިވެހި މޮޅު ހަވާދުގަނޑެއްހެން ހަނާކުރުމުގައި އިސްކޮށް މި އުޅޭ އެކަކީ މި ޒުވާން ލިޔުންތެރިޔާ އެވެ. ތަޖުރިބާގެ ގޮތުންނާއި އުމުރުގެ ގޮތުން ބަލާއިރު މޯލްޑިވިއަން އައިޑޮލް ޓީމުގެ އެހެން މާސްޓަމައިންޑުންނާ އޭނާއާ ސައްތައެއްގެ ތަފާތު ހުއްޓަސް މި ޝޯ އާއި އޭގެ ބެލުންތެރިންނާ ދެމެދު ހިތާއި ހިތުގެ ގުޅުމެއް ފައްކާކުރަމުން ރިލްވާން އެ ގެންދަނީ ފަހަރެއްގައި އޭނާގެ ވާހަކަ ވެސް ޝޯގައި ގެނެސްދޭ ކަހަލަ އަސަރުގަދަ ވާހަކަ އަކަށް ވީމަ އެވެ.\nމޯލްޑިވިއަން އައިޑޮލްގެ ތާރީޚީ ޓީމުގެ މުހިންމު މެމްބަރަކަށް ވުމަށް ރިލްވާން ކުރި ދަތުރު ވެސް ވަރަށް އާދަޔާހިލާފެވެ. މިއަދު ޓީވީއެމްގެ އެންމެ ގާބިލު ލިޔުންތެރިންނާ ފައި ހަމަކުރަމުން ދިޔަޔަސް އަދި އެތައް ހާސް ބަޔަކު ބަލާ ޓީވީ ޝޯއެއްގެ "ވާހަކަ ކިޔައިދޭ މީހާ" ގެ ރޯލު ކުޅެމުން ދިޔަޔަސް މީގެ ތިން ވަރަކަށް އަހަރު ކުރިއަށް ޖެހިލާއިރު ރިލްވާނަކާ މޯލްޑިވިއަން އައިޑޮލްގެ އޮޑިޝަނަކުން ފެއިލްވެ ހިތްދަތި ގޮތަކަށް ކަޓައިގެންދާ ބައިވެރިޔަކާ މާ ބޮޑު ތަފާތެއް ނެތެވެ.\nޝޯގެ ޝޫޓިންއެއްގައި ޕްރެޒެންޓަރު މައުރީންއާ އެކު ރިލްވާން. --ފޮޓޯ: ޕީއެސްއެމް\n"އެންމެ ފުރަތަމަ ގްރޭޑް ދިހައެއް ނިންމާލި އަދާކުރަން ފެށި ވަޒީފާ އަކީ ކެފޭއެއްގައި ކޭޝިއަރެއްގެ ވަޒީފާ. އެއީ އޭރު އަޅުގަނޑުގެ އާއިލާގެ ހާލަތު ހުރި ގޮތުން ކިޔެވުމާއިގެން އިތުރަށް ދެވެން ނެތުމުން. ކިތަންމެ ބޭނުންވިޔަސް އާއިލާގެ އެ މާލީ ތަނަވަސްކަން ނެތުމުން،" މޯލްޑިވިއަން އައިޑޮލްގެ މަސައްކަތުގައި އުޅެފައި ނެގި ކުޑަ ބްރޭކެއްގެ ތެރެއިން އިއްޔެ "އަވަސް" އަށް ދިން އިންޓަވިއުއެއްގައި 22 އަހަރުގެ ރިލްވާން ބުންޏެވެ.\nއޭނާ އެ ބުނާ ކެފޭއެއްގައި ވަޒީފާ އަދާކުރަން ފެށުމުގެ ކުރިން އޭނާގެ މައްސަލަ އަދި މިއަށް ވުރެ ވެސް ބޮޑެވެ. ހިތްދައްޗެވެ. އަދި އެހާމެ އެކަނިވެރި އެވެ.\n"ސްކޫލްގައި އުޅުނުއިރު ގެއިން ބޭރަށް، ނުކުމެ އާންމުންނާ އެކުގައި ގުޅިގެން މަސައްކަތްކުރުމާއި މުއާމަލާތުކުރުމުގެ ހުނަރު ވަރަށް ދަށް އޭރު. މުޖުތަމައާ ވަރަށް ދުރުގައި އަބަދު ގޭގައި އުޅެވުނީ. އެހާ ގިނަ ރައްޓެހިންނެއް ވެސް ނުތިބޭ އަޅުގަނޑުގެ،" ލަދުރަކި ގޮތަކަށް ވާހަކަ ދައްކަމުން ރިލްވާން ކިޔައިދިނެވެ.\nއެހެންވީމަ އެހާ ފުން ވަޅުގަނޑަކަށް ވެއްޓިފައި އޮތް މި ޒުވާނާ، ރާއްޖޭގެ މުނިފޫހިފިލުވުމުގެ ދާއިރާ އަށ ގެނައި އިންގިލާބެއްގެ މުހިންމު މެމްބަރަކަށް ވީ ކިހިނެތް ހެއްޔެވެ؟ އެއަށް ކިޔަނީ ހިތްވަރެވެ!\nރިލްވާންގެ މި ވާހަކައެއް މޯލްޑިވިއަން އައިޑޮލްގައި އޭނާ ބެލުންތެރިންނަށް ކިޔައިދޭން މަސައްކަތްކުރާ ކަހަލަ އަސަރުގަދަ ވާހަކައަށް ބަދަލުވެގެންދަނީ މި ސަބަބާ ހެދި އެވެ.\nދިރިއުޅުމުގެ ދަތުރުގައި އޭނާ ނުވެއްޓޭ ވަޅުގަނޑެއް ނެތެވެ. އެންމެ ކުޑަމިނުން ބައްޕައެއް ލޯބި ވެސް ނުލިބެ އެވެ.\n"އަޅުގަނޑުގެ މަންމަގެ ތިބޭނެ ހަތަރު ކުދިން. ހަތަރު ކުދިންނަކީ ވެސް ހަތަރު ބައްޕައިންގެ ކުދިން. އަޅުގަނޑު މިއީ އާއިލާގެ ދެ ވަނަ އަށް އެންމެ ދޮށީ ކުއްޖާ،" ރިލްވާން ބުންޏެވެ.\nއެހެންވީމަ މި ހާލެއްގައި ގަނަތެޅުނު މު ޒުވާނާގެ ދިރިއުޅުން ބަދަލުވެން ދިޔަ ގޮތަކީ ކޮބައިތޯ ބަލައިލަމާ ހިނގާށެވެ.\nސްކޫލުން ނިންމާލި ގޮތަށް ކެފޭއެއްގައި މަސައްކަތްކުރަމުން ގޮސް އެންމެފަހުން އެތަނުގެ ފިއްތުންތަކާ ހެދި އެތަނުން ވެސް ނުކުމެގެން ދާން މަޖުބޫރުވީ އެވެ. އެއަށް ވަޒީފާއެއް ނުލިބި ދުވަސްގަނޑެއް ވިފަހުން އޭނާ އަށް ފުރުސަތު ލިބެނީ ލޯކަލް ޓީވީ ޗެނަލަކުންނެވެ. އެ ހިސާބުން އޭނާ ބަދަލުވީ ނިއުސް އެންކާ އަކަށެވެ.\nހުރިހާ ވެސް ޝުކުރެއް ހަގީގަތުގައި އޭނާ ވަޒީފާ އަދާކުރި ކެފޭ އަށެވެ. ކުރިން ގޭތެރޭގައި ފިލައިގެން އުޅުނު މި ޒުވާނާ މުޖުތަމައާ ރައްޓެހި ނުވަތަ މުޖުތަމައު ދެކެ ބިރު ނުގަންނަ މީހަކަށް ބަދަލުކޮށްލަދިނީ ކެފޭގެ އަޑުގަދަ އެ މާހައުލެވެ.\nނޫސްވެރިކަމުގެ ތެރެއަށް ވަނުމަށް ފަހު އެންމެފަހުން ޓީވީއެމް އިން ފުރުސަތު ލިބިގެން އެތަނުގައި ތަމްރީން ލިބި ނޫސްވެރިއެއްގެ ވަޒީފާ އަދާކުރާތާ މިހާރު ތިން އަހަރުވަނީ އެވެ. އަދިވެސް އުފެދެނީ ހަމަ އެ ސުވާލެއް ނޫން ހެއްޔެވެ؟ މި ފެންވަރުގައި ރިލްވާނަށް މޯލްޑިވިއަން އައިޑޮލްގެ ޓީމުން ފުރުސަތު ލިބުނީ ކީއްވެގެންތޯއޭ ނޫންތޯ އެވެ.\nމި ޝޯގެ ޕްރޮޑަކްޝަން ޓީމަށް ނިސްބަތްވާ އެހެން އެންމެންނެކޭ އެއްފަދައިން ރިލްވާންގެ ވެސް ހާއްސަ ކަމެއް އެބަ ހުއްޓެވެ.\n"އަޅުގަނޑު މީގައި މިކުރާ މަސައްކަތަކީ މި ޝޯގެ ހުރިހާ ސްކްރިޕްޓްތަކެއް ލިޔުމުގެ މަސައްކަތް. ޝޯގެ ދެ ޕްރެޒެންޓަރުން ދައްކަން ޖެހޭ ހުރިހާ ވާހަކަތަކެއް ލިޔެދިނުމާއި އެމީހުން ވާހަކަ ދައްކަން ޖެހޭ ގޮތާއި ރާގު ވެސް ބުނެދޭން ޖެހޭ،" ހިތްހަމަނުޖެހޭ ސިކުންތެއްގެ މައްސަލަ ވެސް ދޫކޮށްނުލާ ކަމަށް ބުނެ ވާހަކަ ދައްކަމުން ރިލްވާން ބުންޏެވެ.\nއައިޑޮލް ޓީމުގެ މެމްބަރުންނާ އެކު ރިލްވާން (ވ) މަސައްކަތުގައި. --ފޮޓޯ:ޕީއެސްއެމް\nޝޯ އޭގެ ބެލުންތެރިންނާ ގުޅުވުމަށް ބޭނުންވާ ފަށުވި ޖުމްލަތަކާއި ޕްރެޒެންޓަރުންގެ ފަރި ހަރަކާތްތަކަކީ ރިލްވާންގެ ގަލަމުން ކުރަމުން ގެންދާ ހިތްގައިމު މަންޒަރެވެ.\n"ތަޖުރިބާގެ ގޮތުން ބަލާ ނަމަ މި ޓީމާ އަޅުގަނޑާ ވަރަށް ތަފާތު. އެކަމަކު ވަރަށް އުފާވޭ ރައިޓަރެއްގެ ގޮތުގައި ޖޮއިންކުރި ހިސާބުން ފެށިގެން ވެސް ބަސް ބުނުމުގެ އިހްތިޔާރާއި އަޅުގަނޑު ވެސް ބޭނުންވާ އިންޕުޓް މިއަށް ލުމުގެ ބާރު ޝޯގެ ޑައިރެކްޓަރުން އޮންނަނީ ދީފައި،" ރިލްވާން ބުންޏެވެ.\n"ހިތްހަމަނުޖެހޭ ނަމަ ހިތްހަމަޖެހެން ދެން ނަގަން ބޭނުންވާ ގޮތަކަށް ޝޫޓްވެސް ކުރެވޭ. ޓީމާ އެކު މަސައްކަތްކުރާއިރު އިހްސާސްކުރެވޭ އަޅުގަނޑުގެ މަސައްކަތް ވެސް އެޕްރެޝިއޭޓްކުރާކަން."\n"މިއީ އިނާ ޓެލެންޓް އެކްސްޕްލޯކޮށްލުމަށް ލިބުނު އިތުރު ޗާންސެއް. ކުރިން މަސައްކަތް މި ކުރެވުނީ ވަރަށް ފޯމަލް ނުވަތަ ރަސްމީ ޕްލެޓްފޯމެއްގައި. މިއީ މުޅިން ތަފާތު ތަޖުރިބާއެއް. ލިޔުންތައް ލިޔަން ޖެހޭ ގޮތް ވެސް މުޅިން ތަފާތު."\nރިލްވާން ބުނަނީ މިހެންނެވެ.\n"ޝޯ ލިޔާއިރު ވަރަށް ބަލަން ދެން ވާނީ ކިހިނެތްތޯ ނުވަތަ ވާން މި އުޅެނީ ކިހިނެތްތޯ ކަމުގެ ފީލް ބެލުންތެރިންނާ ހަމަ އަށް ގެނެވޭތޯ. ވަރަށް މަސައްކަތްކުރަން. ބުނެވޭނީ ކުރިއަށް ހުރި ޝޯތަކުގެ ފޯރި އަދި މިއަށް ވުރެ ވެސް ގަދަވާނެއޭ. ވަރަށް ތަފާތުވާނެ މި ޝޯގެ ޕްރެޒެންޓިން އާއި ނެރޭޝަން ރާއްޖޭގެ އެހެން ޝޯތަކަށް ބަލާއިރު ހަމަ ވަރަށް ތަފާތުވާނެ."\n"އަޅުގަނޑަށް އިތުބާރުކޮށް މިފަދަ މަސައްކަތެއް ހަވާލުކުރީތީ ޕީއެސްއެމް އަށް އަދި އައިޑޮލްގެ މުޅި ޕްރޮޖެކްޓް ޓީމަށް ޝުކުރު ދަންނަވަން."


Raees Yaamin Bali Kureveynee Nasheed Ah - Shahidh - Vaguthu\nރައީސް ޔާމީން ބަލިކުރެވޭނީ ނަޝީދަށް - ޝާހިދު\nއެމްޑީޕީއިން މީގެ ކުރިން ނޫސްވެރިންނާ ބައްދަލުކުރުމެއްގައި ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު - ވަގުތު ފައިލް ފޮޓޯ\nނެރެވެން ހުރި އެންމެ މޮޅު ކެނޑިޑޭޓަކީ ކުރީގެ ނަޝދު ކަމަށާއި އިންތިހާބުގައި ރައީސް ޔާމީން ބަލިކުރެވޭނީ ނަޝީދަށް ކަމަށް ހެންވޭރު އުތުރު ދާއިރާގެ މެންބަރު ޢަބްދުﷲ ޝާހިދު ވިދާޅުވެއްޖެއެވެ.\nޝާހިދު މިހެން ވިދާޅުވީ ކުރިއަށް އޮތް ރިޔާސީ އިންތިހާބުގައި އެމްޑީޕީގެ ފަރާތުން ޝާހިދު ވާދަ ކުރަން އުޅޭ ކަމަށް އަޑު ފެތުރިފައިވާތީ މިކަމާއި ގުޅިގެން ރާއްޖެ ޓީވީ އިން ކުރި ސުވާލަކަށް ޖަވާބު ދެއްވަމުންނެވެ.\nޝާހިދު ވިދާޅުވީ އިދިކޮޅުން ނެރޭނެ ކެންޑިޑޭޓަކީ ރައީސް ނަޝީދު ކަމަށް ވުމަކީ އެމްޑީޕީ މެމްބަރުން ބޭނުންވާ ގޮތް ކަމަށެވެ. އަދި ރިޔާސީ އިންތިޚާބަށް އެއް ކެނޑިޑޭޓަކު ނެރުމުގެ މަޝްވަރާތައް މިހާރު ކުރިއަށްދާއިރު، އެ މަޝްވަރާތައް ކާމިޔާބުވާނެ ކަމުގެ ޔަޤީންކަން އޮތް ކަމަށް އޭނާ ވިދާޅުވިއެވެ.\n"އަޅުގަނޑުމެން އެމްޑީޕީގެ ހުރިހާ މެންބަރުންގެވެސް އުއްމީދަކީ، އެ އެއް ކެނޑިޑޭޓަކަށް އެއްބަސްވާ އެއްބަސްވުމުގެ ތެރެއިން، އެ އެއްބަސްވާ އެއް ކެނޑިޑޭޓަކީ، ރައީސް ނަޝީދަށް ވެގެން ދިއުން. އެމްޑީޕީގެ ކެނޑިޑޭޓަކަށް ވެގެން ދިއުން" ޝާހިދު ވިދާޅުވިއެވެ.\nޝާހިދު ވިދާޅުވީ ރައީސް ނަޝީދުގެ ފަހަތްޕުޅުގައި ސާބިތުވެ ހުންނަވާނެ ކަމަށާއި އެމްޑީޕީއިން ރިޔާސީ އިންތިޚާބަށް ނެރޭނެ ކެނޑިޑޭޓަކު ނެރެނީ ޕްރައިމަރީއަކުންކަން ފާހަގަކުރައްވާ ޝާހިދު ވިދާޅުވީ، އެމަނިކުފާނު އެދިލައްވަނީ އެފަދަ ޕްރައިމަރީއެއްގައި ރައީސް ނަޝީދު ވާދަކުރެއްވުމަށް ކަމަށެވެ.\nނަޝީދު ވާދަކުރައްވާ އެއްވެސް ޕްރައިމަރީއެއްގައި ވާދަ ނުކުރައްވާނެ ކަމަށް ބުނާބުނުން ޝާހިދު ވަނީ ރޭ ވެސް ތަކުރާރު ކުރައްވާފައެވެ.\nރިޔާސީ އިންތިހާބުގައި އިދިކޮޅުން ނެރޭނެ ކެންޑިޑޭޓަކާ މެދު ބޮޑު ބަހުސެއް ކުރެވެމުންދާއިރު އިދިކޮޅުން ނެރޭނެ ކެޑިޑޭޓެއް ކަޑައެޅުމަށް މިހާރު ވެސް ދަނީ މަޝްވަރާތައް ކުތެވެމުންނެވެ.\nޖެނުއަރީ 13, 2018 - 09:06\nނަޝިދު އަކީ މި ގައުމަށް ދިމަވެފައިވާ ބޮޑޫމުސީބަތެއް.މިކަލޭގެ ވީ އައިއއސްއައި އާ ހަވާލުކުރަން\nޖެނުއަރީ 11, 2018 - 14:27\nޝާހިދު! ޙަމަ ހައިރާން، ރީނދޫ ޓައީ އެޅީމާ ކޮންމެ މީހެއްވިޔަސް ތިޔަ ވާބޯހަލާކެއްދޯ،\nޖެނުއަރީ 11, 2018 - 14:05\nރައީސް ޔާމީން ބަލި ނުކުރެވުނީވެސް ނަޝީދަކަށްނު.\nޖެނުއަރީ 11, 2018 - 13:36\nމިބައިގަނޑަށް ރަނގަޅަށް އެނގޭ މިބައިގަނޑުގެ ތެރެއިން އެކަކަށްވެސް ވޯޓެއް ނުލިބޭނެކަން! އެހެންވެ ނުކިޔަވާހުރި ނަޝީދު ހައްދައިގެން އޭނަ ބޮލަށްއެރިގެން މި އުޅެނީ! ހަޤީޤަތުގައި މިބައިގަނޑު ނަޝީދަށް ވަރަށް ނަފްރަތުވެސް ކުރޭ! މި ޝާހިދުއާ އެއުޅޭ ޖަމީލުއާ މިމީސްމީހުން ފާހަގަ ކޮށްލެވޭ!\nޖެނުއަރީ 11, 2018 - 13:34\nތިކުރަނީ ކޮން ބޭކާރު މަޝްވަރާތަކެއް ނަޝީދު ނޫން އެހެން މީހަކު އެމްޑީޕީން ބޭނުމެއް ނުވާނެ ޖަލުގައި ވެރިކަންކުރަންވިއަސް ލާދީނީ ވިއަސް އިސްލާމްދީނަސް ފުރައްސާރައާއި މަލާމަތް ކުރިއަށް ހަމަ ބޭނުމީ ނަޝީދު އިދިކޮޅުން ޖޭޕީއާއި އަދާލަތު އަދި މައުމޫނު ބޭނުންވިއަސް ނުއައިސް އެމްޑީޕީން އެނޫން ގޮތެއް ނެތް ތި އިއްތިހަދުންޖެހޭނީ ލާދީނީ ވެތިބެ އަންނިގެ ފައިދަށަށް ދާން ތިއުޅެނީއަކީ ޤައުމުގައި ކަމެއް ގޯސްވެގެއްނޫން ގޯސްކޮށް ކުރާތީއެއްވެސް ނޫން ބޭނުމީ ހަމައެކަނި ވެރިކަން ދީނޭ ޤައުމޭ ކިޔަނީ ރަޢިއްޔަތުންނަށް އޮޅުވާލަން\nޖެނުއަރީ 11, 2018 - 13:30\nއެނޫންގޮތެއްނެތް ދޯ ލަދުން ބޯހަލާކު ވެއްޖެ އެމްޑީޕީ ތީ ކީކުރާޕާޓީއެއް ވަކިމީހަކަށް ބަރޯސާ ވުމަކީ ލަދުވެތިކަމެއް\nޖެނުއަރީ 11, 2018 - 13:25\nބެރިކަމަށް ކުފޫ ހަނުވާ ފިޑިއަކަށް ޔާމީން ބަލިކުރެވޭނެތަ؟\nޖެނުއަރީ 11, 2018 - 12:56\nކުރިމަތި ލެވިގެންދޯ އަދި ބަލިކުރެވޭނީ. ކުރިމަތިލާން ޤާނޫނު ތަންދޭބާ؟\nޖެނުއަރީ 11, 2018 - 12:41\nވެދާނެ! ޝާހިދު ކޮޅުބަދަލުކޮށްލަދިނީވެސް ޕްރިޕެއިޑް ޝިއުނާވިއްޔަ.\nޖެނުއަރީ 11, 2018 - 12:13\nޝާހިދު ބްލެކްމެއިލްކޮށްފަ ހުރިކަމެއް އަދި ވެސް ނޭނގޭތަ، މަޖިލިސް ރައީސް ކަމުގެ ދުވަސްވަރު ލަންކާގަ ކޮންމެވެސް ޕްރިޕެއިޑެއް ނަގައިގެން....... ހަހަހަހަހަ.\nޖެނުއަރީ 11, 2018 - 11:59\nއަދާލަތައް ވިސްނޭކަށް ނޫޅޭބާ މި މީހުން މި ޖަހާ ސަކަރާތް؟\nޖެނުއަރީ 11, 2018 - 11:58\nހިތާ ދެކޮޅަށް ދައްކަންޖެހުނު ވާހަކައެއް. އަސްލު އެމްޑީޕީގެ ރައީސްކަން ބޭނުންވެ ރައީސްކަމަށް ބޭނުންވަނީ މިޝާހިދު.\nޖެނުއަރީ 11, 2018 - 11:55\nރައީސް ޔާމީނަކީ ގަދަ ބޭފުޅެއްކަން ގަބޫލު ކުރެވިއްޖެދޯ؟؟؟\nޖެނުއަރީ 11, 2018 - 11:21\nމިހާރު ތިޔަ ދައްކާ ވާހަކަ ގަބޫލު ކުރެވޭ، އިދިކޮޅު ކޯލިޝަނަކަށް ޔާމީން ބައްޔެއް ނުކުރެވޭނެ އަންނި ރައީސް ކަމަށް ކުރިމަތި ނުލައެއް. މައުމޫން، ގާސިން، އިމްރާން، އުމަރު، ރިޔާޒް، މެންނަށް ވޯޓް ލާނެ މީހުންނެއް މިގައުމަކު ނޫޅޭނެ.\nޖެނުއަރީ 11, 2018 - 11:10\nޝާހިދު ވަރަށް މަކަރުވެރި ވާނެވެ. ތީ އަހަރެމެން އެމްޑީޕީގައި ބަހައްޓަން ބޭނުންވާ މީހެއްނޫނެވެ. ވެރިކަން ވައްޓާލާފައި ފަހުން ގޮތެއް ނެތިގެން އައި ބައިގަނޑުގެ މީހެކެވެ. ނަޝީދު ޖަލަށް ލުމުގެ ފަހަތުގައިވެސް ވަނީ ތިޔަ ނުބާ ޝާހިދެވެ. މަޖިލިސްގައި އޭރުހުރެގެން ހުރިހާ ހަޑި އެއްހާވާފައި އައިސް މިހާރު ކޮންއެއްޗެއްކިޔާކަންހެވެ. ނަޝީދު އަތުނ ްވެރިކަން އަތުލައި ވަހީދަށް ވެރިކަން ދިނީ ތި....އެވެ. ބޮޑު ޖާސޫސެކެވެ. މައުމޫނުގެ މޮޑެފައި އޮތް ފުށްގަނޑެކެވެ.\nޖެނުއަރީ 11, 2018 - 20:39\nމި ކޮމެންޓް ވަރަށް ފުރިހަމަ...\nރާމީ ޢަލީ / މާލެ\nޖެނުއަރީ 11, 2018 - 10:50\nމިކަލޭގެޔަށްވެސް ވަރަށް ސާފުކޮށް އެނގޭ ނަޝީދަށް ފުރުޞަތު ނެތްކަންވެސް! ތިމާ ބޭނުންވާ ވަރުން ނަޝީދު މީހަކަށް ލައިގެން ގޯނީގެ ބޭރުފުށްދައްކައިގެން އަނެކުން ގުނބޯ ހެއްދުން މީނަގެ މަކަރަކީ! އެކަމަކު ތިޔައީ ބާޣީންގެ ލިސްޓުން5ވަނަ!\nޖެނުއަރީ 11, 2018 - 10:44\nމިހާރު އެމްޑީޕީ މީހުންވެސް ވެއްޖެއެއް ނޫން ޕާރޓީއަށް ގައުމުގެ ވެރިކަން ކުރެވޭ ވަރު ބަޔަކު އެސްޓިމޭޓް އުސޫލުން ވިޔަސް ހޯދަން، މިއީ ކިހާ ލަދުގަންނަންޖެހޭ ކަމެއް، ގައުމުގެ އޮތް އެންމެ ބޮޑު އެއް ސިޔާސީ ޕާރޓީއަކުން ރަައީސްކަމަށް ކުރިމަތިލާނެ މީހަކު ނުފެނުނު، މާދަމާ ޕީޕީއެމް އިން ޔާމިނު ނުނެރުނަސް ނުކުންނާނެ ބައިވަރު މީހުން އެ ޕަރޓީގައި އެބަތިބި، އެއީ ވަކި މީހެއްގެ ޕާރޓީއެއްނޫން ، އެކަން ރައީސް މަޢުމޫނަށްވެސް އޮންނާނީ ސާފުވެ އޮޅުން ފިލާފަ\nޖެނުއަރީ 11, 2018 - 10:41\nނަޝިދަކީ، ޖިނާއީ ކުށެއްކޮށް 13 އަހަރުގެ ހުކުމެއް އައިސްހުރި މީހެއް. ޤާނޫނުތައް ހުރިގޮތުން އޭނައަށް ކުރިމަތިނުލެވޭ. 100 ޕަސެންޓް ޔަގީން ރައީސް ޔާމީންކަން ހޮވޭނީ. ދެން ކީއްކުރަން ބާއްވާ އިންތިހާބެއް، ދޮތްތޯ ޝާހިދު؟\nޖެނުއަރީ 11, 2018 - 10:33\nބަލަ ރައީސް ނަޝީދަކީ ދިގުމުއްދަތެއްގެ ޖަލުޙުކުމެއް ތަންފީޒު ކުރަމުންދާ ގައިދީެއެއްކަން ޢަބްދުﷲ ޝާހިދަށް ނޭނގެނީ ބާވައެވެ. ނުވަތަ އެ ބޭފުޅާއަށް ކުރިމަތި ނުލެއްވޭނެކަން ގަބޫލުކޮށްގެން ހުރެ އެމްޑީޕީ މީހުންގެ ބޮލަށް ޢަބްދުﷲ ޝާހިދު ސަވާރުވަނީ ނޫންބާވައެވެ.\nޖެނުއަރީ 11, 2018 - 10:28\nޖެނުއަރީ 11, 2018 - 10:25\nއެމް.ޑީ.ޕީ މީހުން ގުބޯހެދިފަ. އަދިވެސް ޓެރަރިސްޓެއްގެ ފަހަތުން ދުވަނީ. ސާހިދުވެސް އަމިއްލައަށްވެސް އެއެްބަސްވަނީ އޭނާޔަކަށްވެސް ވެރިކަމެއް ނުކުރެވޭނޭ. އަދި އިދިކޮޅުގައިވެސް ނަސީދު ނޫނީ ވެރިކަން ކުރެވޭނެ ބޭފުޅަކު ނެތޭ. އެހެންވީމާ ރައީސް ޔާމިނަކީ ތަރަށްްޤީގެނަސް ދައްކަމުންދާ ބޭފުޅަކަށްވާތީ އިދިކޮޅު އެންމެން ދެން ރައީސް ޔާމީނަށް ތާއިދުކުރޭ. ނަސީދު މިނިވަންވި ދުވަހަކުން އޭނަކައިރިއަށް ދާނީ\nޖެނުއަރީ 11, 2018 - 10:22\nޝާހިދު އަށް އިނގޭ ޕްރައިމަރީގަ ނަޝީދު ވާދަކުރިއަސް އިންތިހާބުގައި ނަޝީދަށް ވާދަނުކުރެވޭނެ ކަން އެހެންވެ އެބުނަނި ނަޝީދު ވާދަކުރާ ޕްރައިމަރީއެއްގައި ވާދަނުކުރާނެކަން އެކަމަކު މޑޕ މީހުން އެކަން ގަބޫލުކޮށް ގުބޯހެދިފައި އެތިބި\nޖެނުއަރީ 11, 2018 - 10:20\nމަހިތަޢްއަރާ ޝާހިދަކީ ވަރަށްލަދުހަޔާތް ކުޑަމީހެކޭ. ޖީއެމްއާރު ލާރިގަނޑު ތަސްމީނާ ދެމީޙުން ކާންވެގެން މައުމޫނަށް މަކަރުހަދާފަ ފިލަންވެގެން ދުވިއިރު އުމަރު ނަސީރު ހުރިހާކަމެއްފަޅާއަރުވާލީ. މިއަދު މައުމޫނު ކުރިމައްޗައް ނިކުންނަން ކަލޭގެ ލަދު ކޮބާ\nޖެނުއަރީ 11, 2018 - 10:14\nޝާހުދޫ އެއީ ކިހިނެއް ގޮޑިދުއްވާގެންތަ..........................\nޖެނުއަރީ 11, 2018 - 10:12\nގުނބޯ ހައްދާ ޖަލްސާގެ ނަތީޖާ ތޯ ތި އިޢުލާނު ކުރެއްވީ!؟\nޖެނުއަރީ 11, 2018 - 09:55\nއަންނިވެގެން ތިއުޅެނީ ޖމރ އިންނެގިލާރިގަނޑުން ބައެއް ލިބުނީމަ ދީ\nދިވެހި ރާއްޖޭގެ ސިޔާސީ މޫސުން އިހުނަށް ވުރެން ހޫނުގަދަވެ ބިސްގަނޑު އެޅި ގަރުދިޔަ ކެކިގެން ދަނީ ޝާހިދު ކިޔާ ތަލަސީމިޔާ ޖެހިފަހުރި މީހެއްގެ ސަބަބުން ކަމަށް ސޯމާލިއާގެ ޕްރޮފެސަރެއް ކުރި ދިރާސާއިން ހާމަވެއްޖެއެވެ. މީނާގެ ފަހަތުން މިއެއްޗިހި ކާން ދުވާމީހުންނަކީ އެހެން މީހުންގެ ނަޒަރުން ދުނިޔެ ދެކެން އުޅޭ އެއްވެސް އުސޫލަކަން ތަބާނުވާ މަޑު ރީދޫކުލައިގެ މީހުން ކަމަށް ވެސް އެދިރާސާގައި ވެއެވެ.\nޖެނުއަރީ 11, 2018 - 09:53\nރައީސް ޔާމީނެއް ބައްޔެއްނުކުރެވޭނެ އިރާދަކުރެއްވިއްޔާ އެކަކަށްވެސް އަންނި އަކީ ޖަލުގޮޅީގަ ހުންނަން ޖެހޭމީހެއް 13އަހަރުވަންދެން. ސާހިދު ތީދެއުޅިއެއްނުވާ މޮޔައެއްތަ.\nޖެނުއަރީ 11, 2018 - 09:50\nނަޝީދުގެ ނަން ވޯޓް ކަރުދާހުގައި ނެތީސް ނަޝީދު އަށް ވޯޓްލާނީ ކިހެނެއް އަދި ވެރިކަމަށް އައުމަށް ޔާމީން ބަލިކުރާނީ ކޮން ވޯޓަކުން\nނަޝީދު އަށް އަދި މިނިކާ ރާއްޖޭގައި އެރާއްޖެ ބަލަން ގޮސް އެއުޅެނީ މިނިކާ ރާއްޖެއިން އަޔަސް އޭނާ ގެންދާނީ ޖަލަށް ހުކުމް ތަންފީޛް ވަންދެން\nޖެނުއަރީ 11, 2018 - 09:47\nޜީކޯމޫސަ އަށާ އަލްހާނަށް މޑޕ މީހުން ހަދާލިގޮތް ޝާހިދަށް ހަދާނެކަން ޔަގީންވާތީ ހިތާދެކޮޅަޢްވެސް އަންނި ވެގެން ތިއުޅެނީ\nޖެނުއަރީ 11, 2018 - 09:46\nއިދިކޮޅުގަ ތިއުޅެ އެންމެންވެސް ވެރިކަން ބޭނުން، އެކުމުދޯ! ސާހިދު އަކުންބަކުން ކުޅެވަހަކަ ދެއްކީމާ ގަބޫލް ކުރާނެ މީހެއްނެއް ތިކަހަލަ ކިތައްމެ ޕޕެޓެއް އެބަ އުޅޭ ނަސީދުއަށް ކުރިމައްޗެއްނުލެވޭނެ ވެރިކަން ކުރަން މިފަހަރަކު،\nޖެނުއަރީ 11, 2018 - 09:43\nއަންނި އެކޭއެއްގޮތަށް ޝާހިދުވެސް ހަމަހޭގައިނުހުންނަ ދުވަސްތަޢް އަންނަނީތޯ ރާއްޖޭގެ ގާނޫނުއަސާސީގައި ވާއެއްޗެއް ވެސް މިހާޜުއެގިނުލައްވަނީތޯ.


Keun Haasa Vanee Raamaamakunah, Haaziru Vanee Fathuruverin - Vaguthu\nކެއުން ހާއްސަ ވަނީ ރާމާމަކުނަށް، ހާޒިރުވަނީ ފަތުރުވެރިން!\nތައިލޭންޑަކީ ދުނިޔޭގައި އެންމެ އާދަޔާޙިލާފް އެއް ސަގާފަތް އޮންނަ އެއް ގައުމެވެ. އެ ގައުމަކީ ފަތުރުވެރިންގެ މެދުގައި އެ ގައުމުގެ ރީތި ގޮނޑުދޮށްތަކާއި ކަނޑުގެ ގުދުރަތީ ރީތިކަމަށްވެސް ވަރަށް މަގުބޫލު މަންޒިލެކެވެ. އެކަންކަމުގެ އިތުރުންވެސް ތައިލޭންޑްގައި ކޮންމެ އަހަރަކުހެން އޮންނަ ރާމާމަކުނަށް ހާއްސަ ޖާފަތަކީވެސް ފާހަގަކޮށްލެވޭ ކަމެކެވެ. އެ ޖާފަތަކީ އެގައުމަށް ޒިޔާރަތްކުރާ ފަތުރުވެރިންގެ މެދުގައިވެސް ވަރަށް މަގުބޫލު ޖާފަތެކެވެ.\nމަޖާ ކުރުމަށްޓަކައި ތައިލޭންޑްގެ ލޮޕްބުރި ޕްރޮވިންސްގައި ކޮންމެ އަހަރަކުވެސް އެތައް ބަޔަކު ދަނީ މޭޒުތަކެއް އަތުރައި އެ މޭޒުތައް މަތީގައި މޭވާ، މާ، ކޭކް އަދި އެހެނިހެންވެސް ރަމާމަކުނު ކާ ހިތްވާކަހަލަ ފޮނި އެއްޗިހި އަތުރައި އެ އެއްޗިހި ރާމާމަކުނުތަކަށް ހަދިޔާކުރަމުންނެވެ. އެތަން ބަލަން އަންނަ ފަތުރުވެރިންނަށް ރާމާމަކުނުތައް އެއް މޭޒުން އަނެއް މޭޒަށް ފުންމައި އެ އެއްޗިއްސަށްޓަކައި ތައްޔާރުކުރެވިފައިވާ ޖާފަތް ފެނި އުފާކުރާ މަންޒަރަކީ ވަރަށް މަޖާ އަދި އުފާކުރުވާ މަންޒަރެކެވެ.\nއެ ޖާފަތަށް މަންކީ ބުފޭ ފެސްޓިވަލްގެ ނަން ދެވިފައި އޮންނައިރު އެއީ އާންމުކޮށް ތައިލޭންޑްގައި ނޮވެމްބަރު މަހު އޮންނަ ޖާފަތެކެވެ. އެ ޖާފަތް އެންމެ ފުރަތަމަ ފެށީ ޔޮންގްޔުތް ކިޓްވަޓަނަނުސޮންޓް ނަމަކަށްކިޔާ މީހެކެވެ. އޭނާގެ އެ މަސައްކަތަށް ފަތުރުވެރިންގެ ފަރާތުން ލިބުނު ތަރުހީބުގެ ސަބަބުން އެގައުމުގެ ސަރުކާރުންވެސް ވަނީ އޭނާއަށް އެކަމުގައި އެހީތެރިވާން ފަށައިފައެވެ.\nއާންމުކޮށް އެހެން ގައުމުތަކުގައި ރާމާމަކުނަކީ އިންސާނުންނަށް އުނދަގޫކުރުމަށް ނަން މަޝްހޫރުވެފައިވާ ޖަނަވާރެކެވެ. ތައިލޭންޑްގައި އެކަން ވަނީ ދިމާ އިދިކޮޅަށެވެ. ރާމާމަކުނުތަކުގެ ސަބަބުން އުނދަގޫވުމުގެ ބަދަލުގައި އެ ގައުމަކީ ރާމާމަކުނުތަކަށް ހާއްސަކޮށްގެން ޖާފަތެއް ބާއްވާ ގައުމެކެވެ.


ދެވަނަ ފަހަރަށް ޖިމާޢުވުމުގެ ކުރިން ޠާހިރުވުން – DhiSalafiyyah\nދީނުގައި ކަނޑައެޅިފައިވާ ގޮތުން އަނބިމީހާއާއެކު ޖިމާޢުވުމަށްފަހު ފެންވެރުމުގެ ކުރިން އަލުންވެސް ޖިމާޢު ވުމަށް ހީކޮށްފިނަމަ ވުޟޫކުރުން ސުންނަތް ވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވަނީ\n“ إِذَا أَتَى أَحَدُكُمْ أَهْلَهُ ثُمَّ أَرَادَ أَنْ يَعُودَ يَتَوَضَّأْ بَيْنَهُمَا وُضُوءًا وَفِيْ رِوَايَة وُضُوْءَهُ لِلصَّلاَةِ فَإِنَّهُ أَنْشَطُ فِيْ الْعَوْدِ (ޞަޙީޙް މުސްލިމް)\nމާނައީ: “ތިޔަބައިމީހުންކުރެ މީހަކު އޭނާގެ އަނބިމީހާއާއި ޖިމާޢު ވެފައި އަލުން ދެވަނަ ފަހަރަށްވެސް އެކަން ކުރުމަށް ޤަސްދު ކުރާނަމަ އެދެމެދު ވުޟޫ ކުރާށެވެ. އެހެން ރިވާޔަތެއްގައި ވަނީ ނަމާދަށް ވުޟޫކުރާފަދައިން ވުޟޫކުރާށެވެ. އެހެނީ އެކަން ޔަޢުނީ ވުޟޫ ކުރުމަކީ ހަށިގަނޑުގައި ހީވާގިކަން ގަދަވާކަމެކެވެ.” މިއެވެ.\nނަމަވެސް ޥުޟޫ ކުރުމަށްވުރެ އެދެމެދު ހިނައިގަތުން މޮޅެވެ. ފަހެ އަބޫ ރާފިޢު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމް އެއްދުވަހަކު ބައެއް އަނބިކަނބަލުންގެ ގާތަށް ވަޑައިގަތެވެ. ކޮންމެ އަނބިކަނބަލެއްގެ ގާތަށް ވަޑައިގެންފާވެސް ނާނޭފުޅު ފިއްލަވާފައި އަނެއް އަނބިކަނބަލުންގެ ގާތަށް ވަޑައިގަންނަވައެވެ. އަބޫރާފިޢު ވިދާޅުވިއެވެ. ތިމަން ދެންނެވީމެވެ. އޭ ރަސޫލުﷲ އެވެ. ކޮންމެ ފަހަރަކު ނާނޭފުޅު ފިއްލެވުމުގެ ބަދަލުގައި އެއްފަހަރު (އެންމެފަހު ފަހަރު) ނާނޭފުޅު ފިއްލަވައިފިއްޔާވާނީ ކީއްތޯއެވެ؟ ޙަދީޘް ކުރެއްވީ\n“هَذَا أَزْكَى وَأَطْيَبُ وَأَطْهَرُ” (އަބޫދާއޫދު 216)\nމާނައީ: “މިގޮތް ޔަޢުނީ ކޮންމެ ޖިމާޢު އަކަށް ފަހަރަކު ފެންވެރުން ޠާހިރު ކަން ބޮޑުވެފައި ރަނގަޅުކަމާ އަދި މާތްކަން ބޮޑެވެ.” މިއެވެ.\nއާދެ މި ވާޤިޢާއާއި މެދު އުފެދިދާނޭ ސުވާލަކަށް ޖަވާބެއްގެ ގޮތުން ދަންނަވަމެވެ. ރަސޫލުﷲ ޞައްލަﷲ ޢަލައިހި ވަސައްލަމްގެ އެންމެހައި ޙަރަކާތް ފުޅުތަކެއް އޮޅުންފިލުވައި ސާފުކުރެއްވުމަށް އަޞްޙާބު ބޭކަލުން ތިއްބަވަނީ ވަރަށްބޮޑަށް ދަހިވެތިވެގެންފައެވެ. ވީމާ ރަސޫލުﷲ ޞައްލަﷲ ޢަލައިހި ވަސައްލަމްގެ މި ނާނޭފުޅު ފިއްލެވި ކޮންމެފަހަރެއް އަބޫރާފިޢަށް އެނގިވަޑައިގަތީ އެގޮތަށް ފަރުވާތެރިވެ ބެއްލެވުމުން ކަމުގައިވެސް ވެދާނެއެވެ. ނުވަތަ ދީނުގެ މިބާވަތުގެ ކަންތައް ފިލުވައި ދެއްވުމުގެ ގޮތުން ރަސޫލުﷲ ޞައްލަﷲ ޢަލައިހި ވަސައްލަމް އަބޫރާފިޢުގެ އަރިހު ވިދާޅުވެ ޙަދީޘްކުރެއްވި ކަމުގައިވެސް ވެދާނެއެވެ. ކޮންމެއަކަސް މި ޙަދީޘް ރިވާ ކުރެއްވި ރާވީން މިކަމުގެ ތަފްޞީލެއް ދެއްވާފައެއް ނުވެއެވެ. މިފަދަ ކިތަންމެކަމެއް އެމަތިވެރި ސީރަތުން ފެންނަން އެބަހުއްޓެވެ. އެއީ ހައްތާވެސް މުޅި އުއްމަތަށް ވާ ބޮޑު ރަޙްމަތެކެވެ. وَاللهُ أَعْلَم


SunOnline: Correction - Fandiyaaru Didi vaki kurumuge massala mirey Majlis gai Agenda kuranee\nފަނޑިޔާރު ދީދީ ވަކިކުރުމުގެ މައްސަލަ މިރޭ މަޖިލީހުގައި އެޖެންޑާ ކުރަނީ\nމުއާވިޔަތު އަންވަރު 27 Aug 2019, 12:42\nސުޕްރީމް ކޯޓުގެ ފަނޑިޔާރު އަބްދުﷲ ދީދީ: ސުޕްރީމް ކޯޓުގެ ފަނޑިޔާރު ކަމުން އޭނާ ވަކި ކޮށްދިނުމަށް ޖޭއެސްސީން މަޖިލީހަށް ހުށަހަޅައިފި ---- ސަން ފައިލ ފޮޓޯ/ މުހައްމަދު އަފްރާހް\nސުޕްރީމް ކޯޓުގެ ފަނޑިޔާރު އަލްއުސްތާޒު އަބްދުﷲ ދީދީ އެ މަގާމުން ވަކިކޮށްދިނުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ރައްޔިތުންގެ މަޖިލީހަށް ފޮނުވައިފި އެވެ.\nމަޖިލީހުގެ ރައީސް، ރައީސް މުހައްމަދު ނަޝީދު މިއަދު ވިދާޅުވީ، ފަނޑިޔާރު އަބްދުﷲ ދީދީ ފަނޑިޔާރުކަމުން ވަކިކުރުމަށް ޖޭއެސްސީ އިން ފޮނުވާފައިވާ މައްސަލަ މިހާރު މަޖިލީހަށް ލިބިފައިވާ ކަމަށާއި އެކަމާ މެދު ގޮތެއް ނިންމަން މިރޭގެ ޖަލްސާއަށް މައްސަލަ އެޖެންޑާ ކުރައްވާނެ ކަމަށެވެ.\nޖޭއެސްސީން މިއަދު ބުނީ، ފަނޑިޔާރު އަބްދުﷲ ދީދީއާ ގުޅޭ ގޮތުން އެ ކޮމިޝަނުން އެކުލަވާލި ކޮމެޓީން ތަހުގީގުކުރި ރިޕޯޓް ބަލައިގަތުމަށް ނިންމާފައިވާ ކަމަށެވެ. އަދި އެ މައްސަލައާ ގުޅިގެން ފަނޑިޔާރު އަބްދުﷲ ދީދީއަށް ޖަވާބުދާރީ ވުމަށް ދިން 30 ދުވަހުގެ ތެރޭގައި ލިޔުމުން ޖަވާބުދާރީވި ނަމަވެސް އެ ރިޕޯޓުގެ ނިންމުމަށް ބަދަލެއް ގެންނާނެ ތަނެއް އޮތް ކަމަށް ނުފެންނަ ކަމަށް ޖޭއެސްސީން ވަނީ ބުނެފަ އެވެ.\nއެހެން ކަމުން ފަނޑިޔާރުންގެ ގާނޫނުގެ 37 ވަނަ މާއްދާގެ (ބ) ގައިވާ ތައުޒީބީ ފިޔަވަޅު ކަމުގައިވާ "ފަނޑިޔާރު ވަޒީފާއިން ވަކިކުރުމަށް" ރައްޔިތުންގެ މަޖިލީހަށް ހުށަހެޅުމަށް ޖޭއެސްސީން ނިންމާފައިވާ ކަމަށް ވަނީ ބުނެފަ އެވެ.\nފަނޑިޔާރު ދީދީއާ ގުޅޭ ގޮތުން ޖޭއެސްސީއަށް ހުށަހެޅި މައްސަލަ ބަލާފައިވަނީ އާންމުންނަށް ހުޅުވާލައިގެން ދަރުބާރުގޭގަ އެވެ.\nއެގޮތުން އެ މައްސަލައިގައި ފުލުހުންގެ ފަރާތުން ފޮނުވާފައިވާ ސިޓީގައި ބުނެފައި ވަނީ 2014 ވަނަ އަހަރުން ފެށިގެން ސިޔާސީ އެކި ފަރާތްތަކަށް ކުރަމުން އައި ހުކުމްތައް ވަކި ކޮޅަކަށް ނިންމަން ބައެއް ފަނޑިޔާރުންނަށް ރިޝްވަތުގެ ގޮތުގައި ފައިސާ ދިން ކަމަށެވެ. އަދި އެމްއެމްޕީއާރްސީގެ ފައިސާއަށް ހިޔާނާތްތެރިވި ފަރާތްތަކުން ޖާއިޒު ސަބަބެއް އޮތް ކަމަށް ނުބެލެވޭ ހާލަތްތަކުގައި އެކި އަދަދުތަކުން ފައިސާ ހަވާލު ކުރި ފަރާތްތަކުގެ ތެރޭގައި ފަނޑިޔާރު އަބްދުﷲ ދީދީ ހިމެނޭކަމަށް ވެސް ފުލުހުން ވަނީ ބުނެފަ އެވެ.\nފަނޑިޔާރު އަބްދުﷲ ދީދީއާ ގުޅޭގޮތުން ޖޭއެސްސީ އިން ބެލި ސުލޫކީ މައްސަލައާ ގުޅިގެން އޭނާ ވަނީ އެ ކޮމިޝަނަށް ޖަވާބު ހުށަހަޅުއްވައިފަ އެވެ. ނަމަވެސް ޖޭއެސްސީއަށް ފަނޑިޔާރު އަބްދުﷲ ދީދީ ހުށަހެޅި ޖަވާބުގެ ތަފްސީލް އާންމުކޮށްފައެއް ނުވެއެވެ.\nއެ މައްސަލައާ ގުޅިގެން ޖޭއެސްސީއިން އޭނާ ވަނީ ސަސްޕެންޑް ވެސް ކޮށްފަ އެވެ.


Uthema in nerunu report gai islaahu kuranvee baithah vaanee angaafai: Dr.Ahmed Zahir\nއުތެމައިން ނެރުނު ރިޕޯޓްގައި އިސްލާހުކުރަންވީ ބައިތައް ވާނީ އަންގާފައި: ޑރ.އަހުމަދު ޒާހިރު\n-6days ago3- މުއައްލިމް އިބްރާހިމް\nދިވެހިރާއްޖޭގައި ހަރަކާތްތެރިވާ މަދަނީ ޖަމްއިއްޔާއެއް ކަމަށްވާ އުތެމައިން ނެރުނު ރިޕޯޓެއްގައި ހުރި އިސްލާމްދީނާއި ފުށޫއަރާ ބައިތައް އިސްލާހުކުރުމަށް އެ ޖަމްއިއްޔާއަށް އެންގިފައިވާނެ ކަމަށް އިސްލާމިކް މިނިސްޓަރ ޑރ.އަހުމަދު ޒާހިރު އަލީ ވިދާޅުވެއްޖެއެވެ.\nއެބޭފުޅާ މިހެން ވިދާޅުވީ ރޭ ވީޓީވީއިން ގެނެސްދިން ފަސްމަންޒަރު ޕްރޮގްރާމްގައި ވާހަކަދައްކަވަމުންނެވެ.\nއިސްލާމިކް މިނިސްޓަރ ޑރ.ޒާހިރު ވިދާޅުވީ އިސްލާމްދީނާއި ފުށުއަރާ ފަދަ ވާހަކައެއް ދައްކައިފިނަމަ، އެބަޔަަކަށް ނަސޭހަތްދީގެން އެކަން އިސްލާހުކުރުމަކީ އެ މިނިސްޓްރީގެ ޒިންމާއެއް ކަމަށެވެ. އެގޮތުން އުތެމަ ޖަމްއިއްޔާއިން ނެރުނު ރިޕޯޓްގެ މައްސަލައިގައިވެސް އަމަލުކޮށްފައިވާނީ ހަމަ އެ މޭރުމުންކަމަށް އެބޭފުޅާ ވިދާޅުވިއެވެ.\nމިނިސްޓަރ ވަނީ އެ ރިޕޯޓްގައި ހުރި ކަންބޮޑުވުންތައް ފާހަގަ ކުރުމުން، އުތެމައިން އެކަންތައްތައް އިސްލާހުކޮށްފައިކަން ފާހަގަކުރައްވާފައެވެ.\nޑރ.އަހުމަދު ޱޒާހިރު ވިދާޅުވިގޮތުގައި އެ ރިޕޯޓްގައިވާ ބައެއް ވާހަކަތަކަކީ ދީނީގޮތުން މައްސަލައެއްކަން އުތެމަ ޖަމްއިއްޔާގެ ފަރާތްތަކަށްވެސް ސާފެއް ނުވެއެވެ. ނަމަވެސް މިނިސްޓްރީއަށް ހާޒިރުވާން އެންގުމުން އެކަމަށް ތަބާވެ، ސުވާލުތަކަށް ޖަވާބުދީވެސް ހަދަމުންދާކަމަށް އެބޭފުޅާ ވިދާޅުވިއެވެ.\nރިޕޯޓުން ބައެއް އިޞްލާޙު ކުރުމަށް އެންގުމަށްވުރެ މުހިއްމީ ރައްޔިތުން އެދޭ ގޮތަށް ޢަމަލުކުރުން\nތީ ގަބޫލް ކުރެވޭނެ ކަންތައްތަކެއްނޫން. ދީނާ އިދިކޮޅަށް ބަސް ބުނުމަކީ ކޮންކަހަލަ ކަމެއްތޯ؟ ދެން އެމީހުނާ މެދު ކަންތައް ކުރަން ޖެހޭގޮތް އެނގި ހުރެ ތިކަހަލަ ވާހަކަ ދެއްކީމަ ވާނީ އެމީހުންނާ ބައިވެރިވި ކަމަށް.


Kankan vaakan dhakkan ulhen hadhaigen Media Council govee...\nރިޕޯޓު - މީޑިއާ ކައުންސިލް\nކަންކަން ވާކަން ދައްކަން އުޅެންހަދައިގެން މީޑިއާ ކައުންސިލް ގޮވީ "އަތަށް"!\nރައީސް އޮފީހުން ބުނީ މީޑީއާ ކައުންސިލަށް އެއްވެސް މައްސަލައެއް ހުށަހަޅާފައިނުވާކަމަށް\nމީޑިއާ ކައުންސިލުން އެމައްސަލަތައް ނޫސްވެރިންނަށް ފޮނުވިއިރު، ޖަވާބުދާރީވާންވީ ކަންކަން ބަޔާންކޮށްފައެއް ވެސް ނުވޭ\nކ. މާލެ 24 މެއި 2017 | ބުދަ 02:05 2,236\nމީޑިއާ ކައުންސިލްގެ ބައްދަލުވުމެއްގެ ތެރެއިން - ޕޮލިސް\nމިހާރު އުފައްދާފައިވާ މޯލްޑިވްސް މީޑީއާ ކައުންސިލް އުފައްދާ ރަނގަޅަށް ހިނގައިގަންނަން ނުފެށެނީސް ގިނަ މައްސަލަތަކެއް މިވަނީ ކުރިމަތިވެފަ އެވެ.\nމީޑިއާ ކައުންސިލް އުފެދިފައިވަނީ ރާއްޖޭގެ މީޑިއާގައި ހަރަކާތްތެރިވާ މީޑިއާތަކުން އަށް މެމްބަރުންނާއި އާއްމުންގެ ތެރެއިން ހަތް މެމްބަރުންގެ މައްޗަށެވެ. އެ 15 މެމްބަރުންވެސް ހޮވަނީ އިންތިހާބަކުންނެވެ. އިންތިހާބު ބާއްވަނީ ރާއްޖޭގައި ރެޖިސްޓްރީ ކޮށްފައިވާ މީޑީއާތަކުގެ މެދުގައެވެ.\nމީޑީއާ ކައުންސިލަކީ އެއްވެސް އިރެއްގައި ރާއްޖޭގައި މަސައްކަތްކުރާ މީޑިއާތަކާ މާގާތްގުޅުމެއް ބާއްވަމުންއަންނަ އަދި މީޑިއާތައް ކުރިއެރުވުމަށް މާބޮޑު މަސައްކަތްތަކެއް ކުރާ ކައުންސިލެއްގެ ގޮތުގައި ފާހަގައެއް ނުކުރެވެއެވެ. އެއަށްވުރެ ބޮޑަށް އަބަދުވެސް ފެންނަނީ އެއިރެއްގައި އޮންނަ ސަރުކާރެއްގެ މުށުތެރޭގައި އޮވެ، ސަރުކާރު ބޭނުންވާ ގޮތަށް ޚަބަރާއި މައުލޫމާތު ފެތުރުމަށް ފޯރުކޮށްދިނުމަށް ނޫސްވެރިންނަށާއި މީޑިއާތަކަށް ނުފޫޒާއި ބާރުގެ ބޭނުންކުރާ މަންޒަރެވެ.\nސަރުކާރުން ނުފޫޒު އޮތް ދައުލަތުގެ މިނިވަން މުއައްސަސާތަކުގެ ތެރެއިން އެންމެ ނުފޫޒު އޮތް މުއައްސަސާއަކީ ބްރޯޑްކާސްޓިންގ ކޮމިޝަނެވެ. އެތަނުން ވަނީ ރާއްޖޭގެ އެންމެ ގިނަ މީހުންބަލާ ޓީވީ ޗެނަލް ކަމަށްވާ ރާއްޖެޓީވީ މަތިމައްޗަށް ޖޫރިމަނާކޮށް ޖެއްސުން ކުރަމުންނެވެ. ރައްޖެޓީވީއަށް އޮތީ ދެ އިރު ދެދަޅައަށް އެކޮމިޝަނަށް ޖަވާބުދާވާންޖެހޭ ހާލަތުގަ އެވެ. އެހާލަތުއައީ އެކޮމިޝަނުގައި އުޅުއްވާ ކުދިންގެ ކޮޅެއް ކުރިން އުޅުއްވި ސިޔާސީ ޕާޓީއެއްގެ ޖަގަހައިގެ ވެރިޔާގެ އަބުރުފުޅުގެ ބޮޑުކަމުން ކަމަށް ގަބޫލު ކުރެވެއެވެ.\nއެހެންކަމުން ބްރޯޑްކާސްޓިން ކޮމިޝަން ވެފައިމިވަނީ ދައުލަތަށް ފައިސާވައްދާ ތަނަކަށް ވެފައެވެ. އަބުރު ގާނޫނު ވުޖޫދުކުރިފަހުން، ރައްޖެޓީވީ 200،000 ލައްކަ ރުފިޔާއިން ޖޫރިމަނާކޮށްފި އެވެ. ނޫސްވެރިޔަކު 50،000 ރުފިޔާއިން ޖޫރިމަނާކުރި އެވެ. އަދި ރާއްޖެޓީވީ 200،000 ރުފިޔާގެ ޖޫރިމަނާ ދެއްކި ދުވަހު އަނެއްކާ 1،000،000 ރުފިޔާއިން ޖޫރިމަނާ ކުރުމުން އެފައިސާވެސް ވަނީ ދައްކާފަ އެވެ.\nމިމަންޒަރު ފެނިގެން ތޯއްޗެކެވެ، މީޑިއާ ކައުންސިލަށް މަޑަކުން އޮވެވޭގޮތެއް ނުވިއެވެ. ރައީސް އޮފީހުން ފޮނުވި ކަމަށްބުނާ މައްސަލަތަކެއް ކުއްލިއަކަށް މީޑިއާތަކަށާއި އެ މައްސަލަތައް ނިސްބަތްވާ ނޫސްވެރިން ޖަވާބުދާރީވުމަށް އެންގި އެވެ.\nއެމައްސަލަތައް އައުމާއެކު އެލިޔުންތަކަށް ބަލާލިއިރު، ކަމަކުދާކަށް ނެތެވެ. މެޑަމް ފާތުންގެ އަބުރުފުޅާ ބެހި، މެޑަމް ފާތުންގެ ހައްގުތަކަށް އަރައިގަތީ ޔޯލައެވެ. ނަމަވެސް އެލިޔުންތައް ކިޔާ ނިމުނުއިރުވެސް އެވިދާޅުވާ އަބުރުފުޅާ ބެހިވިފަ އޮތީ ކިހިނެއްތޯ އާއި ކޮންގޮތަކަށްތޯ ސާފެއްނުވިއެވެ. އެ ލިޔުންތަކުން މެޑަމް ފާތުންގެ އަބުރުފުޅަށް އަރައިގަނެވިފައިވަނީ ނުވަތަ މެޑަމް ފާތުންގެ ހައްގަކަށް އަރައިގަނެވިފައިވަނީ ކޮންގޮތަކުން ކަމެއް ސާފެއް ނުވި އެވެ. އެހެންކަމުން ޖަވާބުދާރީވާންވީ އެލިޔުންތަކުގެ ކޮންކޮން ބައިތަކަކަށް ނޭނގެ އެވެ.\nއެކަން އެގޮތަށް އޮތްވާ މި ބުނާ މައްސަލަތައް ލިބުނު ދުވަހު ރައީސް އޮފީހުން އެމައްސަލަ ހުށަހެޅި ކަމަށްބުނާ މީހާ އެމައްސަލަތައް ހުށަހަޅާފައި ނުވާކަމަށް ވިދާޅުވެއްޖެ އެވެ. އަދި ނުވިތާކަށް ރައީސް އޮފީހުގެ ތަރުޖަމާނުވެސް ވިދާޅުވީ ރައީސް އޮފީހުން މީޑިއާތަކަށް އަދި ނޫސްވެރިންގެ މައްޗަށް އެއްވެސް މުއައްސަސާއަކަށް މައްސަލައެއް ހުށަހަޅާފައިނުވާނެ ކަމަށެވެ. އެންމެފަހުން އެކަން މީޑިއާ ކައުންސިލަށް ވެސް ރައީސް އޮފީހުން އަންގައިފި އެވެ.\nއެހިސާބުން މީޑިއާ ކައުންސިލުން ނޫސްވެރިންގެ ފޮނުވި 30 މައްސަލާގައި ނޫސްވެރިންނާއި މީޑީއާތަކުގައި މަސައްކަތްކުރާ ގިނަ އަދަދެއް ބަޔަކު މީޑިއާ ކައުންސިލަށް ފާޑުޔުންތައް އަމާޒުވެ މީޑިއާ ކައުންސިލް ހޫނު ފެނަށް ވެއްޓިއްޖެ އެވެ. ތިމަންނާމެންނަށްވެސް ކަންކަން ކުރެވޭކަން އަދި އަދި ކުރާން ރައީސް އޮފީހަށް ދައްކަން އުޅެންހަދައިގެން މީޑިއާ ކައުންސިލް ހަމަ ރަނގަޅަށްވެސް "އަތަށް ގޮވީ" އެވެ.


SunOnline: Furathama match gai ves Ronaldo thafaathu dhakkai, United molhu kohdheefi\nފުރަތަމަ މެޗުގައި ވެސް ރޮނާލްޑޯ ތަފާތު ދައްކައި ޔުނައިޓެޑް މޮޅުކޮށްދީފި\nޢަބްދުﷲ އައިމަން 11 Sep 2021, 21:57\nބާރަ އަހަރަށްފަހު އެނބުރި އެންމެ ލޯބިވާ ކުލަބް، މެންޗެސްޓާ ޔުނައިޓެޑަށް އައިސް ކްރިސްޓިއާނޯ ރޮނާލްޑޯ ކުޅުނު ފުރަތަމަ މެޗުގައި ވެސް ތަފާތު ދައްކައި، އެ ޓީމު މޮޅުކޮށްދީފިއެވެ.\nޔުނައިޓެޑުގެ އޯލްޑް ޓްރެފޯޑް ސްޓޭޑިއަމުގައި މިރޭ ނިއުކާސަލް ޔުނައިޓެޑާ ދެކޮޅަށް ކުޅުނު މެޗުން ހޯމް ޓީމް ކުރި ހޯދީ 4-1 ގެ ނަތީޖާއަކުންނެވެ. މި މޮޅާ އެކު ކުޅުނު ހަތަރު މެޗުން 10 ޕޮއިންޓް ހޯދައިގެން ޔުނައިޓެޑް ވަނީ އެއްވަނައަށް އަރައިފައެވެ.\nމީގެ 18 އަހަރު ކުރިން ޔުނައިޓަށް ސޮއި ކުރުމަށްފަހު އެކުލަބުގައި ނުވަ އަހަރު ހޭދަކުރި ރޮނާލްޑޯގެ އެނބުރި އައުމަށް ކުރި އިންތިޒާރު މިރޭ ވަނީ ނިމުމަކަށް އައިސްފައެވެ. މި ސީޒަނުގެ ފުރަތަމަ މެޗު އިޓަލީގެ ޔުވެންޓަސްއަށް ކުޅުމަށްފަހު ރޮނާލްޑޯ ޔުނައިޓެޑާ ގުޅުމަށްފަހު ކުޅުނު ފުރަތަމަ މެޗުގައި ވެސް އޭނާ ވަނީ ދެ ގޯލު ޖަހައި މުޅި ސްޓޭޑިއަމް ކައްކުވާލައިފައެވެ.\nރޮނާލްޑޯ އޭނަގެ ފުރަތަމަ ގޯލު މިރޭ ޖެހީ ފުރަތަމަ ހާފުގެ އިތުރު ވަގުތުގައެވެ. ނިއު ކާސަލްގެ ކީޕަރު ފްރެޑީ ވުޑްމަން އަށް ހެދުނު މިސްޓޭކުގެ ފައިދާ ނަގައި ރޮނާލްޑޯ ވަނީ ލަނޑު ކާމިޔާބު ކޮށްފަ އެވެ.\nދެ ވަނަ ހާފުގައި ނިއު ކާސަލްއިން ނަތީޖާ ހަމަހަމަ ކުރި އެވެ. އެ ޓީމުގެ ލަނޑު ހާވީ މެންކިޔޯ ކާމިޔާބު ކުރީ 56 ވަނަ މިނެޓުގައި އެލަން ސެއިންޓް މެކްސިމަން ދިން ބޯޅަ ގޯލްގެ ކަނަށް ވައްދާލައިގެންނެވެ.\nއެހެން ނަމަވެސް ނިއުކާސަލްއަށް އެވަރެއްގައި މާ ގިނައިރު ހިފަހައްޓާލެވޭ ގޮތެއް ނުވިއެވެ. އޭގެ ހަ މިނެޓް ފަހުން ރޮނާލްޑޯ ވަނީ އަލުން ޔުނައިޓެޑަށް ލީޑު ނަގައިދީފަ އެވެ.\nއެއަށްފަހު 80 ވަނަ މިނަޓުގައި ރޮނާލްޑޯގެ ގައުމީ ޓީމް މޭޓް ބްރޫނޯ ފަނަންޑޭޒް ވަނީ ގޯލެއް ޖަހައި އޭނަގެ ނަން ސްކޯ ޝީޓުގައި ފަވާލައިފައެވެ. އެއަށްފަހު މެޗުގެ އިތުރު ވަގުތުގައި ޔުނައިޓެޑްގެ ލީޑު އިތުރަށް ފުޅާކޮށްދިނީ މިވަގުތު ރަނގަޅު ފޯމެއްގައި ހުރި ޖެސޭ ލިންގާޑްއެވެ.


"Shareefa Foundation" In Kudakudhinge Hiyaa Aai Majooreennah Ehee Vejje - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! - 31 މިނެޓް ކުރިން\nޝަރީފާ ފައުންޑޭޝަނުން ކުޑަކުދިންގެ ހިޔާއަށާއި މަޖޫރީންނަށް އެހީވެއްޖެ\nމަޖޫރީންނާއި މަންޑޭ އެހީގެ ތަކެތި ހަވާލުރަނީ\n"ޝަރީފާ ފައުންޑޭޝަން" އިން ހިރިޔާ ސުކޫލާއި، ކުޑަކުދިންގެ ހިޔާ އާއި މަޖޫރީންނަށް އަދި ބައެއް މީޑިއާތަކަށް މާސްކާއި ސެނެޓައިޒާ ހަދިޔާ ކޮށްފި އެވެ.\nއެ ފައުންޑޭޝަނުން ގެންދަނީ ކޮވިޑް-19 އާ ގުޅިގެން އެކި ފަރާތްތަކަށް އެހީތެރިވަމުންނެވެ. ޝަރީފާ ފައުންޑޭޝަނަކީ ވިޔަފާރިވެރިޔާ ހަސަން މަމްދޫހު (މަންޑޭ) ގެ މަންމާފުޅުގެ ހަނދާނުގައި އުފައްދަވާފައިވާ ފައުންޑޭޝަނެކެވެ.\nފައުންޑޭޝަންގެ އޮފިޝަލަކު "ވަގުތު" އަށް މައުލޫމާތު ދެމުން ބުނީ އެފައުންޑޭޝަނުން ހިރިޔާ ސުކޫލަށް 1،000 މާސްކާއި 1،000 އަންގި އަދި ފަސް ލީޓަރުގެ ސެނެޓައިޒާ ޕަންޕެއް ވަނީ ހަދިޔާކޮށްފަ އެވެ. ވިލިމާލޭގައި ހުންނަ ކުޑަކުދިންގެ ހިޔާއަށް ވެސް 1،000 މާސްކާއި 1،000 އަންގި އަދި ފަސް ލީޓަރުގެ ސެނެޓައިޒާ ޕަންޕެއް ހަދިޔާ ކުރި އެވެ.\nއެމްޕީއެލް ސަރަހައްދުގައި މަސައްކަތް ކުރަމުންދާ މަޖޫރީނަށް 500 ފޮތި މާސްކާއި 1200 ޑިސްޕޯސަބަލް މާސްކްގެ އިތުރުން 350 ފުޅި ސެނެޓައިޒާ އަދި ފަސް ލީޓަރުގެ ސެނެޓައިޒާ ޕަންޕެއް ހަދިޔާ ކޮށްފައި ވެއެވެ.\n"ޝަރީފާ ފައުންޑޭޝަން" ވަނީ މީޑިއާ އިދާރާތަކަށް ވެސް ރައްކާތެރިކަމުގެ ސާމާނު ހަދިޔާ ކުރުމުގެ މަސައްކަތް ފަށާފަ އެވެ. އެގޮތުން "ވަގުތު" 200 މާސްކާއި 50 ފުޅި ސެނެޓައިޒާ އިއްޔެ ހަދިޔާ ކޮށްފައި ވެއެވެ. ރާއްޖެ ޓީވީއަށް ވެސް 200 މާސްކާއި 50 ފުޅި ސެނެޓައިޒާ އިއްޔެ ހަދިޔާ ކޮށްފައި ވެއެވެ.\nއޮފީސްތައް ހުންނަ އެހެން މިޑީއާ އިދާރާތަކަށް ވެސް މި އެހީ ދޭނެ ކަމަށް ފައުންޑޭޝަންގެ އޮފިޝަލަކު ވިދާޅުވިއެވެ.\nކޮވިޑް-19 އާއި ގުޅިގެން މަންޑޭ ވަނީ ރާއްޖޭގެ ހުރިހާ ރަށަކަށް އެހީގެ ތަކެތި ފޮނުވާފައެވެ. އަދި ފުރަތަމަ ސަފުގައި މަސައްކަތް ކުރާ ފަރާތްތަކަށް ވެސް ވަނީ އެހީގެ ތަކެތި ދީފައެވެ.\nޖޫން 16, 2020 10:24\nކޮބާއިތަ ފާތުމަ ފައުންޑޭސަން އެ ވަގު 5އަހަރު ހާދަ ވަރެއް ހުއްޓޭ ހިތާނުކުރުން ކަދުރުބެހުން މިހިން ކިޔާނެކަމެއްނެތް\nޖޫން 16, 2020 13:54\nލައިލާ ފައުންޑޭޝަން އެއްނުން ދެން ކަދުރު ބަހަން ޖެހޭނީ. ފާތުން ގޮއްޔެ ކިހާ ހިއްވަރެއް ކުރިތަ\nޖޫން 16, 2020 10:44\nއެ ފޮޓޯގަ އޭނީ ދަނގަޑޭ ތަ؟\nޖޫން 16, 2020 15:17\nހާދަ މުއްސަނދި މީހެކޭދޮއްތޯ ތިޔަމަންޑޭއަކީ. އަހަރުމެން އަޑުއަހަނީ މީހަކަށްސަދަގާތެއް ކުރާނަމަ ކަނާއަތުން ވައަތައްވެސް ނޭނގޭގޮތަށް ސަދަގާތްކުރަން. އެކަމަކު މަންޑޭއަށް ސަދަގާތެއްނުކުރެވޭ މުޅިމީޑިއާގައި އިސްތިހާރުނުކޮށެއް؟ މިއީ އަނެއްކާ ނެކްސްޓް ބުރުމާގާސިމުބާ؟


Cancer Jehifaivaa Thuhthu Kuhjjeh Maruvamun Dhehki Asarun Furigenvaa Vaahaka - Vaguthu\nކެންސަރ ޖެހިފައިވާ ތުއްތު ކުއްޖެއް މަރުވަމުން ދެއްކި އަސަރުން ފުރިގެންވާ ވާހަކަ\nނޮލަން ސްޓްރޯންގް އަކީ އެމެރިކާއަށް އުފަން އުމުރުން ތިން އަހަރުގެ ފިރިހެން ކުއްޖެކެވެ. އޭނާއަކީ ކެންސަރުގައި މިދުނިޔެ ދޫކޮށްފައިވާ ހިތްވަރުގަދަ ކުއްޖެކެވެ، އޭނާގެ ފަހު ނޭވާގައި ބުނި ޖުމްލައިން އެންމެންގެ ހިތްތަކަށް އަސަރުކުރުވާ އެންމެން ރޮއްވާފައި މިދުނިޔެއާ އަލްވަދާއުކީ ކުއްޖެކެވެ.\nނޮލަންއަށް އެއް އަހަރު ފުރުނުއިރު ނޭފަތުން ނޭވާލާން އުނދަގޫވާ މައްސަލަ ކުރިމަތިވާން ފެށިއެވެ. އާދައިގެ ކަމަކެއްކަމަށްބަލާ މައިންބަފައިން ކަމަށްވާ ރުތް އަދި ޖޯނަތަން އެކަން މާކަބޮޑު ކަމަކަށް ނުހެދިއެވެ. އެއިރު އެމީހުން ހީކުރީ އެއީ މާބޮޑަށް ފިނިބޮޑުވުމުންވާ ކަމެއް ކަމަށެވެ. އެހެންނަމަވެސް ދުވަސްތަށް ފާއިތުވަމުން ދިޔަ ވަރަކަށް ނޮލަންގެ ހާލަތު ދިޔައީ ގޯސްވަމުން ދިއުމާއެކު ކޮންމެވެސް ނުބައެއް އުޅޭކަން ނޮލަންގެ މައިންބަފައިންނަށް އިޙްސާސްވިއެވެ ޑަކްޓަރަށް ކޮންމެދުވަހަކު ދެކޮޅަށް ހިނގާ، އެދިން ހުރިހާ ޑަކްޓަރީ ބޭހެއް ކޭއިރުވެސް ނޮތަންއަށް ލުޔެއް ނުލިބުނެވެ. އެންމެން ފަހުން ޑަކްޓަރުން ނީންމީ ނޮލަން އަށް ނުރައްކާތެރި އަދި މަދު މީހަކަށް ނޫނީ ނުޖެހޭފަދަ ކެންސަރުގެ ބާވަތެއް ކަމަށްވާ ރްހަބޮޑަމީއޮސާކޯމާ ޖެހިފައިކަމަށެވެ.\nނޮލަންއަށް ޖެހިފައިވާ ކެންސަރަކަށް އެކިއެކި ފަރުވާދިން ކަމުގައިވިޔަސް ކެންސަރުން ސަލާމަތްވާނެ ގޮތް ވަނީ ނުވެފައެވެ. ދުވަހަކަށްވުރެ ދުވަހެއް ނޮލަންގެ ހާލު ދިޔައީ ދަށްވަމުންނެވެ. އެންމެ ފަހުން ނޮލަންގެ ހަށިގަނޑުގެ ހުރިހާ ބަޔަކަށް ކެންސަރު ފެތުރުނެވެ. އެކަމުގެ ސަބަބުން ނޮލަން ހަސްފަތާލުގައި އެނދުމަތިކުރެވުނެވެ. އެއީ ނޮލަންގެ ކުރު ހަޔާތުގެ އެންމެ ފަހު ދުވަސްކޮޅެވެ. ހޮސްޕިޓަލަށް ނޮލަން ގެންދިޔަ ފަހުން ދުވަސްތަކެއް ވަންދެން އެއްވެސް ހަރު އެއްޗެއް ނުކައި ހުރި ކަމަށް އޭނާގެ މަންމަ ރުތް ބުނެފައިވެއެވެ. އަދި ނޮލަން އެއްޗެއް ނުކައި ހުރީ އޭނާއަށް އަޅާ ވޭނެއްގެ ސަބަބުން ކަމަށްވެސް މަންމަ ރުތް، ގިސްލަމުން ކިޔާދީފައިވެއެވެ\nހަސްފަތާލުގައި ނޮލަން އެނދުމަތިކުރެވުނުތާ މާގިނަ ދުވަހެއް ނުވެ ނޮލަން ސަލާމަތްވާނެ ކަމުގެ އުންމީދު ޑަކްޓަރުން ކަނޑާލިއެވެ.\nއެއީ ނޮލަންގެ މަންމަ ރުތް އަށް ލިބުނު ވަރަށް ބޮޑު ހިތާމައެކެވެ. އެއީ އެއްވެސް މަޔަކު އެމީހެއްގެ އުފަން ދަރިއެއް ގެއްލިދާން ނޭދޭނެތީއެވެ. ނޮލަން މަރުވިދުވަހު ހަސްފަތާލުގައި ކަންތަށް ވިގޮތް ރުތް ވަނީ އޭނާގެ ފޭސްބުކް އެކައުންޓްގައި ކޮށްފައިވާ ޕޯސްޓެއްގައި ހާމަކޮށްފައެެވެ. އެޕޯސްޓްގައިވާ ވާހަކަތަށް ތިރީގައި އެވަނީއެވެ.\n" އަހަރެން ނޮލަންކައިރީގައި އިށީންދެ އިދެ ނޮލަން އާއި ހަތަރުކަޅި ހަމަކުރުމަށްފަހު ބުނީމެވެ."\nއަހަރެން: ޕޫޓް.. ނޭވާލާން އުދަނގުލެއް ނުވޭތަ؟\nނޮލަން: މްމްމް ލައްބަ. ނުވޭ\nއަހަރެން: ދަރިފުޅުގެ ހަށިގަނޑުގައި ވަރަށް ވޭން އަޅާނެ. ނޫންތަ؟\nނޮލަން: ( ތިރިއަށް ބަލާލުމަށްފަހު) ލައްބަ،\nއަހަރެން: ދަރިފުޅާ.. މި ކެންސަރު ބައްޔަކީ ބޮޑު މުސީބާތެއް.އެކަމަކު ދެން ދަރިފުޅު މި ބައްޔާއި ހަނގުރާމަ ކުރާކަށް ނުޖެހޭނެ.\nނޮލަން:ނުޖެހޭނެތަ؟ އެކަމަކު މަންމައަށްޓަކައި އަހަރެން މި ބައްޔާއި ހަނގުރާމަ ކުރާނަން.\nއަހަރެން: އެއީތަ ދަރުފުޅު ތިކުރާ ކަމަކީ؟\nއަހަރެން: ދަރިފުޅާ .ކޮބާ މަންމަގެ ވަޒީފާއަކީ؟\nނޮލަން: އަހަރެން ސަލާމަތުން ބެހެއްޓުން\nއަހަރެން: މަންމަގެ ދޫނިގަނޑާ.. މަންމައަށް މިދުނިޔެ މަތީގައި ތިކަން ވާކަށް ނެތް. މަންމައަށް ދަރިފުޅު ސަލާމަތުން ބެހެއްޓެނީ އާޚިރަތުގައި..\nނޮލަން: އެހެންވިއްޔާ އަހަރެން އާހިތަރަށް ދާނީ.. މަންމަ އަންނާނަމެއްނު އަހަރެން ކައިރިއަށް. ދޯ މަންމާ..\nއަހަރެން: ޔަގީނެއްނު. މަންމަ އަންނާނަން ދަރިފުޅު ކައިރިއަށް..\nމަތީގައި އެވަނީ ނޮލަންއާއި އޭނާގެ މަންމަ ރުތް ނޮލަން މަރުވި ދުވަހު އެންމެ ފަހުން ދެއްކި ވާހަކަތަކެވެ. ނޮލަން އޭނާގެ މަންމައާއި ދެމެދު އިސްވެދިޔަ ވާހަކަތަށް ދެކެވުނުތާ މާގިނައިރެއް ނުވެ ނޮލަން މަރުވިއެވެ. އަދި އޭނާ މަރުވަމުން މަންމަގެ އަތުގައި ވަރަށް ބާރަށް ހިފަހައްޓާ ފުން ނޭވާއެއް ލުމަށް ފަހު މަންމަ ދެކެ ވަރަށް ލޯބިވާ ކަމަށް ބުންޏެވެ. ކޮންފަދަ ކެތްތެރި ކުއްޖެއް ތޯއެވެ. ފަހު ބަހަކަށްވެސް އެބުނީ މަންމަ ދެކެ ލޯބިވާ ވާކައެވެ.\nފެބުރުއަރީ 25, 2018 23:41\nމާތް ﷲ ތިޔަ ކުއްޖާގެ ފުރާނައަށް ސުވަރުގޭގެ ދާއިމީ ނިއުމަތް މިންވަރު ކުރައްވާށި.. އާމީން..\nފެބުރުއަރީ 26, 2018 17:13


އެސިސްޓެންޓް ޑިރެކްޓަރ، އައި.ޓީ\nޑޭޓަރ މެނޭޖްމަންޓް ޔުނިޓްގެ އެންމެހައި މަސައްކަތްތައް ރާވައި ހިންގައި ބެލެހެއްޓުން.\nއޮފީހުގައި ބޭނުންކުރާ ހާއްސަ ސޮފްޓްވެއަރ ތަކުގެ ލައިސަނަސް ބެލެހެއްޓުން އަދި ލައިސަންސް އާކުރުން..\nއޮފީހުގެ އެޑްމިނިސްޓްރޭޓިވް މަސައްކަތް ލުއިފަސޭހަ ކުރުމަށް ބޭނުންވާ ރިކުއަރމަންޓް ހެދުން.\nއޮފީހުގެ އެޑްމިނިސްޓްރޭޓިވް މަސައްކަތަށް ބޭނުންވާ އިކުއިޕްމަންޓް އަދި މެޝިނަރީސްގެ ރިކުއަރމަންޓް ތައްޔާރު ކުރުން.\nއޮފީހަށް ބޭނުންވާ ޑާޓާބޭސްތައް ހެދުމާއި، މެއިންޓެއިން ކުރުމުގެ މަސައްކަތް ހިނގާ ނުހިނގާގޮތް ބެލުން.\nއެންވަޔަރަންމަންޓަލް ނޮލެޖް ޑޭޓާބޭސް ފަރުމާކުރުން، ބެލެހެއްޓުން އަދި މިކަމަށް ބޭނުންވާ އެންމެހާ ކަންކަން އިންތިޒާމް ކުރުން.\nއޮފީހުގެ ވެބްސައިޓް އަދި އިންޓްރާނެޓް ޕޯޓަލް ފަރުމާ ކުރުމާއި އަދި ވެބްސައިޓް އަޕްޑޭޓް ކުރުމާއި އާންމު މަޢުލޫމާތު ފަސޭހަކަމާއެކު ލިބޭނެ އިންތިޒާމު ހަމަޖެއްސުން.\nފައިލް ސާވަރ އަދި އެކްޓިވް ޑިރެކްޓަރީ ހެދުން.\nއޮފީހުގެ ސަރވަރ ނެޓްވޯކް އަދި އިންޓަރނެޓް ކަނެކްޝަން ބެލެހެއްޓުމާއި، ދިމާވާ މައްސަލަތައް ހައްލުކުރުން.\nއޮފީހަށް ބޭނުންވާ އީމެއިލް އަދި އޮފީހުގެ ކޮމްޕިއުޓަރ ސިސްޓަމްތައް ބެލެހެއްޓުމާއި ދިމާވާ މައްސަލަތައް ހައްލުކުރުން.\nޔުނިޓްގެ މަސައްކަތް އެކަށީގެންވާ ރަނގަޅު ފެންވަރެއްގައި ހިންގުމަށް ހަމަޖައްސަން ޖެހޭ އިންތިޒާމްތައް ރާވައި ހަމަޖެއްސުން.\n1- އިންފޮމޭޝަން ޓެކްނޮލޮޖީ އިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ 6ގެ ސަނަދެއް ހާސިލްކޮށްފައި ވުމާއެކު، އިންފޮމޭޝަން ޓެކްނޮލޮޖީ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\n2- އިންފޮމޭޝަން ޓެކްނޮލޮޖީ އިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، އިންފޮމޭޝަން ޓެކްނޮލޮޖީ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n3- އިންފޮމޭޝަން ޓެކްނޮލޮޖީ އިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން.\nއިންފޮމޭޝަން ޓެކްނޮލޮޖީ ދާއިރާއެއްގައި މަސައްކަތްކޮށްފައިވާ ފަރާތެއްކަމުގައިވުން.\nމަޤާމަށް އެދި ހުށަހަޅަށްޖެހޭ ތަކެތި ހުށަހަޅާނީ 2018 ސެޕްޓެމްބަރ 18 ވާ އަންގާރަ ދުވަހުގެ 12:00 ގެ ކުރިން އެންވަޔަރަންމަންޓަލް ޕްރޮޓެކްޝަން އެޖެންސީއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއުއާއި އިމްތިޙާން ކުރުން 2018 ސެޕްޓެމްބަރު 20 އާއި 2018 އޮކްޓޫބަރު 29 އާ ދޭތެރޭގެ ތާރީޚެއްގައި މި އޭޖެންސީގައި އޮންނާނެއެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޙު ތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n29 ޛުލްހިއްޖާ 1439\n09 ސެޕްޓެމްބަރު 2018\n- ާއެސިސްޓެންޓް ޑިރެކްޓަރ


Covid-19: STO medhuverikoh kharadhu kuri goiy balan maaliyyathu committeen faaskoffi | Mihaaru\nދާންދޫ ދާއިރާގެ މެމްބަރު ޔައުގޫބް އަބްދުﷲ، ކޮވިޑާ ގުޅިގެން އެސްޓީއޯ މެދުވެރިކޮށް ހަރަދުކުރި ގޮތް ބަލަން ހުށަހެޅުއްވީ ޔައުގޫބް. ފައިލް ފޮޓޯ/މިހާރު\nކޮވިޑް-19: އެސްޓީއޯ މެދުވެރިކޮށް ހަރަދުކުރި ގޮތް ބަލަން މާލިއްޔަތު ކޮމިޓީން ފާސްކޮށްފި\n19 މެއި 2020 - 09:08 16 comments\nމިނިސްޓަރު އިބްރާހިމް އަމީރު ވިދާޅުވެފައި ވަނީ ކޮވިޑް-19 އަށް 814 މިލިއަން ރުފިޔާ ހަރަދު ކުރެވުނު އިރު، އޭގެ ތެރެއިން ބޮޑު ބައެއް ހޭދަކޮށްފައިވަނީ އެސްޓީއޯ މެދުވެރިކޮށް ކަމަށް. މެޑިކަލް ކޮންސިއުމަބަލްސްގެ ތެރެއިން ގާތްގަނޑަކަށް 86 ޕަސެންޓް ޕްރޮކިއުއާ ކުރަނީ އެސްޓީއޯ އިން ކަމަށް އަމީރު ވިދާޅުވެފައިވޭ.\nކޮވިޑް-19 އާ ގުޅިގެން ރާއްޖެ އަށް ބޭނުންވާ މެޑިކަލް ސަޕްލައިސް ގަތުމުގައި އެސްޓީއޯ މެދުވެރިކޮށް ހަރަދުކުރި ގޮތުގެ ހާއްސަ އޮޑިޓެއް ކުރަން އަންގަން ރައްޔިތުންގެ މަޖިލީހުގެ މާލިއްޔަތު ކޮމިޓީން އިއްޔެ ފާސްކޮށްފި އެވެ.\nކޮވިޑް-19 ފެތުރޭ ހާލަތާ ގުޅިގެން އެސްޓީއޯ މެދުވެރިކޮށް ހަރަދުކޮށްފައިވާ ގޮތުގެ އޮޑިޓެއް ކުރަން އޮޑިޓާ ޖެނެރަލް ހަސަން ޒިޔަތަށް އަންގަން އެ ކޮމިޓީ އަށް ހުށަހެޅުއްވީ ކޮމިޓީގެ މެމްބަރު، ދާންދޫ ދާއިރާގެ ޔައުގޫބް އަބްދުﷲ އެވެ. އޭނާ ހުށަހަޅުއްވައި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ތާއީދު ކުރެއްވި އެ ހުށަހެޅުން ފާސްކުރީ އިއްޔެގެ ބައްދަލުވުމުގައި ބައިވެރިވެވަޑައިގެންނެވި އަށް މެމްބަރުންގެ އިއްތިފާގުންނެވެ.\nޔައުގޫބްގެ ހުށަހެޅުއްވުމުގައި ވަނީ ކޮވިޑް-19 އާ ގުޅިގެން އެކިއެކި މުއައްސަސާތަކުން ކޮށްފައިވާ ހަރަދުތަކުގެ ހާއްސަ އޮޑިޓެއް ކޮށް، ރިޕޯޓް ފޮނުވަން އޮޑިޓާ ޖެނެރަލް ހަސަނަށް ސިޓީއަކުން ދެންނެވުމަށެވެ. އެ ސިޓީ އޮޑިޓާ ޖެނެރަލަށް ލިބިވަޑައިގަންނަވާތާ 45 ދުވަހުގެ ތެރޭގައި އެ މަސަައްކަތް ނިންމަން ވެސް އެ ހުށަހެޅުމުގައި ވެ އެވެ.\nކޮމިޓީގެ ބައްދަލުވުމުގައި ޔައުގޫބް ވިދާޅުވީ، ކޮވިޑް-19 އާ ގުޅޭ އެކި ކަންތައްތައްތަކަށް ފިނޭންސް މިނިސްޓްރީން ކުރި ހަރަދުގެ 72 ޕަސެންޓް ހޭދަ ކޮށްފައި ވަނީ އެސްޓީއޯ މެދުވެރިކޮށް ކަމަށް އެ މިނިސްޓްރީން ބުނެފައިވާ ކަމަށެވެ. އެހެންވެ، އެ ކަން ކޮށްފައި ވަނީ އެކަމަށް އޮންނަ އުސޫލުގެ ތެރެއިންތޯ ބަލަން ޖެހޭ ކަމަށް ވިދާޅުވި އެވެ.\nDetail News: 72 percent heydha kuree STO medhuverikoh: Ameer\n"އެސްޓީއޯ އަކީ ސަރުކާރުގެ ކުންފުންޏަކަށް ވާތީވެ އެސްޓީއޯގެ ތެރެއިން ހަރަދު ކުރެވުނީ އުސޫލުގެ ތެރެއިންތޯ ބެލުމަށް ހާއްސަ އޮޑިޓެއް ކުރަން އަޅުގަނޑު މި ހުށަހަޅަނީ،" އޭނާ ވިދާޅުވި އެވެ.\nޔައުގޫބް ވިދާޅުވި ގޮތުގައި، މީގެ ކުރިން ކޮށްފައިވާ އެފަދަ އޮޑިޓް ތަކުގައި އޮޑިޓާ ޖެނެރަލްގެ އޮފީހަށް އެކިއެކި ދަތިތައް ވަނީ ކުރިމަތިވެފަ އެވެ. އެހެންވީމާ މި ފަހަރުގެ އޮޑިޓަށް ކުރިމަތިވާ އެފަދަ މައްސަލަތަކުގެ މައުލޫމާތު ވެސް ކޮމިޓީއާ ހިއްސާ ކުރަން އެދެން އޭނާ ހުށަހެޅުއްވި އެވެ.\n"ހަމަ މީގެ ތެރޭގައި އަޅުގަނޑު ހިމަނަން ބޭނުންވޭ، މި އޮޑިޓް ކުރަމުން ދާއިރު އެސްްޓީއޯ އިން ލިބެންވާ އެއްބާރުލުން ލިބޭތޯ ނުލިބޭތޯ ނުލިބެންޏާ އަޅުގަނޑުމެންނާ އެ މައުލޫމާތު ހިއްސާކުރަމުން ގެންދިއުމަށް އެ މުއްދަތުގެ ތެރޭގައި،" ޔައުގޫބް ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް އެސްޓީއޯ މަޖިލީހުގެ މާލިއްޔަތު ކޮމިޓީ އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް މެމްބަރު ޔައުގޫބު އަބްދުﷲ (ދާންދޫ) ފިނޭންސް މިނިސްޓްރީ


މެންބަރުންގެ ޚިޔާލު: ޚިޔާލުހޯދަން ނުޖެހޭބާ؟ – Maldivian Democratic Party\nމެންބަރުންގެ ޚިޔާލު: ޚިޔާލުހޯދަން ނުޖެހޭބާ؟\nމާކުރީއްސުރެ ޤާނޫނު އަސާސީ އާއި ގުޅިގެން ހަދާންޖެހޭ ޤާނޫނުތަކެއް ނުހެދިއްޖެނަމަ ޤައުމު ޤާނޫނީ ހުސްކަމެއްގެ ތެރެއަށް ވެއްޓިގެން ދާނޭކަމުގައި ތުންތުންމަތީން ދިޔައީ ވާހަކަ ދައްކަމުންނެވެ. މީގެ ސަބަބުން މިޤައުމުގެ ހާލަތު މުޅީން ގޯސްވެ ސަރުކާރަށާ ރައްޔަތުންނަށް ތަހައްމަލްކުރަން ދަތި ކަންތައްތަކެއް ކުރިމަތިވެގެން ދާނެކަން އޮތީ ޔަޤީން ކުރެވިފައެވެ.\nދިމާވި އެތަކެއް ސަބަބު ތަކާހުރެ ރިޔާސީ އިންތިޚާބާއި ރައްޔިތުންގެ މަޖްލިސްގެ އިންތިޚާބުވެސް ބޭއްވުނީ ޤާނޫނު އަސާސީގެ އިންތިޤާލީ ބާބުގައި ލާޒިމްކޮށްފައިވާ މުއްދަތުތައް ފަހަނަޅައި ދިޔަފަހުންނެވެ. ލޯކަލް ކައުންސިލްގެ ކަންކަން އަދިވެސްއޮތީ ކޮޅެއް،މެދެއް ނުޖެހިއެވެ. ސްޕްރީމް ކޯޓާއި އެހެނިހެން ފަނޑިޔާރުގެތަކުގެ ކަންކަން ނިންމަންޖެހޭ ގޮތަކީ ކޮބައިކަން މިހާރުވަނީ އޮޅުންއަރާފައެވެ. ބައެއް ފަހަރަށް ރާއްޖޭގެ ވެރިކަން ހިންގުމުގެ ބާރުއޮތީ ރައްޔިތުންގެ މަޖްލިސްގައި ނުވަތަ ޖުޑިޝަލް ސަރވިސް ކޮމިޝަންގައިހެންވެސް ހީވާފަހަރު އެބައާދެއެވެ. ބާރުތައް އޮޅި ފުށުއަރާ ހިނގަމުންދާ އޮއިވަރުގައި ރައްޔިތުން މިއަދުމިވަނީ ގޮތްހުސްވެފައެވެ. ރަނގަޅީ ކޮންގޮތެއްކަމެއް ނުރަނގަޅީ ކޮންގޮތެއްކަމެއް މިވަނީ އޮޅިފައެވެ. ޤާނޫނު މާނަކުރާނެ ޒިންމާދާރު ފަރާތެއްހާ ހިސާބުވެސް ނެތި އެމީހަކަށް ނުވަތަ އެބަޔަކަށް އެންމެ ކަމުދާ ގޮތަކަށް އެކަންވެސް އެދަނީ ކުރަމުންނެވެ. ޤާނޫނުގެ ވެރިކަން މިއަދުމިވަނީ ސުވާލުމާކެއްގެ ތެރޭގައެވެ.\nޤާނޫނު އަސާސީއަކީ ރާއްޖޭގެ ބަޖެޓްގައި ފައިސާ ގިނަކަމުން ހަދާފައިވާ އެއްޗެއްނޫނެވެ. އެއީ މިޤައުމުގެ ކަންކަން ފުރިހަމަ މަގުން ހިންގުމަށް ބޭނުންވާ އަސާސްއެވެ. އެންމެހާ ރައްޔިތުންނާއި ދައުލަތުގެ ހުރިހާ މުއައްސަސާތަކުން ތަބާވުން ލާޒިމްކުރާ މިޤައުމުގެ ދުސްތޫރެވެ. ހަމަޔަޤީނުންވެސް މިދުސްތޫރުގެ ބާރުކަނޑުވާލުމަށް މަސައްކަތް ކުރުމަކީ ބޮޑުޚިޔާނާތެކެވެ.\nމި ޤާނޫނުއަސާސީ އާއި ޤާނޫނުން ކަނޑައަޅާފައިވާ ކަންތައްތައް އިޚްލާސްތެރިކަމާއެކު ތަންފީޛުކޮށް، ދައުލަތުގެ މުއައްސަސާތަކުންނާއި ރައްޔިތުން ޤާނޫނުއަސާސީ އާއި ޤާނޫނާ އެއްގޮތަށް ޢަމަލުކުރުމަށް ބާރުއަޅަން ރައީސުލް ޖުމްހޫރިއްޔާއަށް ލާޒިމްކޮށްފައި އެވަނީ ޤާނޫނު އަސާސީގެ 115 ވަނަމާއްދާގެ ހ އިންނެވެ. ވީއިރު ރާއްޖޭގެ އެއްވެސް ކަމެއް ޤާނޫނުގެ އިމުން ބޭރުވެ ފާލުން ނެއްޓޭނަމަ އެކަމެއް ހަމަޔަކަށް އެޅުވުން ރައީސުލްޖުމްހޫރިއްޔާގެ މަޤާމުގައި ހުންނަ މީހަކަށް އެކަންތައް ބެލުން ވާޖިބުވާނެއެވެ.\nއެމާއްދާ ލިޔެވިފައިއެވަނީ މަށް ދިވެހިބަހުން ކިޔަން އެނގޭ އަދި ފަހުމްވާ ގޮތަކަށެވެ. މިމާއްދާގައި ލިޔެވިފައިވާ ގޮތުން ޤާނޫނު އަސާސީ އާއި ޤާނޫނުން ކަނޑައަޅާފައިވާ އެންމެހާ ކަންކަން ތަންފީޒުކުރުމަށާ ދައުލަތުގެ އެންމެހާ މުއައްސަސާތަކާއި ރައްޔިތުން ޤާނޫނަށް ބޯލެންބުވުމަކީ ބާރުއަޅައި ރައީސުލް ޖުމްހޫރިއްޔާ ކުރާންޖެހޭނެ ކަމެއްކަމުގައި ސާބިތުކުރުމަށް ދުނިޔޭގެ ޔުނިވަރސިޓީ ތަޢުލީމެއް ބޭނުމެއް ނުވާނެއެވެ. ބާރުއެޅުމަކީ ކޮބައިކަން ދިވެހީންނަށް އެނގޭނެއެވެ.\nކަމެއް އޮންނަގޮތައް ކުރަން އެންގުމުން ގޮންޖަހައި ބޭނުންގޮތަކަށް ކުރަން އުޅޭނަމަ ދެން އެކަމެއް ހުއްޓުވޭން އޮތް ކޮންމެ ގޮތަކަށް ހުއްޓުވުމަކީ އެކަމަކާ ހަވާލުވެހުރި ފަރާތެއްގެ ޒިންމާއެއް ކަމުގައި ނަހަދާ ބަރީއަވެވޭކަށް ނޯންނާނެއެވެ. ޤާނޫނު އަސާސީއާއި ތަޢާރަޒުވާ ގޮތަކަށް ނުވަތަ ރައްޔިތުންގެ ޙައްޤުތަކެއް ނިގުޅައިގަތުމަށް ނޫންނަމަ ޤައުމުގެ މަސްލަޙަތާ ފުށުއަރާ ގޮތައް ކަންކަން ދައުލަތުގެ މުއައްސަސާ އަކުން ވިޔަސް ކުރާނަމަ އެކަމެއް ހުއްޓުވާންޖެހޭ ގޮތަކަށް ހުއްޓުވުމަކީ ޤާނޫނު އަސާސީން ދައުލަތާއި ސަރުކާރު ހިންގުމާ ބޮލުރުވާފައިވާ ފަރާތުގެ ޒިންމާއެކެވެ. މިކަމައްއިންކާރު ކުރެވޭނެ އެއްވެސް ދަލީލެއް ނޯންނާނެއެވެ.\nރައްޔިތުންގެ މަޖިލީހުން އެމަޖިލީހުގެ މެންޑޭޓް އަދާނުކުރެވި އިންތިޤާލީ މަރުހަލާގައި ވަކިމުއްދަތުތަކެއްގައި ނިންމަން އެމަޖިލީހާއި ހަވާލުކޮށްފައިވާ ކަންކަން ޤަބޫލުކުރެވޭ މިންވަރާ ގާތަށްވެސް ނުނިންމާ ތިބެ އަދިއަމުދުން އަމިއްލަ މަސްލަޙަތު ޙިމާޔަތްކޮށް އެމަޖިލީހުގައި މަރުތަޅުއަޅުވައި ޤަސްތުގައި ޤައުމު ޤާނޫނީ ހުސްކަމުގެ ތެރެއަށް ފުރޮޅާލައި ރައްޔިތުން ބިކަކޮށްލަން އުޅޭނަމަ އެމަޖިލީސް ތަޅުމުން ބޭރުކޮށް އެކަން އިޚްލާސްތެރި ބަޔަކާ ހަވާލުކުރުމަކީ ރައީސުލް ޖުމްހޫރިއްޔާއަށް ނުކުރެވޭނެ ކަމެއް ކަމުގައި ހީކުރުމަކީ ދެއުޅިއެއް ނުވާކަމެކެވެ. އެހެނީ ޤާނޫނު އަސާސީގެ4ވަނަ މާއްދާގައި ބުނާ ދިވެހި ދައުލަތުގެ އެންމެހާ ބާރުތައް އެބަޔަކަށް ލިބިގެންވާ ރައްޔިތުންގެ ކިބައިން ކަންކުރާނެގޮތް އޮޅުންފިލުވައި ކަންކުރުމުގެ ބާރު ރައީސުލްޖުމްހޫރިއްޔާއަށް އޮންނާނެއެވެ. ޤާނޫނުއަސާސީގެ 115 ވަނަ މާއްދާގެ ޏ ގައި “ޤައުމީ މުހިންމު މައްސަލަތަކުގައި ރައްޔިތުންނަށް ފެންނަގޮތް ބެލުމަށް ރައްޔިތުންގެ ޚިޔާލުހޯދުމުގެ ޢާންމު ވޯޓުނެގުން” މިއީ ރައީސުލްޖުމްހޫރިއްޔާއަށް ކަށަވަރުވެފައިވާ ބާރެކެވެ.\nރައްޔިތުންގެ ވޯޓެއް ނެގުމުން ރައްޔަތުން ނިންމާ ގޮތަކީ ޤާނޫނަށް ބަދަލުގެނެސްގެން ނިންމާންޖެހޭ ގޮތެއް ކަމުގައި ވީނަމަވެސް އެގޮތަކަށް އެކަން ނިންމުމަކީ ދައުލަތުގެ މުއައްސަސާ ތަކަށާއި ސަރުކާރަށް ލާޒިމްވާނެ ކަމެކެވެ. ސަބަބަކީ “ދިވެހި ދައުލަތުގެ އެންމެހައި ބާރުތައް ފެށިގެން އަންނަނީ ރައްޔިތުންގެ ކިބައިންނެވެ. އަދި މިބާރުތައް ދެމިއޮންނާނީ ރައްޔިތުންގެ ކިބައިގައެވެ. ” މިގޮތައް ޤާނޫނު އަސާސީގެ4ވަނަ މާއްދާގައި ފަށުވި ޢިބާރާތުން އެއޮތީ ލިޔެދީފައެވެ.\nކަންމިހެން އޮތުމާއެކު މިހާރުމިއޮތް ރައްޔިތުންގެ މަޖްލިސްގެ ދައުރާމެދު ރައްޔިތުން ދެކެނީ ކިހިނެއްތޯއާއި އަދި ފަނޑިޔާރުން ދާއިމީ ކުރުމުގައި ޖުޑިޝަލް ސަރވިސް ކޮމިޝަންއިން އެކަންކުރާ ގޮތާމެދު ރައްޔިތުން ދެކޭ ގޮތަކީ ކޮބައިތޯ ބަލަން ރައީސުލް ޖުމްހޫރިއްޔާއަށް ޖެހިއްޖެ ކަމުގައި ޤަބޫލުކުރާން ޖެހެއެވެ. މިޤައުމު ދެމިއޮތުމަކީ ރައްޔިތުންގެ މަޖިލިސްގެ މެންބަރުން ފޫހިފިލުވާލާށާ ސިޔާސީ ހަސަދަގަނޑު ފިލުވާލަން މަޖިލިހަށް ވަދެތިބެ މުސާރަ ކެއުމަށްވުރެ މާމުހިންމު ކަމެކެވެ. މިޤައުމަށްވުރެ ބޮޑު މީހެއް ނުވަތަ މުއައްސަސާއެއް ހުރެގެން ނުވާނެއެވެ.


Ithuru 24 meehun positive ve raajje ge adhadhu 1,395 ah - vNews.mv\nއިތުރު 24 މީހުން ޕޮޒިޓިވްވެ، ރާއްޖޭގެ އަދަދު 1،395 އަށް އަރައިފި\nސައިފް އަޒްހަރު 25 May 2020, 17:09\nއިތުރު 24 މީހުން ޕޮޒިޓިވްވެ، ކޮވިޑް-19 އަށް ރާއްޖެއިން ޕޮޒިޓިވްވި މީހުންގެ އަދަދު 1،395 އަށް އަރައިފިއެވެ.\nހެލްތު ޕްރޮޓެކްޝަން އޭޖެންސީން އެންމެފަހުން ހާމަކުރި މަޢުލޫމާތުގައި ބުނެފައިވަނީ، މިއަދުގެ ހަވީރު 4:30 އާއި ހަމައަށް އަލަށް ޕޮޒިޓިވްވެފައިވަނީ4ދިވެހިންނާއި، ބަނގްލަދޭޝްގެ 18 މީހުންނާއި، އިންޑިއާ2މީހުން ކަމަށެވެ.\nރޭ 11:30 އާ ހަމައަށް އިތުރު 58 މީހުން ރާއްޖެއިން ޕޮޒިޓިވްވެފައިވާކަން އެޗްޕީއޭއިން ހާމަކޮށްފައި ވެއެވެ.\nއަލަށް ޕޮޒިޓިވްވިކަން ރޭ ހާމަކުރި މީހުންގެ ތެރޭގައި ހިމެނެނީ 25 ދިވެހިންނާއި، ބަނގްލަދޭޝް 13 މީހުންނާއި، އިންޑިއާ 14 މީހުންނާއި، ނޭޕާލް6މީހުންނެވެ.\nރާއްޖެއިން ބައްޔަށް ޕޮޒިޓިވްވި މީހުންގެ އަދަދު 1،395 އަށް އެރިއިރު، ބަލި ޖެހުނު މީހުންގެ ތެރެއިން މިހާތަނަށް 144 މީހުން ވަނީ ބަލިން ފަސޭހަވެފައެވެ. މިއީ، ރާއްޖެއިން ޕޮޒިޓިވްވި މީހުންގެ 10.50 އިންސައްތައެވެ.\nކޮވިޑް-19 ބައްޔަށް ޕޮޒިޓިވް މީހަކު ރާއްޖެއިން އެންމެ ފުރަތަމަ ފެނިފައިވަނީ މާޗްމަހުގެ7ވަނަ ދުވަހުއެވެ. އަދި ޕޮޒިޓިވް މީހަކު މާލެ ސިޓީން ފެނިފައިވަނީ އޭޕްރީލްމަހުގެ 15 ވަނަ ދުވަހުއެވެ.\nމިބަލީގައި ރާއްޖެއިން މިހާތަނަށް4މީހަކު ދުނިޔެ ދޫކޮށްފައިވާއިރު، ބަލި ޖެހުނު މީހުންގެ ތެރެއިން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާ ދެމުން ގެންދަނީ 12 މީހަކަށް ކަމަށް ހެލްތު ޕްރޮޓެކްޝަން އޭޖެންސީން ބުނެއެވެ.


Ihuge Noos: Apollo 13 stamp eba oiytha?\nއިހުގެ ނޫސް: އެޕޯލޯ 13 ސްޓޭމްޕް އެބޮތްތަ؟\nއެޕޯލޯ 13 ސްޓޭމްޕް ނިކުންނާނެކަމަށް ބުނެ "މޫންލައިޓް" ނޫހުގައި 1971 ވަނަ އަހަރު ޝާއިއުކޮށްފައިވާ އިއުލާނެއް.\nސިޓީ އުރައެއްގެ ކަނުގައި ހަރުކޮށްލާފަައި ޕޯސްޓްކޮށްލާ ސްޓޭމްޕުތަކަކީ އެއްގައުމުން އަނެއް ގައުމަށް ފޮނުވާލާ ކުޑަ އިސްތިހާރެކެވެ. ގައުމެއްގެ ރީތިކަން ދައްކުވައިދޭކަހަލަ ގޮތަކަށް ސްޓޭމްޕްތައް ޑިޒައިންކޮށް ތުނޑުތުނޑު ލައްވާލާފައި އެ ގައުމެއް ރަމްޒުވާނެ ކަހަލަ ކުރެހުންތަކުން ފުރިހަމަކޮށް ސިޓީތަކުގައި ތަތް ކޮށްފައި ހުރެ އެވެ. ރާއްޖެއަށް އެންމެ ފުރަތަމަ ތައާރަފު ކުރި ސިލޯނު ސްޓޭމްްޕްތަކުގައި ދިވެހި ކުލައެއް ނެތަަސް ފަހުން ވިއްކި ސްޓޭމްޕްތައް ވަރަށް ދިވެއްސެވެ.\nރާއްޖޭގެ ރީތި ގޮނޑުދޮށްތަކާއި، އެތަަނުގައި ހުންނަ ތަފާތު ބޮލި ބޮއްޔާއި ރިޔަލު ދޯނިތަކުން ގޮސް ކަނޑުގެ ދިރުންތައް ވެސް މި ސްޓޭމްތަކުގައި އޭރު ކުރަަހާފައި ހުއްޓެވެެ. މި ސްޓޭމްޕްތަކުގެ ރީތިކުލަވަރު ކަމުދިޔައީ ދިވެހިންނަށް އެކަންޏެއް ނޫނެވެ. ބައެއް ދޮށީ އުމުރުގެ މީހުން ބުނާ ގޮތުގައި ރާއްޖޭގެ ސްޓޭމްޕްތަކަކީ ދުނިޔޭގައި ވެސް ރީތި ސްޓޭމްތަކުގެ ގޮތުގައި ފާހަގަ ކުރެވޭ ސްޓޭމްޕުތަކެކެވެ.\nއޭގެ ނަތީޖާއަަކަށްވީ އެކި ގައުމުތަކުގެ މީހުން އެއްކުރި "ސްޓޭމްޕް ކަލެކްޝަން"ގައި ރާއްޖޭގެ ސްޓޭމްޕަތައް ހިމެނުމެވެ. ދިވެހިންވެސް ހޮބީ އެއްގެ ގޮތުގައި އެކި ގައުމުތަކުގެ ސްޓޭމްްތައް ބާ ސިޓީ އުރަތަކުން ނައްޓައިގެން، މޮނީޓަރު ފޮތްތަކުގައި ތަތްކޮށް އުޅުނެވެ. އޭރު 10 ރުފިޔާ ފަަސް ރުފިޔާ އަށް ގަނެ، ބޭނުންކޮށްފަައި ހުރި ސްޓޭމްޕުތައް މިހާރު 10،000 ވެސް ވިއްކާލަ އެވެ.\nމި ސްޓޭމްްޕުތަކަށް ދިވެހިންގެ ހިތް ޖެހުނު މިންވަރު އިހުގެ ނޫސްތަކުން އެނގެ އެވެ. އާ ސްޓޭމްޕެއް ނެރޭ ނަަމަ އިއުލާން ކުރި ކަން އެނގޭ ހެއްޔެވެ؟ ނޫނީ ހަނދާން އެބަަ ހުރި ހެއްޔެވެ؟ އޭރު ނިކުންނަ ސްޓޭޕްތަކާ ބެހޭ މައުލޫމާތު ޕޯސްޓު އޮފީހުން އިއުލާންކޮށް ނޫހުގައި ޖެހި އެވެ.\nމި އިއުލާނަކީ ވެސް އެފަދަ އިއުލާނެކެވެ. އިއުލާނުގައި ވަނީ "27 އޭޕްރީލް 1971 ވަނަ ދުވަހު 09:00 ގައި މަތީގައި އެވާ (އެޕޯލޯ 13) ސްޓޭމްޕް ނިކުންނާނެ އެވެ. މި ސްޓޭމްޕުގެ އަގުތަކަކީ،5ލާރި، 20 އަދި 1 ރުފިޔާ އެވެ. ސްޓޭމްޕް ވިއްކުން އޮންނާނީ، ހެނދުނު 9.00ން 12.00 އަށާއި މެންދުރުފަހު 2.00ން 3.00 އަށެވެ. ކެންސަލް ކުރުން އޮންނާނީ މެންދުރުފަހު 2.00ން 4.00 އަށެވެ. ސެޓް ހަމަކޮށް ވިއްކާނީ ހަމަ އެކަނި ނެރޭ ދުވަހު އެވެ". މޫންލައިޓުގައި ޝާއިއު ކުރި އެ އިއުލާނުގައި ވެ އެވެ.\nރާއްޖޭގައި އެދުވަހު ނެރުނު މި ސްޓޭމްޕުގެ ފޮޮޓޯ ގަނޑެއް މިހާރު ފެންނަން ނެތަސް އެ ދައްކަނީ ހަމަ ޔަގީނުންވެސް ދުނިޔޭގެ ޖައްވީ އިދާރާއިން ހަނދަށް ދަތުރުކުރަން އުޅުނު އުޅަނދުގެ ވާހަކަ އެވެ. ސްޓޭމްްޕުގައި އެ ދަތުރުގައި ބައިވެރިވި މީހުން، ޖިމް ލޮވެލް އާއި ޖެކް ސްވިގާޓް އަދި ފްރެޑް ހައިޒްގެ ފޮޓޯގަނޑެއް ޕޯސްޓުން ވިއްކާ އެ ސެޓުގައި ހިމެނޭނެ ކަމަށް ބެލެވެ އެވެ.\nސްޓޭމްޕުތަތްކޮށް ސިޓީ އުރަަ ޕޯސްޓުކުރި ދުވަސްތައް މިހާރު މާޒީ އާއެކު ފޮހެވިގެން ދިޔަސް އޭރު ގެންގުޅުނު އަސްލު ސްޓޭމްޕުތައް ބައެއް މީހުން އަތުގައި ފެންނަން އެބަ ހުއްޓެވެ. ބޮޑެތި ލޮގު ފޮތްތަކާއިި މޮނީޓަރުފޮތްތަކުގައި "މައި ސްޓޭމްޕް ކަލެކްޝަން" ޖަހާ ރަައްކާ ކޮށްފަ އެވެ. އެޕޯލޯ 13ގެ ސްޓޭމްޕު މިއިން ކަލެކްޝަން އެއްގައި އޮތުންވެސް އެކަށީގެން ވެ އެެވެ.


BREAKING NEWS: Ley Ganduva Report Aai Gulhigen Oxford Vaccine Kudakudhinnah Dhinun Medhukandaalaifi - Vaguthu\nލޭ ގަނޑުވާ ކަމުގެ ރިޕޯޓާއި ގުޅިގެން އޮކްސްފޯޑް ވެކްސިން ކުޑަކުދިންނަށް ދިނުމުގެ ތަހްލީލް ހުއްޓާލައިފި\nއޮކްސްފޯޑް ޔުނިވަސިޓީ އާއި އެސްޓްރާޒެނެކާ ގުޅިގެން ކޮވިޑް-19 އިން ދިފާއުވުމަށް އުފެއްދި ވެކްސިން ދެމުންދާ ޒުވާނުންނަށް ލޭ ގަނޑުވުމުގެ މައްސަލަ ކުރިމަތިވާ ކަމަށް ރިޕޯޓް ކުރުމާއި ގުޅިގެން ކުޑަކުދިން ބޭނުންކޮށްގެން މިހާރު ކުރިއަށް ގެންދާ އެވެކްސިންގެ ތަހްލީލްތައް ހުއްޓާލައިފިއެވެ.\nއިނގިރޭސިވިލާތުގެ މެޑިސިންސް އެންޑް ހެލްތުކެއާ ޕްރޮޑަކްޓްސް ރެގިއުލޭޓަރީ އެޖެންސީ (އެމްއެޗްއާރްއޭ) އިން ވަނީ ވެކްސިން ދެމުންދާ ޒުވާނުންނަށް ހާއްސަކޮށް ލޭގަނޑުވާ މައްސަލަ ކުރިމަތިވާ ކަމަށް ބެލެވޭތީ އެކަން އިތުރަށް ބަލަމުންނެވެ.\nއެމްއެޗްއާރްއޭ އިން މިހާރު ބަލަމުންދާ ކަންކަން ބަލައި ނިމެންދެން އޮކްސްފޯޑްގެ ވެކްސިން ތަހްލީލްތައް ކުރިއަށް ގެންދިއުން މެދުކަނޑާލާފައިވާކަން އޮކްސްފޯޑް އިންނާއި އަދި އެސްޓްރާޒެނެކާ އިން ވެސް މިހާރު ވަނީ ކަށަވަރު ކޮށްދީފައެވެ.\nއޮކްސްފޯޑް ޔުނިވަސިޓީން ނެރުނު ބަޔާނެއްގައި ބުނީ ކުޑަކުދިންނަށް ވެކްސިން ދިނުން މިވަގުތައް މެދުކަނޑާލި ނަމަވެސް ވެކްސިންގެ ރައްކާތެރިކަމާއި މެދު ސުވާލު އުފެދޭވަރު ކަމެއް އަދި އޮކްސްފޯޑްގެ ސައިންސްވެރިންނަށް ފާހަގަ ކުރެވެން ނެތް ކަމަށެވެ. އެހެންކަމުން އޮކްސްފޯޑް އިން ގަބޫލުކުރަނީ ވެކްސިންގައި އެއްވެސް މައްސަލައެއް ނެތް ކަމަށް ކަމުގައި ވެސް ބަޔާނުގައި ބުނެފައި ވެއެވެ.\nއޮކްސްފޯޑްގެ ވެކްސިން ދިން ބައެއް މީހުންނަށް ލޭ ގަނޑުވުމުގެ މައްސަލަ ކުރިމަތިވާ ކަމަށް ޔޫރަޕިއަން މެޑިސިންސް އޭޖެންސީ (އީއެމްއޭ) އިން ވަނީ ބުނެފައެވެ. ނަމަވެސް އިނގިރޭސިވިލާތުގެ ބޮޑުވަޒީރު ބޮރިސް ޖޯންސަން ވަނީ އޮކްސްފޯޑްގެ ވެކްސިން ދިފާއުކޮށް ވާހަކަ ދައްކާފައެވެ.\nއިނގިރޭސިވިލާތަކީ މިހާތަނަށް އެންމެ ގިނަ މީހުންނަށް ވެކްސިން ދީފައިވާ އެއްގައުމެވެ. ކޮވިޑްގެ ހާލަތު އެންމެ ބޮޑަށް ގޯސްވި ގައުމުތަކުގެ ތެރޭގައި ހިމެނޭ އިނގިރޭސިވިލާތުގެ ހާލަތު މިހާރު ވަނީ ވަރަށް ބޮޑަށް ރަނގަޅު ވެފައެވެ.\nއޭޕްރީލް 7, 2021 04:26\nއެހެންވީމަތާ އޭރުވެސްކީ ކަމާކަންފަށާ މާބާރު އަޅާއިގެން ދިވެހިންގަޔަށް މިޖެހީ ބަޔަކު ހެދި ދިރާސާއެކޭ! ދިވެހިން މިބޭނުންކުރީ ލެބޯޓަރީ މީދަލުގެ ގޮތުގައި! އިންޑިޔާ މީހުން ކޮންއިރަކު ދިވެހިންނަށް ހެޔޮ އެދިގެން ކަމެއް ކޮއްދިނީ!! އޭރުވެސް ބުނިން ތީ ޑަބްލިއު އެޗްއޯ އިންވެސް ފާސްވެސް ނުކުރާ އެއްޗެކޭ!! ދެން އަދި ނޭނގެ ތިޖެހި މީހުންނަށް ކެންސަރާ އެނޫންވެސް ބަލި ނުޖެހޭނެ ކަމެއް! މި ހަމަ މައުމޫނު އިރުގަ މިގޮތަށް ޓެސްޓް ހަދަން ފާޑުފާޑުގެ ބޭސްތަށް ގެނެސް ސުކޫލު ކުދިން ގަޔަށް ޖަހާލީ އަހާލުމެއް ކަހާލުމެއް ނެތި! އޭގެފަހުން އެތަކެއް މުސީބާތެއް ޖެހުނު ކިތަންމެ ކުއްޖަކަށް!\nއޭޕްރީލް 7, 2021 04:40\nކޮންމެއަކަސް މިވެކްސިންއަކީ އެންމެފައްކާވެކްސިނެއްކަމަށް ބެލެވޭކަށްނެތް!! މަރަޑޯނާ އަތުންޖަ ހާ ވައްދާލިބޯޅައަކީ އަސްލުގޯލެއްކަމަށް ރެފްރީނިންމުމުން އެއީއަސްލުގޯލެއްކަމަށް ވެގެންއެދިޔައީ .. އެއަކުގޯ ހެއްނެތް! މިވެކްސިންވެސް އުފެއްދިމީ ހުންވެސް މިވެކްސިންގޯ ހެކޭނުބުނާނެ!! ވިއްކިމީ ހުން ބުނާނީބަރާބަރޭ!! ވެކްސިން ހޯދި ސަރުކާރުތަކުންވެސްބުނާނީބަރާބަރޭ!!\nއޭޕްރީލް 7, 2021 04:44\nކަނޑުމަތީގަ ހާލުގަޖެ ހިގެންއުޅޭއިރުވެސް ބޯނެފެންނުލިބިތިބޭއިރު މޫދަށްފުންމާލާފަ ތަންކޮޅެއްއަޑިއަށްގޮސް ލޮނުބެއެގެންއަރާ ފެންރަ ހަލައޭބުނީމާ ދެންތިބޭމީ ހުންވެސް ލޮނުބޯކަމަށްވޭ،


ހެލިކޮޕްޓަރާއި ހަތިޔާރާ ގޮވާތަކެއްޗާއެކު އަސްކަރީ ތަމްރީންތަކެއް\nމިއަދު ކޮވިޑަށް ޕޮޒިޓިވްވީ 19 މީހުން\nވަރަށް ފަތިހާ ރަޝްފާއަށް ހޭލެވިއްޖެއެވެ. އެއިރު އޭނާގެ ބޮލުގައި ރިހޭވަރުން ހީވަނީ ބޯފަޅައިގެން ހިނގައިދާނޭހެންނެވެ. ތެދުވެވޭތޯ އޭނާ މަސައްކަތްކުރިއެވެ. އެހެންނަމަވެސް ހިތްވަރެއް ނުލިބުނެވެ. ނަޒީފަށް ގޮވާން ވެސް އުޅުނެވެ.\nފަސްގަޑި ބައިވުމާއެކު، ހަމަކުއްލިއަކަށް ރަޝްފާގެ ބޮލުގެ ރިހުން ކެނޑިއްޖެއެވެ. ހީވީ ބޯމަތީގައި ބާއްވާފައި އޮތް ބޮޑު ބަރެއް ނެގިހެންނެވެ. މުޅި ހަށިގަނޑަށާއި ބޮލަށް ލުއިވިލެއް ބޮޑުކަމުން، ކުރިން ބޮލުގައި ރިހުނުހެން ވެސް ހީނުވެއެވެ. ރަޝްފާ އަވަސް އަވަހަށް ތެދުވެ، ނަޒީފަށް ގޮވައިފިއެވެ.\nފަތިސް ނަމާދުކޮށްގެން ފަތިހުގެ ފިނީގައި، ރަށުތެރޭގައި ކުޑަކޮށް ހިނގާލައިފައި، ނަޒީފު ގެއަށް އައީ، ހަތެއްޖެހުމާ ދާދި ކައިރިވެފައި ހުއްޓައެވެ. އެއިރު ރަޝްފާ ހުރީ ސައި ތައްޔާރު ކޮށްފައެވެ. ނަޒީފު ގޮސް ގިފިއްޔަށް ވަދެ ފެންވަރައި ތައްޔާރުގެން ނިކުމެ، ދެމަފިރިން އެކުގައި ސައިބޯން ހިނގައްޖެއެވެ.\n“ރޭ ކިހިނެއްވިއްޔޭ؟” ސައިބޯން އިނދެފައި، ކުއްލިއަކަށް ކަމެއް ހަނދާންވެގެން އަހައިލާކަހަލަ ގޮތަކަށް ނަޒީފު އަހައިލިއެވެ.\n“އަހަރެން ގިފިއްޔަށް ގޮސްފައި އައިސް، ގެއަށް ވަންތަނާ ކޮންމެވެސް މީހަކު ގިފިލިން ފެންނަގާ އަޑު އިވުނީ.”\n“އޭރު ބާރަޖަހައި ބޮޑުވެއްޖެ!”\n“ވަރަށް ބިރުގަތްތަ؟” ނަޒީފު އިނީ ހިނިއައިސްފައެވެ.\n“ކޮންކަމަކާ؟ އެއީ ބިރުގަންނަވަރުގެ ކަމެއްތަ؟”\n“ތިޔައެއް ނޭނގެ! ދަންވަރު ކަކުންޏެއް ދުވެލާއަޑު އިވުނަސް ބައެއް މީހުން ބިރުން ހުންވެސް އައިސްފައި އެބަހުރިވިއްޔަ.” ނަޒީފު ސަމާސާކޮށްލިއެވެ.\nދުވަހަކީ ބަންދު ދުވަހެއްކަމުން ގޭތެރޭގެ އެކި މަސައްކަތުގައި ނަޒީފު އުޅެމުން ދިޔައިރު، ރަޝްފާ އުޅުނީ ބަދިގޭގައެވެ. މެންދުރަށް ކެއްކުމުގައެވެ. މެންދުރުން އަނބުރާ އެކެއްޖެހިތަނާ ރަޝްފާ ކާންތައްޔާރުކޮށްފައި ނަޒީފަށް ގޮވައިފިއެވެ. ނަޒީފު އައިސް އިށީނދެއްޖެއެވެ. ޖެހިގެންހުރި ގޮނޑީގައި ރަޝްފާ ވެސް އިށީނދެއްޖެއެވެ. އެވަގުތު އައިސް ބަދިގެ ދޮރުމައްޗަށް ހުއްޓުނީ ޝަކީބެވެ.\n“އަހަނ! ޝަކީބު! އަވަހަށް އާދޭ! ތި އާދެވުނީ ހަމަ މަޅައިގަތް ކަނޑީގެ މިޔަމައްޗަށް.” ގޮނޑިއެއް ކައިރިކޮށްލަމުން ނަޒީފު ބުންޏެވެ.\n“ކޮބާ ކިހިނެއް ކަންތައްތައް؟” ޝަކީބު ވެސް މޭޒުދޮށުގައި ޖައްސައިލިއެވެ.\n“ބަރާބަރު! ދޯރަޝްފާ!” ރަޝްފާގެ މޫނަށް ނަޒީފު ބަލައިލިއެވެ.\n“ގެއަށް އާދެވުނީމަ އަހަރެމެން މަތިން ހަނދާން ވެސް ނެތުނީދޯ؟” ތަށްޓަށް ބަތް އަޅަމުން ޝަކީބު އަހައިލިއެވެ.\n“އަދި މިއުޅެނީ ގޭތެރޭގެ ކަންތައްތައް ހަމައަކަށް އަޅުވައިނުލެވިގެން. އިރާދަކުރެއްވިއްޔާ މިއަދު ހަވީރު ދާނަން. މަންމަގެ ހާލު ކިހިނެއް؟”\n“ރަނގަޅު! މާބަނޑު މީހުންނާއި، މާބަނޑު ހުސްކޮށްފައި ތިބި މީހުންގެ ގާތަށް ދުވެދުވެ، އެ ފަކީރު ހުންނަނީ ހަންވެފައި.”\nޝަކީބު މިހެން ބުނިގޮތުން ނަޒީފާއި ރަޝްފާގެ ގާތަށް ވަރަށް ހިނިއައެވެ.\n“މަންމަ ގާތު ބުނާތި އަހަރެމެން މިއަދު ދާނަމޭ! ދޯ ރަޝްފާ!”\n“އެހެންވީމާ ވަރަށް ރަނގަޅަށް ސައި ތައްޔާރުކުރައްޗޭ! ދޯ!” ޝަކީބު ފުރިހަމަ ކޮށްލިއެވެ.\n“ނޫނޭ! އެހެން ބުނާނެކަމެއްނެތް! ނުބުންޏަސް ތިކަން ކުރާނެ!”\nނަޒީފާއި ޝަކީބު ކައިނިމިގެން ގެއަށް ދިއުމުން، ރަޝްފާ އުޅުނީ ބަދިގޭގައި ތަށިތައް ނެގުމުގެ މަސައްކަތުގައެވެ.\nއެހެން ރޭރެއެކޭ އެއްގޮތަށް މި ރޭ ވެސް ނުވަގަޑިބައި އެހައިކަންހައިއިރު ނަޒީފާއި ރަޝްފާ ނިދާން އޮށޯވެއްޖެއެވެ. މިރެއަކު ވެސް ރަޝްފާގެ ލޮލަކަށް ނިދި އަންނަގޮތެއް ނުވިއެވެ. ނަޒީފަށް ވީ ވަރަކީ އެނދުމަތީގައި ޖެހުމާއެކު، ގުގުރި ދަމާން ފަށައިފިއެވެ. އެގާރަ ޖެހުމާއެކު ރަށުން ކަރަންޓު ކަނޑާލައިފިއެވެ. ދެ ލޯ މަރައި ތަގުޅިކޮށްގެން އޮވެއޮވެ ވެސް، ރަޝްފާއަކަށް ނުނިދުނެވެ. ބާރަޖެހިތަނާ އިވެންފެށީ، ކުއްލިއަކަށް ފުރާޅުމަތީގައި އެއްޗެއް ދެމޭއަޑެވެ.